അധികാരത്തോട് ആദരവ് കാണിക്കുക | ദൈവസ്‌നേഹം\n“എല്ലാ മനുഷ്യരെയും ബഹുമാനിക്കുക.”—1 പത്രോസ് 2:17.\n1, 2. (എ) അധികാരത്തെ ആദരിക്കുന്നതു നമുക്കു ബുദ്ധിമുട്ടായി തോന്നുന്നത് എന്തുകൊണ്ട്? (ബി) ഏതു ചോദ്യങ്ങൾ നമ്മൾ ചിന്തിക്കും?\nഇഷ്ടമില്ലാത്ത എന്തെങ്കിലും ചെയ്യാൻ ആവശ്യപ്പെടുമ്പോൾ ഒരു കുട്ടി പ്രതികരിക്കുന്നത് എങ്ങനെയാണെന്ന് എപ്പോഴെങ്കിലും നിങ്ങൾ ശ്രദ്ധിച്ചിട്ടുണ്ടോ? മനസ്സിലെ സംഘർഷമെല്ലാം ആ കുഞ്ഞുമുഖത്ത് വ്യക്തമായി പ്രതിഫലിക്കുന്നതു നിങ്ങൾക്കു കാണാൻ കഴിഞ്ഞേക്കും. മാതാപിതാക്കളുടെ അധികാരത്തെ ആദരിക്കേണ്ടതാണെന്നു കുട്ടിക്ക് അറിയാം. എന്നാൽ ഇപ്പോൾ അനുസരിക്കാൻ അവനു മനസ്സില്ല, അത്രതന്നെ. ഈ കുട്ടിയുടെ മനഃസ്ഥിതി, നമ്മളെല്ലാം അഭിമുഖീകരിക്കുന്ന ഒരു വസ്‌തുതയിലേക്കാണു വിരൽചൂണ്ടുന്നത്.\n2 അധികാരത്തെ ആദരിക്കുക എല്ലായ്‌പോഴും എളുപ്പമല്ല. നിങ്ങളുടെ മേൽ അധികാരമുള്ളവരെ ആദരിക്കുക ബുദ്ധിമുട്ടാണെന്നു ചിലപ്പോഴൊക്കെ നിങ്ങൾക്കു തോന്നാറുണ്ടോ? ഉണ്ടെങ്കിൽ, ഒന്ന് ഓർക്കുക: ഇക്കാര്യത്തിൽ നിങ്ങൾ ഒറ്റയ്‌ക്കല്ല. അധികാരത്തോടുള്ള അനാദരവ് മുമ്പ് എന്നത്തേതിലും പ്രബലമായിത്തീർന്നിരിക്കുന്ന ഒരു കാലത്താണു നമ്മൾ ജീവിക്കുന്നത്. എങ്കിലും നമ്മുടെ മേൽ അധികാരമുള്ളവരെ നമ്മൾ ആദരിക്കണമെന്നു ബൈബിൾ പറയുന്നു. (സുഭാഷിതങ്ങൾ 24:21) അങ്ങനെ ചെയ്‌താലേ നമുക്കു ദൈവസ്‌നേഹത്തിൽ നിലനിൽക്കാനാകൂ. ആ സ്ഥിതിക്ക്, പിൻവരുന്ന ചോദ്യങ്ങൾ നമ്മുടെ മനസ്സിലേക്കു വന്നേക്കാം. അധികാരത്തെ ആദരിക്കുന്നത് ഇത്ര പ്രയാസമായിരിക്കുന്നത് എന്തുകൊണ്ടാണ്? അധികാരത്തെ ആദരിക്കണമെന്ന് യഹോവ നമ്മളോട് ആവശ്യപ്പെടുന്നതിന്‍റെ കാരണം എന്താണ്, അത് അനുസരിക്കാൻ നമ്മളെ എന്തു സഹായിക്കും? ഏതെല്ലാം വിധങ്ങളിൽ നമുക്ക് അധികാരത്തോട് ആദരവ് കാണിക്കാം?\n3, 4. പാപവും അപൂർണതയും രംഗപ്രവേശം ചെയ്‌തത് എങ്ങനെ? നമ്മളുടെ അപൂർണത, അധികാരത്തെ ആദരിക്കുന്നതു ബുദ്ധിമുട്ടാക്കിത്തീർക്കുന്നത് എന്തുകൊണ്ട്?\n3 അധികാരത്തിലുള്ളവരോട് ആദരവ് കാണിക്കുന്നതു ബുദ്ധിമുട്ടായിരിക്കുന്നതിന്‍റെ രണ്ടു കാരണങ്ങൾ നമുക്കു ചുരുക്കമായി ചിന്തിക്കാം. നമ്മുടെ അപൂർണതയാണ് ഒരു കാരണം. നമ്മുടെ മേൽ അധികാരമുള്ളവരും അപൂർണരാണെന്നതാണു രണ്ടാമത്തെ കാരണം. പാപവും അപൂർണതയും തലപൊക്കിയിട്ട് കാലമേറെയായി. ഏദെൻ തോട്ടത്തിൽവെച്ച് ആദാമും ഹവ്വായും ദൈവത്തിന്‍റെ അധികാരത്തിനെതിരെ മത്സരിച്ചപ്പോഴാണ് അതു സംഭവിച്ചത്. അതെ, മത്സരത്തോടെ പാപം രംഗപ്രവേശം ചെയ്‌തു. മത്സരിക്കാനുള്ള പ്രവണതയോടെയാണ് ഇന്നും നമ്മളെല്ലാം പിറന്നുവീഴുന്നത്.—ഉൽപത്തി 2:15-17; 3:1-7; സങ്കീർത്തനം 51:5; റോമർ 5:12.\n4 പാപപ്രകൃതം കാരണം അഹങ്കാരവും ധാർഷ്‌ട്യവും എളുപ്പം നമ്മളിൽ മുളപൊട്ടിയേക്കാം. അതേസമയം നമ്മൾ കഷ്ടപ്പെട്ട് വളർത്തിയെടുക്കേണ്ടതും നിലനിറുത്തേണ്ടതും ആയ ഒരു അപൂർവഗുണമാണു താഴ്‌മ. വർഷങ്ങളോളം വിശ്വസ്‌തമായി ദൈവത്തെ സേവിച്ചശേഷവും നമ്മൾ കർക്കശക്കാരോ അഹങ്കാരികളോ ആയിത്തീർന്നേക്കാം. പലപല പ്രതിസന്ധികളുടെയും ഇടയിൽ വിശ്വസ്‌തതയോടെ ദൈവജനത്തോടൊപ്പം നിന്ന കോരഹിന്‍റെ ദൃഷ്ടാന്തമെടുക്കുക. അധികാരമോഹിയായി മാറിയ കോരഹ്, അന്നു ജീവിച്ചിരുന്നവരിലേക്കും സൗമ്യനായ മോശയെ ധിക്കരിക്കുന്നതിനു പരസ്യമായി കൊടിപിടിച്ചു. (സംഖ്യ 12:3; 16:1-3) അടുത്തതായി, ഉസ്സീയ രാജാവിനെക്കുറിച്ച് ചിന്തിക്കുക. അഹങ്കാരം തലയ്‌ക്കുപിടിച്ച ആ രാജാവ് യഹോവയുടെ മന്ദിരത്തിൽ പ്രവേശിച്ച് പുരോഹിതന്മാർ മാത്രം ചെയ്യേണ്ട വിശുദ്ധമായൊരു കാര്യം ചെയ്‌തു. (2 ദിനവൃത്താന്തം 26:16-21) അവർക്കു കനത്ത വില കൊടുക്കേണ്ടിവന്നു. എങ്കിലും അവരുടെ മോശമായ മാതൃക നമുക്ക് ഒരു ഓർമിപ്പിക്കലാണ്. അധികാരത്തോടുള്ള ആദരവിനു തടസ്സമായി നിൽക്കുന്ന അഹങ്കാരത്തെ നമ്മൾ കീഴടക്കേണ്ടതുണ്ട്.\n5. അപൂർണമനുഷ്യർ അധികാരം ദുർവിനിയോഗം ചെയ്‌തിരിക്കുന്നത് എങ്ങനെ?\n5 അധികാരത്തോടുള്ള ആദരവിനു തുരങ്കംവെക്കുന്നതിൽ, അധികാരത്തിലിരിക്കുന്നവർക്കും വലിയൊരു പങ്കുണ്ട്. ക്രൂരതയും ചൂഷണവും അടിച്ചമർത്തലും അനേകരുടെയും മുഖമുദ്രയായിരുന്നിട്ടുണ്ട്. സത്യത്തിൽ, അധികാരദുർവിനിയോഗത്തിന്‍റെ കഥകളാണു ചരിത്രത്തിന്‍റെ താളുകൾക്കേറെയും പറയാനുള്ളത്. (സഭാപ്രസംഗകൻ 8:9 വായിക്കുക.) ഒരു ഉദാഹരണം നോക്കുക. യഹോവ ശൗലിനെ രാജാവായി തിരഞ്ഞെടുത്തപ്പോൾ ശൗൽ താഴ്‌മയുള്ള ഒരു നല്ല മനുഷ്യനായിരുന്നു. എന്നാൽ അഹങ്കാരത്തിനും അസൂയയ്‌ക്കും വഴിപ്പെട്ടുപോയ ശൗൽ വിശ്വസ്‌തനായ ദാവീദിന്‍റെ ജീവിതം ദുസ്സഹമാക്കി. (1 ശമുവേൽ 9:20, 21; 10:20-22; 18:7-11) പിൽക്കാലത്ത് ദാവീദ്, ഇസ്രായേൽ കണ്ട മികച്ച രാജാക്കന്മാരിൽ ഒരാളായി. ദാവീദും പക്ഷേ അധികാരം ദുർവിനിയോഗം ചെയ്‌തു. ഹിത്യനായ ഊരിയാവിന്‍റെ ഭാര്യയെ സ്വന്തമാക്കിയതിനു ശേഷം, ഊരിയാവിനെ യുദ്ധമുന്നണിയിലേക്കു പറഞ്ഞയച്ചുകൊണ്ട് ദാവീദ് നിഷ്‌കളങ്കനായ ആ മനുഷ്യനെ കൊലയ്‌ക്കു കൊടുത്തു. (2 ശമുവേൽ 11:1-17) അതെ, അപൂർണരായതുകൊണ്ട് ശരിയായി അധികാരം പ്രയോഗിക്കാൻ മനുഷ്യർക്കു ബുദ്ധിമുട്ടാണ്. അധികാരത്തിലിരിക്കുന്നവർ യഹോവയോട് ആദരവില്ലാത്തവരാണെങ്കിൽ പറയുകയും വേണ്ടാ. കത്തോലിക്കാസഭയുടെ ചില പാപ്പാമാർ ഇളക്കിവിട്ട വ്യാപകമായ പീഡനത്തെക്കുറിച്ച് വിവരിച്ചതിനു ശേഷം ഒരു ബ്രിട്ടീഷ് രാജ്യതന്ത്രജ്ഞൻ ഇങ്ങനെ എഴുതി: “അധികാരം ദുഷിപ്പിക്കുന്നു, പരമാധികാരമോ പരിപൂർണമായി ദുഷിപ്പിക്കുന്നു.” ഇക്കാര്യങ്ങൾ മനസ്സിൽപ്പിടിച്ചുകൊണ്ട്, “അധികാരത്തെ ആദരിക്കേണ്ടത് എന്തുകൊണ്ട്” എന്ന ചോദ്യം നമുക്ക് ഇപ്പോൾ ചിന്തിക്കാം.\nഅധികാരത്തെ ആദരിക്കേണ്ടതിന്‍റെ കാരണം\n6, 7. (എ) യഹോവയോടുള്ള സ്‌നേഹം എന്തു ചെയ്യാൻ നമ്മളെ പ്രചോദിപ്പിക്കുന്നു, എന്തുകൊണ്ട്? (ബി) കീഴ്‌പെട്ടിരിക്കുന്നതിൽ എന്ത് ഉൾപ്പെടുന്നു?\n6 അധികാരത്തെ ആദരിക്കാൻ നമ്മളെ പ്രചോദിപ്പിക്കേണ്ട മുഖ്യഘടകം സ്‌നേഹമാണ്—യഹോവയോടും സഹമനുഷ്യനോടും നമ്മളോടുതന്നെയും ഉള്ള സ്‌നേഹം. നമ്മൾ ഏറ്റവും അധികം സ്‌നേഹിക്കുന്നത് യഹോവയെയായതുകൊണ്ട് യഹോവയുടെ ഹൃദയത്തെ സന്തോഷിപ്പിക്കാൻ നമ്മൾ ആഗ്രഹിക്കുന്നു. (സുഭാഷിതങ്ങൾ 27:11; മർക്കോസ് 12:29, 30 വായിക്കുക.) ഏദെനിലെ ധിക്കാരം തുടങ്ങിയതുമുതൽ, യഹോവയുടെ പരമാധികാരം അഥവാ അഖിലാണ്ഡത്തെ ഭരിക്കാനുള്ള അവകാശം ചോദ്യംചെയ്യപ്പെട്ടിരിക്കുകയാണെന്നും ബഹുഭൂരിപക്ഷം മനുഷ്യരും ദൈവത്തിന്‍റെ ഭരണം തള്ളിക്കളഞ്ഞുകൊണ്ട് സാത്താന്‍റെ പക്ഷം ചേർന്നിരിക്കുകയാണെന്നും നമുക്ക് അറിയാം. ഇക്കാര്യത്തിൽ യഹോവയുടെ പക്ഷത്ത് നിൽക്കാൻ കഴിയുന്നതിൽ നമ്മൾ എത്ര സന്തോഷിക്കുന്നു! വെളിപാട് 4:11-ലെ പ്രൗഢോജ്ജ്വലമായ വാക്കുകൾ വായിക്കുമ്പോൾ നമ്മുടെ ഹൃദയം തുടിക്കുന്നില്ലേ? അഖിലാണ്ഡത്തിന്‍റെ ഭരണാധികാരിയായിരിക്കാൻ അർഹൻ യഹോവ മാത്രമാണെന്ന കാര്യത്തിൽ നമുക്ക് ഒട്ടും സംശയമില്ല. അനുദിനജീവിതത്തിൽ യഹോവയുടെ അധികാരത്തെ ആദരിച്ചുകൊണ്ട് നമ്മൾ ദൈവത്തിന്‍റെ പരമാധികാരത്തെ പിന്തുണയ്‌ക്കുന്നു.\n7 അത്തരം ആദരവ് വെറും അനുസരണത്തിൽ മാത്രം ഒതുങ്ങിനിൽക്കുന്നില്ല. സ്‌നേഹമുള്ളതുകൊണ്ടാണു നമ്മൾ യഹോവയെ പൂർണമനസ്സോടെ അനുസരിക്കുന്നത്. എന്നാൽ അനുസരണം തീർത്തും ബുദ്ധിമുട്ടായിരിക്കുന്ന ചില സന്ദർഭങ്ങളും ഉണ്ടാകുമെന്നതിനു സംശയമില്ല. മുമ്പ് പറഞ്ഞ കുട്ടിയുടെ കാര്യത്തിലെന്നപോലെ, അത്തരം സന്ദർഭങ്ങളിലും കീഴ്‌പെട്ടിരിക്കാൻ നമ്മൾ പഠിക്കേണ്ടതുണ്ട്. അങ്ങേയറ്റം ബുദ്ധിമുട്ടായിരുന്നപ്പോൾപോലും യേശു പിതാവിന്‍റെ ഇഷ്ടം ചെയ്‌തു എന്ന് ഓർക്കുക. “എന്‍റെ ഇഷ്ടമല്ല അങ്ങയുടെ ഇഷ്ടം നടക്കട്ടെ,” പിതാവിനോടു യേശു പറഞ്ഞു.—ലൂക്കോസ് 22:42.\n8. (എ) ഇന്ന് യഹോവയുടെ അധികാരത്തിനു കീഴ്‌പെടുന്നതിൽ മുഖ്യമായും എന്ത് ഉൾപ്പെട്ടിരിക്കുന്നു, ഇതു സംബന്ധിച്ച ദൈവത്തിന്‍റെ വീക്ഷണം നമുക്ക് എങ്ങനെ അറിയാം? (ബി) ബുദ്ധിയുപദേശത്തിനു ചെവികൊടുക്കാനും ശിക്ഷണം സ്വീകരിക്കാനും നമ്മളെ എന്തു സഹായിക്കും? (‘ ഉപദേശം ശ്രദ്ധിച്ച് ശിക്ഷണം സ്വീകരിക്കുക’ എന്ന ചതുരം കാണുക.)\n8 ഇന്ന് യഹോവ നമ്മളോടു നേരിട്ട് സംസാരിക്കുന്നില്ല. തന്‍റെ വചനത്തിലൂടെയും ഭൂമിയിലെ മനുഷ്യപ്രതിനിധികളിലൂടെയുമാണു ദൈവം അതു ചെയ്യുന്നത്. ആ നിലയ്‌ക്ക്, ദൈവം അധികാരസ്ഥാനങ്ങളിൽ നിയമിച്ചിട്ടുള്ളവരെ, അല്ലെങ്കിൽ അത്തരം സ്ഥാനങ്ങളിൽ തുടരാൻ അനുവദിച്ചിരിക്കുന്നവരെ ആദരിക്കുന്നതിലൂടെയാണു മുഖ്യമായും ദൈവത്തിനു കീഴ്‌പെട്ടിരിക്കാൻ നമുക്കു കഴിയുന്നത്. അങ്ങനെയുള്ളവർ തരുന്ന തിരുവെഴുത്തുബുദ്ധിയുപദേശങ്ങളും തിരുത്തലുകളും തള്ളിക്കളഞ്ഞുകൊണ്ട് അവരോട് എതിർത്തുനിന്നാൽ അതു നമ്മുടെ ദൈവത്തെ വേദനിപ്പിക്കും. മോശയ്‌ക്കെതിരെയുള്ള ഇസ്രായേല്യരുടെ പിറുപിറുപ്പും ധിക്കാരവും തനിക്കെതിരെയുള്ളതായിട്ടാണ് യഹോവ വീക്ഷിച്ചത്.—സംഖ്യ 14:26, 27.\n9. സഹമനുഷ്യനോടുള്ള സ്‌നേഹം അധികാരത്തെ ആദരിക്കാൻ നമുക്കു പ്രചോദനമാകുന്നത് എങ്ങനെ? വിശദീകരിക്കുക.\n9 സഹമനുഷ്യനോടുള്ള സ്‌നേഹമാണ് അധികാരത്തെ ആദരിക്കാൻ നമ്മളെ പ്രചോദിപ്പിക്കുന്ന മറ്റൊരു ഘടകം. അത് എങ്ങനെ? നിങ്ങൾ ഒരു പട്ടാളക്കാരനാണെന്നു കരുതുക. സൈന്യത്തിന്‍റെ വിജയം, എന്തിന് എല്ലാ പട്ടാളക്കാരുടെയും ജീവൻപോലും, അധികാരശ്രേണിയിലുള്ളവരോട് ഓരോ പട്ടാളക്കാരനും കാണിക്കുന്ന സഹകരണത്തെയും അനുസരണത്തെയും ആദരവിനെയും ആശ്രയിച്ചിരിക്കുന്നെന്നു പറയാം. അധികാരത്തെ ധിക്കരിച്ചുകൊണ്ട് നിങ്ങൾ ആ സംഘടിതമായ ക്രമീകരണത്തെ ദുർബലമാക്കുന്നപക്ഷം, കൂടെയുള്ള മറ്റു പട്ടാളക്കാരുടെയെല്ലാം ജീവൻ അപകടത്തിലായേക്കും. ഈ ലോകത്തിലെ സൈന്യങ്ങൾ വലിയ നാശനഷ്ടങ്ങൾ വരുത്തിവെക്കുന്നു എന്നതു സത്യംതന്നെ. എന്നാൽ യഹോവയുടെ സൈന്യങ്ങൾ അങ്ങനെയല്ല. അവ നന്മ മാത്രമാണു ചെയ്യുന്നത്. “സൈന്യങ്ങളുടെ അധിപനായ യഹോവ” എന്നു നൂറുകണക്കിന് ഇടങ്ങളിൽ ബൈബിൾ ദൈവത്തെ വിശേഷിപ്പിക്കുന്നു. (1 ശമുവേൽ 1:3) ശക്തരായ ആത്മവ്യക്തികളുടെ ഒരു വൻസംഘത്തിന്‍റെ അധിപനാണ് യഹോവ. ചില സന്ദർഭങ്ങളിൽ, യഹോവ ഭൂമിയിലെ തന്‍റെ ദാസന്മാരെ ഒരു സൈന്യത്തോട് ഉപമിച്ചിട്ടുണ്ട്. (സങ്കീർത്തനം 68:11; യഹസ്‌കേൽ 37:1-10) യഹോവ അധികാരസ്ഥാനങ്ങളിൽ നിയമിച്ചിട്ടുള്ളവരെ ധിക്കരിക്കുന്നെങ്കിൽ, നമ്മുടെ ആത്മീയപോരാട്ടത്തിലെ സഹപോരാളികളുടെ ജീവൻ അപകടത്തിലാക്കുകയല്ലേ നമ്മൾ? നിയമിതമൂപ്പന്മാരെ ഒരു ക്രിസ്‌ത്യാനി ധിക്കരിക്കുമ്പോൾ സഭയിലുള്ള മറ്റുള്ളവർക്കും അതിന്‍റെ ഭവിഷ്യത്തുകൾ അനുഭവിക്കേണ്ടിവന്നേക്കാം. (1 കൊരിന്ത്യർ 12:14, 25, 26) സമാനമായി, ഒരു കുട്ടി ധിക്കാരിയായാൽ കുടുംബത്തിലുള്ള മറ്റുള്ളവരെയും അതു ബുദ്ധിമുട്ടിക്കുന്നു. അതുകൊണ്ട് അധികാരത്തിലുള്ളവരോട് ആദരവും സഹകരണമനോഭാവവും വളർത്തിയെടുത്തുകൊണ്ട് നമ്മൾ സഹമനുഷ്യനോടു സ്‌നേഹം കാണിക്കുന്നു.\n10, 11. നമ്മുടെതന്നെ ക്ഷേമത്തിലുള്ള താത്‌പര്യം, അധികാരികളെ അനുസരിക്കാൻ നമ്മളെ പ്രചോദിപ്പിക്കുന്നത് എങ്ങനെയെന്നു വിശദമാക്കുക.\n10 നമ്മൾ അധികാരത്തെ ആദരിക്കുന്നതിനുള്ള മറ്റൊരു കാരണം, അതു നമുക്കുതന്നെ ഗുണംചെയ്യും എന്നതാണ്. അധികാരത്തെ ആദരിക്കാൻ നമ്മളോട് ആവശ്യപ്പെടുമ്പോൾ, അങ്ങനെ ചെയ്യുന്നതിന്‍റെ പ്രയോജനവും യഹോവ വ്യക്തമാക്കാറുണ്ട്. ഉദാഹരണത്തിന്, ദീർഘായുസ്സ് ഉണ്ടാകാനും നല്ലൊരു ജീവിതം കിട്ടാനും വേണ്ടി മാതാപിതാക്കളെ അനുസരിക്കാൻ യഹോവ കുട്ടികളോട് ആവശ്യപ്പെടുന്നു. (ആവർത്തനം 5:16; എഫെസ്യർ 6:2, 3) നമുക്ക് ആത്മീയഹാനി വരാതിരിക്കാൻ നമ്മൾ സഭാമൂപ്പന്മാരെ ആദരിക്കണമെന്ന് യഹോവ പറയുന്നു. (എബ്രായർ 13:7, 17) നമ്മുടെ സംരക്ഷണത്തിനായി ലൗകികാധികാരികളെ അനുസരിക്കാനും ദൈവം നമ്മളോടു കല്‌പിക്കുന്നു.—റോമർ 13:4.\n11 അനുസരിക്കാൻ യഹോവ നമ്മളോട് ആവശ്യപ്പെടുന്നതിന്‍റെ കാരണം മനസ്സിലാക്കുന്നത് അധികാരത്തെ ആദരിക്കാൻ നമ്മളെ സഹായിക്കുന്നുണ്ട്, അല്ലേ? ആ സ്ഥിതിക്ക്, ജീവിതത്തിന്‍റെ പ്രധാനപ്പെട്ട മൂന്നു മണ്ഡലങ്ങളിൽ നമുക്ക് അധികാരത്തോട് ആദരവ് കാണിക്കാൻ കഴിയുന്നത് എങ്ങനെയെന്നു നോക്കാം.\n12. കുടുംബത്തിൽ ഭർത്താവിന്‍റെ സ്ഥാനം എന്ത്, ആ ഉത്തരവാദിത്വം എങ്ങനെ നിറവേറ്റാനാകും?\n12 യഹോവയാണു കുടുംബവ്യവസ്ഥയുടെ ഉപജ്ഞാതാവ്. എല്ലാം ക്രമത്തോടെ ചെയ്യുന്നവനായ യഹോവ, സുഗമമായി മുന്നോട്ടു പോകാവുന്ന രീതിയിലാണു കുടുംബം ക്രമീകരിച്ചിരിക്കുന്നത്. (1 കൊരിന്ത്യർ 14:33) കുടുംബത്തിന്‍റെ തലയായിരിക്കാനുള്ള അധികാരം ദൈവം ഭർത്താവിനു കൊടുത്തിരിക്കുന്നു, ഭർത്താവിന്‍റെ തലയായി യേശുക്രിസ്‌തുവിനെയും നിയമിച്ചിരിക്കുന്നു. ക്രിസ്‌തു സഭയുടെ മേൽ ശിരഃസ്ഥാനം പ്രയോഗിക്കുന്ന രീതി അനുകരിക്കുമ്പോൾ ഭർത്താവ് യേശുവിനോട് ആദരവ് കാണിക്കുകയാണ്. (എഫെസ്യർ 5:23) അതുകൊണ്ട് തന്‍റെ ഉത്തരവാദിത്വം വെച്ചൊഴിയാതെ ഭർത്താവ് ധീരമായി അതു നിറവേറ്റണം. അതേസമയം, അദ്ദേഹം ഒരു സ്വേച്ഛാധികാരിയെപ്പോലെ നിഷ്‌ഠുരമായി പെരുമാറരുത്. പകരം സ്‌നേഹത്തോടും പരിഗണനയോടും ദയയോടും കൂടെയായിരിക്കണം അദ്ദേഹം ഭാര്യയോടും മക്കളോടും ഇടപെടേണ്ടത്. തന്‍റെ അധികാരം ആപേക്ഷികമാണെന്നും അത് യഹോവയുടെ അധികാരത്തിനു മീതെയല്ലെന്നും അദ്ദേഹം മനസ്സിൽപ്പിടിക്കുന്നു.\nഒരു ക്രിസ്‌തീയപിതാവ് ശിരഃസ്ഥാനം പ്രയോഗിക്കുമ്പോൾ ക്രിസ്‌തുവിനെ അനുകരിക്കും\n13. യഹോവയ്‌ക്ക് ഇഷ്ടമാകുന്ന രീതിയിൽ തന്‍റെ പങ്കു നിർവഹിക്കാൻ ഭാര്യക്ക് എങ്ങനെ കഴിയും?\n13 ഭാര്യ ഭർത്താവിനു സഹായിയും പൂരകവും ആയിരിക്കണം. അവൾക്കുമുണ്ടു കുടുംബത്തിൽ അധികാരം. കാരണം, “അമ്മയുടെ ഉപദേശം തള്ളിക്കളയരുത്” എന്നു ബൈബിൾ കുട്ടികളോടു പറയുന്നു. (സുഭാഷിതങ്ങൾ 1:8) അപ്പോഴും അവൾ ഭർത്താവിന്‍റെ അധികാരത്തിനു കീഴിലാണ്. കുടുംബനാഥന്‍റെ ഉത്തരവാദിത്വം നിറവേറ്റാൻ ഭർത്താവിനെ സഹായിച്ചുകൊണ്ട് ഒരു ക്രിസ്‌തീയഭാര്യ അദ്ദേഹത്തിന്‍റെ അധികാരത്തെ ആദരിക്കുന്നു. അദ്ദേഹത്തെ കൊച്ചാക്കിക്കാണിക്കാനോ കൗശലപൂർവം തന്‍റെ വഴിക്കു കൊണ്ടുവരാനോ അദ്ദേഹത്തിന്‍റെ അധികാരം തട്ടിയെടുക്കാനോ അവൾ മുതിരില്ല, പകരം ഭർത്താവിനെ പിന്തുണയ്‌ക്കുകയും അദ്ദേഹത്തോടു സഹകരിക്കുകയും ചെയ്യുന്നു. ഭർത്താവിന്‍റെ തീരുമാനങ്ങൾ തന്‍റെ ഇഷ്ടത്തിന് എതിരാണെങ്കിൽ, കീഴ്‌പെട്ടിരുന്നുകൊണ്ടുതന്നെ ആദരപൂർവം അവൾ തന്‍റെ അഭിപ്രായം പറയുന്നു. ഭർത്താവ് ക്രിസ്‌ത്യാനിയല്ലാത്ത കുടുംബത്തിൽ ഭാര്യക്കു പല വെല്ലുവിളികളും നേരിടേണ്ടിവന്നേക്കാം. എന്നാൽ അപ്പോഴും ഭർത്താവിനു കീഴടങ്ങിയിരിക്കുന്നതു സത്യാരാധനയിലേക്കു തിരിയാൻ ഒരുപക്ഷേ അദ്ദേഹത്തെ പ്രേരിപ്പിച്ചേക്കും.—1 പത്രോസ് 3:1 വായിക്കുക.\n14. കുട്ടികൾക്ക് എങ്ങനെ മാതാപിതാക്കളെയും യഹോവയെയും സന്തോഷിപ്പിക്കാം?\n14 കുട്ടികൾ മാതാപിതാക്കളെ അനുസരിക്കുമ്പോൾ യഹോവയുടെ ഹൃദയം സന്തോഷിക്കുന്നു. മാതാപിതാക്കൾക്കും അതു ബഹുമതിയും സന്തോഷവും നൽകുന്നു. (സുഭാഷിതങ്ങൾ 10:1) മാതാപിതാക്കളിൽ ഒരാൾ മാത്രമുള്ള കുടുംബങ്ങളിലും അനുസരണത്തിന്‍റെ കാര്യത്തിൽ മക്കൾ ഇതേ തത്ത്വം ബാധകമാക്കുന്നു. അത്തരം സാഹചര്യങ്ങളിൽ അച്ഛന് അല്ലെങ്കിൽ അമ്മയ്‌ക്കു തങ്ങളുടെ പിന്തുണയും സഹകരണവും കൂടുതൽ ആവശ്യമാണെന്ന് അവർക്ക് അറിയാം. ദൈവം ഓരോ കുടുംബാംഗത്തിനും ഉദ്ദേശിച്ചിരിക്കുന്ന ചുമതലകൾ അവർ നിറവേറ്റുമ്പോൾ കുടുംബത്തിൽ സന്തോഷവും സമാധാനവും കളിയാടും. കുടുംബത്തിന്‍റെ കാരണഭൂതനായ യഹോവയ്‌ക്കായിരിക്കും അതിന്‍റെ മഹത്ത്വം.—എഫെസ്യർ 3:14, 15.\n15. (എ) നമുക്കു സഭയിൽ യഹോവയുടെ അധികാരത്തെ എങ്ങനെ ആദരിക്കാം? (ബി) നേതൃത്വമെടുക്കുന്നവരോട് അനുസരണമുള്ളവരായിരിക്കാൻ ഏതു തത്ത്വങ്ങൾ നമ്മളെ സഹായിച്ചേക്കും? (‘ നിങ്ങൾക്കിടയിൽ നേതൃത്വമെടുക്കുന്നവരെ അനുസരിക്കുക’ എന്ന ചതുരം കാണുക.)\n15 യഹോവ തന്‍റെ മകനെ ക്രിസ്‌തീയസഭയുടെ രാജാവായി നിയമിച്ചിരിക്കുന്നു. (കൊലോസ്യർ 1:13) യേശുവാകട്ടെ, ദൈവജനത്തിന്‍റെ ആത്മീയാവശ്യങ്ങൾക്കായി കരുതാൻ ‘വിശ്വസ്‌തനും വിവേകിയും ആയ അടിമയെ’ നിയോഗിച്ചിരിക്കുന്നു. (മത്തായി 24:45-47) യഹോവയുടെ സാക്ഷികളുടെ ഭരണസംഘം ആ ‘വിശ്വസ്‌തനും വിവേകിയും ആയ അടിമ’ ആയി സേവിക്കുന്നു. ഇന്നു മൂപ്പന്മാർക്ക്, ഈ ഭരണസംഘത്തിൽനിന്ന് നേരിട്ടോ സഞ്ചാരമേൽവിചാരകന്മാർപോലുള്ള പ്രതിനിധികളിലൂടെയോ നിർദേശങ്ങളും ബുദ്ധിയുപദേശവും ലഭിക്കുന്നു. ഒന്നാം നൂറ്റാണ്ടിലെ ക്രിസ്‌തീയസഭകളുടെ കാര്യവും ഇങ്ങനെതന്നെയായിരുന്നു. അതുകൊണ്ട് ക്രിസ്‌തീയമൂപ്പന്മാരുടെ അധികാരത്തെ ആദരിക്കുമ്പോൾ നമ്മൾ വാസ്‌തവത്തിൽ യഹോവയെ അനുസരിക്കുകയാണ്.—1 തെസ്സലോനിക്യർ 5:12; എബ്രായർ 13:17 വായിക്കുക.\n16. മൂപ്പന്മാർ പരിശുദ്ധാത്മാവിനാലാണു നിയമിക്കപ്പെടുന്നത് എന്നു പറയുന്നത് ഏത് അർഥത്തിലാണ്?\n16 മൂപ്പന്മാരും ശുശ്രൂഷാദാസന്മാരും പൂർണരല്ല. അവരും നമ്മളെപ്പോലെ കുറവുകളുള്ളവരാണ്. എങ്കിലും സഭയെ ആത്മീയമായി ബലിഷ്‌ഠമാക്കിനിറുത്താൻ നൽകിയിരിക്കുന്ന ‘സമ്മാനങ്ങളായ മനുഷ്യരാണു’ മൂപ്പന്മാർ. (എഫെസ്യർ 4:8) പരിശുദ്ധാത്മാവിനാലാണ് അവർ നിയമിക്കപ്പെടുന്നത്. (പ്രവൃത്തികൾ 20:28) അത് എങ്ങനെ? ഒന്നാമതായി അവർ, പരിശുദ്ധാത്മാവിനാൽ പ്രചോദിതമായി എഴുതപ്പെട്ട ദൈവവചനത്തിലെ യോഗ്യതകളിൽ എത്തിച്ചേരേണ്ടതുണ്ട്. (1 തിമൊഥെയൊസ് 3:1-7, 12; തീത്തോസ് 1:5-9) കൂടാതെ, ഒരു സഹോദരനെ മേൽവിചാരകസ്ഥാനത്തേക്കു പരിഗണിക്കാനായി അദ്ദേഹത്തിന്‍റെ യോഗ്യതകൾ വിലയിരുത്തുന്ന മൂപ്പന്മാർ ദൈവാത്മാവിന്‍റെ വഴിനടത്തിപ്പിനുവേണ്ടി ആത്മാർഥമായി പ്രാർഥിക്കുന്നു.\n17. സഭയിലെ ചില ഉത്തരവാദിത്വങ്ങൾ നിറവേറ്റേണ്ടിവരുമ്പോൾ സഹോദരിമാർ ശിരോവസ്‌ത്രം ധരിക്കേണ്ടത് എന്തുകൊണ്ട്?\n17 സാധാരണഗതിയിൽ മൂപ്പന്മാരോ ശുശ്രൂഷാദാസന്മാരോ നടത്തുന്ന, വയൽസേവനയോഗംപോലുള്ള ചില നിയമനങ്ങൾ ചെയ്യാൻ അവരാരും ചിലപ്പോൾ സഭയിൽ ഇല്ലാതെവന്നേക്കാം. അത്തരം സന്ദർഭങ്ങളിൽ, സ്‌നാനമേറ്റ മറ്റു സഹോദരന്മാർ അതു നടത്തിയേക്കാം. അവരും ഇല്ലെങ്കിൽ യോഗ്യതയുള്ള സഹോദരിമാർക്ക് അതു ചെയ്യാവുന്നതാണ്. എങ്കിലും, അത്തരം നിയമനങ്ങൾ നടത്തേണ്ടിവരുമ്പോൾ സഹോദരിമാർ ശിരോവസ്‌ത്രം ധരിക്കുന്നു. * (1 കൊരിന്ത്യർ 11:3-10) ഈ നിബന്ധന ഒരു തരത്തിലും അവരുടെ വില കുറച്ചുകളയുന്നില്ല. മറിച്ച്, കുടുംബത്തിലും സഭയിലും ശിരഃസ്ഥാനം സംബന്ധിച്ച യഹോവയുടെ ക്രമീകരണത്തോട് ആദരവ് കാണിക്കാനുള്ള ഒരു അവസരമാണ് അത്.\n18, 19. (എ) റോമർ 13:1-7-ലെ തത്ത്വങ്ങൾ നിങ്ങൾ എങ്ങനെ വിശദീകരിക്കും? (ബി) ലൗകികാധികാരികളോട് നമ്മൾ ആദരവ് കാണിക്കുന്നത് എങ്ങനെ?\n18 റോമർ 13:1-7-ലെ (വായിക്കുക.) തത്ത്വങ്ങളോടു പറ്റിനിൽക്കാൻ ശ്രദ്ധയുള്ളവരാണു സത്യക്രിസ്‌ത്യാനികൾ. ആ ഭാഗം വായിക്കുമ്പോൾ, അവിടെ പരാമർശിച്ചിട്ടുള്ള “ഉന്നതാധികാരികൾ” ഈ ലോകത്തിലെ ഗവൺമെന്‍റുകളാണെന്നു നിങ്ങൾക്കു മനസ്സിലാകും. നിലനിൽക്കാൻ യഹോവ അവയെ അനുവദിക്കുന്നിടത്തോളം കാലം, ക്രമസമാധാനം നിലനിറുത്താൻ സഹായിച്ചുകൊണ്ടും ആവശ്യമായ സേവനങ്ങൾ നൽകിക്കൊണ്ടും അവ സുപ്രധാനമായ ധർമങ്ങൾ നിറവേറ്റും. നിയമം അനുസരിക്കുന്നവരായിരുന്നുകൊണ്ട് ഈ അധികാരികളോട് നമുക്ക് ആദരവ് കാണിക്കാം. കടപ്പെട്ടിരിക്കുന്ന നികുതികളെല്ലാം അടയ്‌ക്കാനും ഗവൺമെന്‍റ് ആവശ്യപ്പെടുന്ന ഫാറങ്ങളും മറ്റും സത്യസന്ധമായി പൂരിപ്പിച്ച് നൽകാനും നമ്മളെയോ നമ്മുടെ കുടുംബത്തെയോ ബിസിനെസ്സിനെയോ വസ്‌തുവകകളെയോ സംബന്ധിക്കുന്ന ഏതൊരു നിയമവും അനുസരിക്കാനും നമ്മൾ ശ്രദ്ധയുള്ളവരാണ്. എങ്കിലും ദൈവത്തോട് അനുസരണക്കേടു കാണിക്കാൻ ലൗകികാധികാരികൾ ആവശ്യപ്പെടുന്നപക്ഷം നമുക്ക് അവരെ അനുസരിക്കാൻ കഴിയില്ല. “ഞങ്ങൾ മനുഷ്യരെയല്ല, ദൈവത്തെയാണ് അനുസരിക്കേണ്ടത്” എന്നു പറഞ്ഞ ഒന്നാം നൂറ്റാണ്ടിലെ അപ്പോസ്‌തലന്മാരുടെ അതേ നിലപാടായിരിക്കും നമ്മുടേത്.—പ്രവൃത്തികൾ 5:28, 29; “ ഞാൻ ആരുടെ അധികാരത്തിനാണു വഴങ്ങേണ്ടത്?” എന്ന ചതുരം കാണുക.\nഞാൻ ആരുടെ അധികാരത്തിനാണു വഴങ്ങേണ്ടത്?\nതത്ത്വം: “യഹോവയാണു നമ്മുടെ ന്യായാധിപൻ, യഹോവയാണു നമ്മുടെ നിയമനിർമാതാവ്, യഹോവയാണു നമ്മുടെ രാജാവ്.” —യശയ്യ 33:22.\nയഹോവയുടെ നിലവാരങ്ങൾ ധിക്കരിക്കാൻ ആരെങ്കിലും ആവശ്യപ്പെട്ടാൽ ഞാൻ എന്തു ചെയ്യും?—മത്തായി 22:37-39; 26:52; യോഹന്നാൻ 18:36.\nയഹോവയുടെ കല്‌പനകൾ അനുസരിക്കരുതെന്ന് അധികാരികൾ ആവശ്യപ്പെട്ടാൽ ഞാൻ എന്തു ചെയ്യും?—പ്രവൃത്തികൾ 5:27-29; എബ്രായർ 10:24, 25.\nഅധികാരസ്ഥാനങ്ങളിലുള്ളവരെ മനസ്സോടെ അനുസരിക്കാൻ എന്നെ എന്തു സഹായിക്കും?—റോമർ 13:1-4; 1 കൊരിന്ത്യർ 11:3; എഫെസ്യർ 6:1-3.\n19 അധികാരികളോടു പെരുമാറുന്ന രീതിയിലൂടെയും ആദരവ് കാണിക്കാനാകും. ചിലപ്പോഴൊക്കെ നമുക്കു ഗവൺമെന്‍റ് അധികാരികളോടു നേരിട്ട് ഇടപെടേണ്ടിവന്നേക്കാം. പൗലോസ് അപ്പോസ്‌തലന് അഗ്രിപ്പ രാജാവിനോടും ഗവർണറായ ഫെസ്‌തൊസിനോടും സംസാരിക്കേണ്ടിവന്നു. ഗുരുതരമായ തെറ്റുകൾ ചെയ്‌തവരായിട്ടും പൗലോസ് അവരോട് ആദരവോടെ ഇടപെട്ടു. (പ്രവൃത്തികൾ 26: 2, 25) നമ്മൾ സംസാരിക്കുന്നതു രാജ്യത്തെ പ്രസിഡന്‍റിനോടോ ഒരു സാധാരണ പോലീസുകാരനോടോ ആയാലും, പൗലോസിന്‍റെ ആ മാതൃക നമ്മൾ പിൻപറ്റുന്നു. സ്‌കൂളിൽ അധ്യാപകരോടും അധികാരികളോടും ജീവനക്കാരോടും ആദരവ് കാണിക്കാൻ സാക്ഷികളായ കുട്ടികൾ പ്രത്യേകം ശ്രദ്ധിക്കുന്നു. നമ്മുടെ വിശ്വാസങ്ങളെ അംഗീകരിക്കുന്നവരെ മാത്രമല്ല നമ്മൾ ആദരിക്കുന്നത്. യഹോവയുടെ സാക്ഷികളോടു ശത്രുതയുള്ളവരോട് ഇടപെടുമ്പോഴും നമ്മൾ ആദരവുള്ളവരാണ്. അതെ, നമ്മൾ ആദരവുള്ളവരാണെന്നു മറ്റുള്ളവർക്കു കാണാൻ കഴിയണം.—റോമർ 12:17, 18 വായിക്കുക; 1 പത്രോസ് 3:15.\n20, 21. അധികാരികളോട് ഉചിതമായ ആദരവ് കാണിക്കുന്നതിന്‍റെ ചില പ്രയോജനങ്ങൾ ഏതെല്ലാം?\n20 മറ്റുള്ളവരെ ആദരിക്കുന്നതിൽ നമ്മൾ ഒരിക്കലും പിശുക്കു കാണിക്കരുത്. “എല്ലാ മനുഷ്യരെയും ബഹുമാനിക്കുക” എന്നു പത്രോസ് അപ്പോസ്‌തലൻ എഴുതി. (1 പത്രോസ് 2:17) നമ്മുടെ ആദരവ് ആത്മാർഥമാണെന്നു മനസ്സിലാക്കുമ്പോൾ ആളുകൾക്കു വലിയ മതിപ്പു തോന്നിയേക്കാം. ഈ ഗുണം ഒന്നിനൊന്നു കുറഞ്ഞുവരുകയാണെന്ന് ഓർക്കുക. ആ സ്ഥിതിക്ക്, ആദരവ് കാണിക്കുമ്പോൾ നമ്മൾ യേശുവിന്‍റെ പിൻവരുന്ന കല്‌പന അനുസരിക്കുകയാണെന്നു പറയാം: “നിങ്ങളുടെ വെളിച്ചം മറ്റുള്ളവരുടെ മുന്നിൽ പ്രകാശിക്കട്ടെ. അപ്പോൾ അവർ നിങ്ങളുടെ നല്ല പ്രവൃത്തികൾ കണ്ട് സ്വർഗസ്ഥനായ നിങ്ങളുടെ പിതാവിനെ മഹത്ത്വപ്പെടുത്തും.”—മത്തായി 5:16.\n21 ഈ അന്ധകാരലോകത്തിൽ ആത്മാർഥഹൃദയരായ ആളുകൾ ആത്മീയവെളിച്ചത്തിലേക്ക് ആകർഷിക്കപ്പെട്ടുകൊണ്ടിരിക്കുകയാണ്. അതുകൊണ്ട് കുടുംബത്തിലും സഭയിലും പുറത്തും നമ്മൾ ആദരവുള്ളവരായിരിക്കുമ്പോൾ, ചിലർ സത്യം സ്വീകരിച്ച് നമ്മളോടൊപ്പം ആത്മീയവെളിച്ചത്തിൽ നടക്കാൻ ഇടയായേക്കാം. അത് എത്ര സന്തോഷമായിരിക്കും! അങ്ങനെ സംഭവിച്ചില്ലെങ്കിൽക്കൂടി ഒരു കാര്യം ഉറപ്പാണ്: സഹമനുഷ്യരോടുള്ള നമ്മുടെ ആദരവ് ദൈവമായ യഹോവയെ സന്തോഷിപ്പിക്കുകയും ദൈവത്തിന്‍റെ സ്‌നേഹത്തിൽ നിലനിൽക്കാൻ നമ്മളെ സഹായിക്കുകയും ചെയ്യും. അതിലും മഹത്തായ വേറെ എന്തു പ്രതിഫലമാണുള്ളത്!\n^ ഖ. 17 ഈ തത്ത്വം ബാധകമാക്കേണ്ട ചില സാഹചര്യങ്ങളെക്കുറിച്ച് അറിയാൻ അനുബന്ധത്തിലെ “ശിരോവസ്‌ത്രം ധരിക്കേണ്ടത് എപ്പോൾ, എന്തുകൊണ്ട്?” എന്ന ഭാഗം കാണുക.\n‘ഉപദേശം ശ്രദ്ധിച്ച് ശിക്ഷണം സ്വീകരിക്കുക’\nസാത്താന്‍റെ ആത്മാവ്—ധിക്കാരവും കലഹവും മുഖമുദ്രയായുള്ള അവന്‍റെ മനോഭാവം—ഇന്നു ലോകത്ത് നിറഞ്ഞുനിൽക്കുന്നു. അതുകൊണ്ടാണ് അവനെ ‘വായുവിന്‍റെ സ്വാധീനശക്തിക്ക് അധിപതിയായവൻ’ എന്നു ബൈബിൾ വിശേഷിപ്പിക്കുന്നത്. അതിന്‍റെ ഫലമെന്ന നിലയിൽ ‘അനുസരണക്കേടിന്‍റെ മക്കളിൽ ഇപ്പോൾ പ്രവർത്തിക്കുന്ന ആത്മാവിനെക്കുറിച്ചും’ ബൈബിൾ പറയുന്നു. (എഫെസ്യർ 2:2) മറ്റുള്ളവരുടെ അധികാരത്തിനു കീഴ്‌പെടാതെ പൂർണമായും സ്വതന്ത്രരായിരിക്കാൻ ആഗ്രഹിക്കുന്നവരാണ് ഇന്നു മിക്കവരും. സങ്കടകരമെന്നു പറയട്ടെ, ആ ചിന്താഗതി ക്രിസ്‌തീയസഭയിലേക്കും കടന്നുവന്നിരിക്കുന്നു. ഉദാഹരണത്തിന്, അധാർമികവും അക്രമാസക്തവും ആയ വിനോദപരിപാടികളുടെ അപകടം സംബന്ധിച്ച് ഒരു മൂപ്പൻ ദയാപുരസ്സരം ബുദ്ധിയുപദേശം നൽകുമ്പോൾ ചിലർ അതു നിരസിക്കുകയോ അതിൽ നീരസപ്പെടുകയോ ചെയ്‌തേക്കാം. “ഉപദേശം ശ്രദ്ധിച്ച് ശിക്ഷണം സ്വീകരിച്ചാൽ ഭാവിയിൽ നീ ജ്ഞാനിയായിത്തീരും” എന്ന, സുഭാഷിതങ്ങൾ 19:20-ലെ വാക്കുകൾ നമ്മൾ ഓരോരുത്തരും ചെവിക്കൊള്ളേണ്ടതുണ്ട്.\nഇക്കാര്യത്തിൽ നമുക്ക് എന്തു സഹായമാണുള്ളത്? സാധാരണയായി ആളുകൾ ബുദ്ധിയുപദേശവും ശിക്ഷണവും നിരസിക്കുന്നതിന്‍റെ മൂന്നു കാരണങ്ങൾ നോക്കാം. തുടർന്ന് തിരുവെഴുത്തുകളുടെ വീക്ഷണവും ശ്രദ്ധിക്കാം.\n“ആ ബുദ്ധിയുപദേശം അസ്ഥാനത്തായിപ്പോയി.” കിട്ടിയ ബുദ്ധിയുപദേശം നമ്മുടെ സാഹചര്യത്തിന് ഇണങ്ങുന്നതല്ലെന്നോ അതു നൽകുന്ന വ്യക്തിക്ക്, ഉൾപ്പെട്ടിരിക്കുന്ന എല്ലാ കാര്യങ്ങളും അറിയില്ലെന്നോ നമ്മൾ ചിന്തിച്ചേക്കാം. ഒരുപക്ഷേ, ബുദ്ധിയുപദേശത്തെ തീരെ നിസ്സാരമായി കാണാനാകും നമ്മൾ ആദ്യം ശ്രമിക്കുന്നത്. (എബ്രായർ 12:5) നമ്മളെല്ലാം അപൂർണരായ സ്ഥിതിക്കു മാറ്റം ആവശ്യമായിരിക്കുന്നതു നമ്മുടെതന്നെ വീക്ഷണത്തിനായിരിക്കാൻ സാധ്യതയില്ലേ? (സുഭാഷിതങ്ങൾ 19:3) തക്കതായ എന്തെങ്കിലുമൊരു കാരണമില്ലാതെ ആരെങ്കിലും ബുദ്ധിയുപദേശം തരുമോ? ആ സ്ഥിതിക്ക്, നമ്മൾ ശ്രദ്ധ കേന്ദ്രീകരിക്കേണ്ടതും അക്കാര്യത്തിലാണ്. ദൈവവചനം നമ്മളെ ഇങ്ങനെ ഉദ്‌ബോധിപ്പിക്കുന്നു: “ശിക്ഷണം ഉപേക്ഷിക്കരുത്, അതു മുറുകെ പിടിക്കുക; അതു കാത്തുസൂക്ഷിക്കുക, അതു നിന്‍റെ ജീവനാണ്.”—സുഭാഷിതങ്ങൾ 4:13.\n“ബുദ്ധിയുപദേശം തന്ന രീതി എനിക്ക് ഇഷ്ടപ്പെട്ടില്ല.” ബുദ്ധിയുപദേശം കൊടുക്കേണ്ട രീതി സംബന്ധിച്ച് ഉന്നതമായ നിലവാരങ്ങളാണു ദൈവവചനം വെക്കുന്നത്, ശരിതന്നെ. (ഗലാത്യർ 6:1) എങ്കിലും, “എല്ലാവരും പാപം ചെയ്‌ത് ദൈവതേജസ്സില്ലാത്തവരായിരിക്കുന്നല്ലോ” എന്നും ബൈബിൾ പറയുന്നുണ്ട്. (റോമർ 3:23) എല്ലാം തികഞ്ഞ ബുദ്ധിയുപദേശം ഏറ്റവും ശരിയായ രീതിയിൽ കൊടുക്കാൻ പൂർണതയുള്ള ഒരു വ്യക്തിക്കു മാത്രമേ കഴിയൂ. (യാക്കോബ് 3:2) നമുക്കു ബുദ്ധിയുപദേശം തരാൻ യഹോവ ഉപയോഗിക്കുന്നത് അപൂർണമനുഷ്യരെയായതുകൊണ്ട് ബുദ്ധിയുപദേശം കിട്ടുന്ന രീതിയിലല്ല മറിച്ച്, ബുദ്ധിയുപദേശത്തിൽ ശ്രദ്ധ കേന്ദ്രീകരിക്കുക. തുടർന്ന്, അത് എങ്ങനെ ബാധകമാക്കാമെന്നു പ്രാർഥനാപൂർവം ചിന്തിക്കുക.\n“എന്നെ ഗുണദോഷിക്കാൻ അദ്ദേഹത്തിന് എന്തു യോഗ്യതയാണുള്ളത്?” ബുദ്ധിയുപദേശം നൽകുന്നയാളുടെ കുറവുകൾ ബുദ്ധിയുപദേശത്തെ വിലയില്ലാതാക്കുന്നതായി നമ്മൾ കരുതുന്നെങ്കിൽ, മേൽപ്പറഞ്ഞ കാര്യങ്ങൾ ഓർക്കുന്നതു നല്ലതാണ്. അതുപോലെ, നമ്മുടെ പ്രായമോ അനുഭവപരിചയമോ സഭയിലെ ഉത്തരവാദിത്വങ്ങളോ നിമിത്തം നമുക്കു ബുദ്ധിയുപദേശത്തിന്‍റെ ആവശ്യമില്ലെന്നു തോന്നുന്നെങ്കിൽ നമ്മൾ നമ്മുടെ ചിന്താഗതിയിൽ മാറ്റം വരുത്തേണ്ടതുണ്ട്. പണ്ട് ഇസ്രായേലിൽ രാജാവിന് വലിയ ഉത്തരവാദിത്വവും അധികാരവും ഒക്കെ ഉണ്ടായിരുന്നിട്ടും, പ്രവാചകന്മാരുടെയും പുരോഹിതന്മാരുടെയും പ്രജകളിൽ ചിലരുടെയും ബുദ്ധിയുപദേശം അദ്ദേഹം സ്വീകരിക്കണമായിരുന്നു. (2 ശമ വേൽ 12:1-13;2ദിനവൃത്താന്തം 26:16-20) ബുദ്ധിയുപദേശം കൊടുക്കാൻ യഹോവയുടെ സംഘടന ഇന്നു നിയമിക്കുന്നത് അപൂർണമനുഷ്യരെയാണ്. പക്വതയുള്ള ക്രിസ്‌ത്യാനികൾ അവരുടെ ബുദ്ധിയുപദേശം സസന്തോഷം കൈക്കൊള്ളുകയും ബാധകമാക്കുകയും ചെയ്യുന്നു. മറ്റുള്ളവരെക്കാൾ ഉത്തരവാദിത്വങ്ങളോ അനുഭവപരിചയമോ നമുക്കുണ്ടെങ്കിൽ, ബുദ്ധിയുപദേശം സ്വീകരിക്കുകയും ബാധകമാക്കുകയും ചെയ്‌തുകൊണ്ട് ന്യായബോധവും താഴ്‌മയും കാണിക്കുന്നതിൽ മാതൃകയായിരിക്കാൻ നമ്മൾ പ്രത്യേകം ശ്രദ്ധയുള്ളവരായിരിക്കണം.—1 തിമൊഥെയൊസ് 3:2, 3; തീത്തോസ് 3:2.\nബുദ്ധിയുപദേശം ആവശ്യമില്ലാത്തതായി ആരാണുള്ളത്? അതുകൊണ്ട് ബുദ്ധിയുപദേശം മനസ്സോടെ സ്വീകരിക്കാനും അനുസരണയോടെ ബാധകമാക്കാനും ജീവരക്ഷാകരമായ ഈ കരുതലിനെപ്രതി യഹോവയ്‌ക്കു ഹൃദയംഗമമായി നന്ദി നൽകാനും നമുക്കു ദൃഢനിശ്ചയം ചെയ്യാം. യഹോവയുടെ സ്‌നേഹത്തിന്‍റെ പ്രതിഫലനമാണു ബുദ്ധിയുപദേശം. ദൈവസ്‌നേഹത്തിൽ നിലനിൽക്കാനാണല്ലോ നമ്മൾ ആഗ്രഹിക്കുന്നതും.—എബ്രായർ 12:6-11.\n‘നിങ്ങൾക്കിടയിൽ നേതൃത്വമെടുക്കുന്നവരെ അനുസരിക്കുക’\nഇസ്രായേലിന്‍റെ ചരിത്രത്തിൽ, നല്ല സംഘാടനം അടിയന്തിരമായിത്തീർന്ന ഒരു സാഹചര്യമുണ്ടായി. അപകടം നിറഞ്ഞ മരുഭൂമിയിലൂടെ കൂട്ടമായി നീങ്ങിയ ദശലക്ഷങ്ങളെ ഒറ്റയ്‌ക്കു നയിക്കാൻ മോശയ്‌ക്കു കഴിയാതെവന്നു. മോശ എന്തു ചെയ്‌തു? “മോശ എല്ലാ ഇസ്രായേലിൽനിന്നും പ്രാപ്‌തരായ പുരുഷന്മാരെ തിരഞ്ഞെടുത്ത് അവരെ ജനത്തിനു തലവന്മാരായി നിയമിച്ചു. ഓരോ ആയിരം പേർക്കും ഓരോ നൂറു പേർക്കും ഓരോ അമ്പതു പേർക്കും ഓരോ പത്തു പേർക്കും പ്രമാണിമാരായി അവരെ നിയമിച്ചു.”—പുറപ്പാട് 18:25.\nസമാനമായ സംഘാടനം ഇന്നു ക്രിസ്‌തീയസഭയ്‌ക്കും ആവശ്യമാണ്. അതുകൊണ്ടാണു വയൽസേവനഗ്രൂപ്പിനു മേൽവിചാരകനും സഭയ്‌ക്കു മൂപ്പന്മാരും സഭകൾക്കു സർക്കിട്ട് മേൽവിചാരകനും രാജ്യത്തിനു ബ്രാഞ്ച് കമ്മിറ്റിയും (അല്ലെങ്കിൽ കൺട്രി കമ്മിറ്റിയും) ഉള്ളത്. ഇങ്ങനെയൊരു ക്രമീകരണമുള്ളതുകൊണ്ട്, ഓരോ ഇടയനും തന്‍റെ സംരക്ഷണയിലുള്ള ആട്ടിൻകൂട്ടത്തിനു നല്ല ശ്രദ്ധ കൊടുക്കാനാകും. ഈ ഇടയന്മാർ യഹോവയോടും ക്രിസ്‌തുവിനോടും കണക്കു ബോധിപ്പിക്കേണ്ടവരാണ്.—പ്രവൃത്തികൾ 20:28.\nഇത്തരം സംഘാടനം, നമ്മൾ ഓരോരുത്തരും അനുസരണവും കീഴ്‌പെടലും കാണിക്കേണ്ടത് ആവശ്യമാക്കുന്നു. നേതൃസ്ഥാനത്തുള്ളവരോട് അനാദരവോടെ ഇടപെട്ട ദിയൊത്രെഫേസിനെപ്പോലെയാകാൻ നമ്മൾ ഒരിക്കലും ആഗ്രഹിക്കില്ല. (3 യോഹന്നാൻ 9, 10) പിന്നെയോ, അപ്പോസ്‌തലനായ പൗലോസിന്‍റെ പിൻവരുന്ന വാക്കുകൾക്കു നമ്മൾ ചെവികൊടുക്കുന്നു: “നിങ്ങൾക്കിടയിൽ നേതൃത്വമെടുക്കുന്നവർ നിങ്ങളെക്കുറിച്ച് കണക്കു ബോധിപ്പിക്കേണ്ടവരെന്ന നിലയിൽ എപ്പോഴും നിങ്ങൾക്കുവേണ്ടി ഉണർന്നിരിക്കുന്നതുകൊണ്ട് അവരെ അനുസരിച്ച് അവർക്കു കീഴ്‌പെട്ടിരിക്കുക. അപ്പോൾ അവർ അതു ഞരങ്ങിക്കൊണ്ടല്ല, സന്തോഷത്തോടെ ചെയ്യാനിടയാകും. അല്ലെങ്കിൽ അതു നിങ്ങൾക്കു ദോഷം ചെയ്യും.” (എബ്രായർ 13:17) നേതൃത്വമെടുക്കുന്നവർ തരുന്ന മാർഗനിർദേശത്തോടു യോജിപ്പുള്ളപ്പോൾ ചിലർ അവരെ അനുസരിക്കുമെങ്കിലും അതിനോടു യോജിക്കാനോ അതിന്‍റെ കാരണം മനസ്സിലാക്കാനോ കഴിയാത്തപ്പോൾ കീഴ്‌പെട്ടിരിക്കാൻ അവർ വിസമ്മതിക്കുന്നു. അനുസരിക്കാൻ തോന്നാത്തപ്പോൾപ്പോലും അനുസരിക്കുന്നതു കീഴ്‌പെടലിൽ ഉൾപ്പെട്ടിട്ടുണ്ടെന്ന് ഓർക്കുക. അതുകൊണ്ട്, ‘ഞാൻ നേതൃസ്ഥാനത്തുള്ളവരെ അനുസരിക്കുകയും അവർക്കു കീഴ്‌പെട്ടിരിക്കുകയും ചെയ്യുന്നുണ്ടോ’ എന്നു നമ്മൾ ഓരോരുത്തരും സ്വയം ചോദിക്കണം.\nസഭയുടെ സുഗമമായ നടത്തിപ്പിന് ആവശ്യമായ എല്ലാ ക്രമീകരണങ്ങളും ദൈവവചനം അക്കമിട്ട് പറയുന്നില്ല. എങ്കിലും, “എല്ലാം മാന്യമായും ചിട്ടയോടെയും നടക്കട്ടെ” എന്ന് അതു പറയുന്നുണ്ട്. (1 കൊരിന്ത്യർ 14:40) സഭാപ്രവർത്തനങ്ങൾ ചിട്ടയോടെ, സുഗമമായി നടക്കുന്നെന്ന് ഉറപ്പുവരുത്താൻ സഹായകമായ നിരവധി നിർദേശങ്ങൾ നൽകിക്കൊണ്ടും നടപടിക്രമങ്ങൾ ഏർപ്പെടുത്തിക്കൊണ്ടും ഭരണസംഘം ആ ഉപദേശം അനുസരിക്കുന്നു. ആ ക്രമീകരണങ്ങൾ നടപ്പിലാക്കിക്കൊണ്ട് സഭയിലെ നിയമിതപുരുഷന്മാർ തങ്ങളുടെ പങ്കു നിർവഹിക്കുന്നു. അങ്ങനെ അവർ അനുസരണത്തിന്‍റെ കാര്യത്തിൽ നല്ലൊരു മാതൃകവെക്കുന്നു. കൂടാതെ, തങ്ങൾ ‘വിട്ടുവീഴ്‌ച ചെയ്യാൻ മനസ്സുള്ളവരും’ നേതൃസ്ഥാനത്തുള്ളവരെ ‘അനുസരിക്കാൻ ഒരുക്കമുള്ളവരും’ ആണെന്ന് അവർ തെളിയിക്കുന്നു. (യാക്കോബ് 3:17) തത്‌ഫലമായി, സന്തുഷ്ടദൈവമായ യഹോവയെ മഹത്ത്വപ്പെടുത്തുന്ന, ഒരുമയും ചിട്ടയും ഉള്ള, വിശ്വാസികളാൽ ഓരോ ഗ്രൂപ്പും സഭയും സർക്കിട്ടും രാജ്യവും അനുഗ്രഹിക്കപ്പെട്ടിരിക്കുന്നു.—1 കൊരിന്ത്യർ 14:33; 1 തിമൊഥെയൊസ് 1:11.\nഅനുസരണക്കേടു ദോഷം ചെയ്യുന്നതിന്‍റെ കാരണവും എബ്രായർ 13:17-ലെ പൗലോസിന്‍റെ വാക്കുകൾ എടുത്തുകാട്ടുന്നു. ഉത്തരവാദിത്വസ്ഥാനത്തുള്ളവർ തങ്ങളുടെ കർത്തവ്യം ‘ഞരങ്ങിക്കൊണ്ട്’ ചെയ്യാൻ അത് ഇടയാക്കിയേക്കാം. സഭയിലുള്ളവർ സഹകരിക്കാത്തവരും ധിക്കാരികളും ആണെങ്കിൽ, മഹത്തായ സേവനപദവിയായിരിക്കേണ്ട ഒന്ന് ഒരു ഭാരമായി മൂപ്പന്മാർക്ക് അനുഭവപ്പെട്ടേക്കാം. ഫലമോ? “നിങ്ങൾക്ക്,” അതായത് മുഴുസഭയ്‌ക്കും അതു ദോഷം ചെയ്യും. ദിവ്യാധിപത്യക്രമീകരണത്തിനു കീഴ്‌പെടാൻ ഒരാൾ അഹങ്കാരത്തോടെ വിസമ്മതിക്കുന്നതിനു മറ്റൊരു ദോഷവശംകൂടിയുണ്ട്. സ്വർഗീയപിതാവിൽനിന്ന് തന്നെത്തന്നെ അകറ്റിക്കൊണ്ട് സ്വന്തം ആത്മീയത അപകടത്തിലാക്കുകയാണ് അയാൾ. (സങ്കീർത്തനം 138:6) അതുകൊണ്ട്, അനുസരിക്കുന്നവരും കീഴ്‌പെടുന്നവരും ആയിരിക്കാൻ നമുക്കെല്ലാം ദൃഢനിശ്ചയം ചെയ്യാം.\nബുദ്ധിയുപദേശം ശ്രദ്ധിക്കുക, ജ്ഞാനികളാകുക\nയഹോവയുടെ അധികാരത്തെ ആദരിക്കുക


ഈസ് ലവ് എനൗഗ് ? സർ മൂവി റിവ്യൂ | Woodpecker Media\nHome FILM ENTERTAINTMENT ഈസ് ലവ് എനൗഗ് ? സർ മൂവി റിവ്യൂ\nഈസ് ലവ് എനൗഗ് ? സർ മൂവി റിവ്യൂ\nറോഹെന ജെറയുടെ ആദ്യ ചലച്ചിത്രമായ ‘ഈസ് ലവ് എനഫ് സർ’. തുടക്കത്തിൽ കാൻസ് ഫിലിം ഫെസ്റ്റിവലിൽ ഇത് പുറത്തിറങ്ങി, തുടർന്ന് 2018 ൽ യൂറോപ്യൻ രാജ്യങ്ങളിൽ ഒരു തിയറ്റർ റിലീസ് ചെയ്തു. വിവിധ ചലച്ചിത്രമേളകളിൽ നിരവധി അംഗീകാരങ്ങൾ നേടിയ ശേഷം, ഈ ചിത്രം ഒടുവിൽ 2020 ഡിസംബറിൽ പ്രദർശനത്തിനെത്തുകയും ചെയ്തു. ഈ ചിത്രം അടുത്തിടെ നെറ്ഫ്ലിക്സിൽ OTT റിലീസ് ചെയ്തു.\nരത്‌ന (ടില്ലോട്ടാമ ഷോം) തന്റെ ബാഗുകൾ പായ്ക്ക് ചെയ്യുന്ന ഒരു രംഗത്തോടെയാണ് സിനിമ ആരംഭിക്കുന്നത്. അവൾ വീട്ടിൽ നിന്ന് പോകുമ്പോൾ, ‘എന്തുകൊണ്ടാണ് ഇത്ര നേരത്തെ’ എന്ന് അമ്മ ചോദിക്കുന്നു, അജ്ഞാതമായ കാരണങ്ങളാൽ തന്നെ “വിളിച്ചിരിക്കുന്നു” എന്ന് അവൾ മറുപടി നൽകുന്നു.\nമുംബയിൽ രത്ന അശ്വിന്റെ (വിവേക് ഗോംബർ) വീട്ടുജോലിക്കാരിയായി ജോലി ചെയുന്നു . അച്ഛനോടൊപ്പം ഒരു നിർമ്മാണ കമ്പനിയെ പരിപാലിക്കുന്ന ഒരു സമ്പന്നനായ കോസ്മോപൊളിറ്റൻ മനുഷ്യനാണ് അശ്വിൻ. രത്‌നയും അശ്വനും രണ്ട് അങ്ങേയറ്റത്തെ ക്ലാസുകളിൽ പെട്ടവരാണ്, അവർക്ക് അവരുടേതായ പ്രശ്നങ്ങളുണ്ട്, എന്നിട്ടും ഒപ്പം ജീവിക്കാൻ ആഗ്രഹിക്കുന്നു.\nസാധാരണ ബോളിവുഡ് പ്രണയകഥകളിൽ നിന്ന് വ്യത്യസ്തമായി, എഴുത്തുകാരിയും സംവിധായകനുമായ രോഹേന ഗെരയുടെ സിനിമ രണ്ട് കഥാപാത്രങ്ങളുടെ ബന്ധത്തെ മാത്രമല്ല, അവരുടെ പ്രതീക്ഷകളെയും നിരാശയെയും ചുറ്റിപ്പറ്റിയാണ്.\nസംഗീതവും പാട്ടുകളും ഉപയോഗിച്ച് മാത്രമല്ല, കഥാപാത്രങ്ങൾക്ക് ചുറ്റുമുള്ള നിശബ്ദതയും സ്ഥലവും റോഹെന ജെറ ഉപയോഗപ്പെടുത്തുന്നു. ഒരേ വീടിനുള്ളിൽ, തൊഴിലുടമയുടെയും ബോസിന്റെയും മുറികൾ വ്യത്യാസം നിർവചിക്കുന്നു. ക്യാമറ അവരുടെ മുറികൾക്ക് മുകളിലൂടെ തിരശ്ചീനമായി നീങ്ങുമ്പോൾ അവരുടെ വികാരങ്ങൾ പ്രകടമാണ്.സിനിമയുടെ ഏറ്റവും മികച്ച ഭാഗം ഈ സിനിമയിലെ നിധി കണ്ടെത്തുന്നതിന് ധാരാളം നിമിഷങ്ങളുണ്ട്, ഇവയെല്ലാം ഹ്രസ്വവും മനോഹരമായി രൂപകൽപ്പന ചെയ്തതുമാണ്. മൂടുശീലങ്ങൾ ഇറങ്ങിയതിനുശേഷവും സിനിമ നീണ്ടുനിൽക്കുന്നതുപോലെ ഒരു തുറന്ന അവസാനത്തോടെയാണ് ഈ സിനിമ അവസാനിക്കുന്നത്.\nContent Highlight: Is love enough sir movie review\nPrevious articleഷമീർ മുഹമ്മദിന്റെ ജന്മദിനാഘോഷത്തിൽ മോഹൻലാൽ; ചിത്രങ്ങൾ കാണാം\nNext articleരാജകീയ പ്രൗഢിയിൽ ഇനിയയും പാരിസ് ലക്ഷ്മിയും ചെെതന്യയും; മഹാദേവൻ തമ്പി ഫോട്ടോഷൂട്ട്


കായംകുളം കൊച്ചുണ്ണിയുടെ ചിത്രീകരണത്തിനിടയില് നിവിന് പോളിക്ക് പരുക്ക് | Reporter Live\nBy Web Desk\tMarch 12, 2018 2:25 pm A+ A-\nകായംകുളം കൊച്ചുണ്ണിയുടെ ചിത്രീകരണത്തിനിടയില് നടന് നിവിൻ പോളിക്ക് പരുക്ക്. ഗോവയിൽ വച്ചുനടന്ന സിനിമാ ചിത്രീകരണത്തിനിടയിലാണ് അപകടം പറ്റിയത്. തോക്കിന്റെ പാത്തി ഇടതു കൈയിൽ കൊണ്ടു അപകടം സംഭവിക്കുകയായിരുന്നുവെന്ന് അണിയറ പ്രവർത്തകർ റിപ്പോർട്ടറോട് പറഞ്ഞു. ഇടതു കൈയുടെ എല്ലിനു പൊട്ടല് ഏറ്റ നിവിന് 15 ദിവസത്തെ വിശ്രമമാണ് ഡോക്ടര്‍മാര് നിര്‍ദേശിച്ചിരിക്കുന്നത്.\nബ്രിട്ടീഷ് പട്ടാളക്കാരുമായി കായംകുളം കൊച്ചുണ്ണി ഏറ്റുമുട്ടുന്ന ഭാഗം ചിത്രീകരിക്കുമ്പോഴാണ് പതിനെട്ടാം നൂറ്റാണ്ടിൽ ഉപയോഗിച്ചിരുന്ന തോക്ക് വഴി നിവിന്റെ ഇടതു കൈയിന് അപകടം സംഭവിച്ചത്. എന്നാൽ നിവിൻ പരുക്ക് കാര്യമാക്കാതെ രണ്ടു ദിവസം കൂടി ചിത്രീകരണത്തിൽ ഏർപ്പെടുകയായിരുന്നു. ചിത്രീകരണം തടസ്സങ്ങൾ ഇല്ലാതെ നടക്കാൻ നിവിൻ പരുക്ക് ആദ്യം കാര്യമാക്കിയില്ല എന്നാണ് റിപ്പോർട്ടുകൾ\nഎല്ലുകള് പൊട്ടിയതിനെ തുടർന്ന് നിവിനെ നാട്ടിലേക്ക് അയക്കുകയായിരുന്നു. ഏപ്രിൽ രണ്ടിന് നിവിൻ വീണ്ടും കായംകുളം കൊച്ചുണ്ണി ലൊക്കേഷനില് ചേരുമെന്ന് അണിയറപ്രവര്‍ത്തകര് പ്രതികരിച്ചു. ശ്രീലങ്കയില് ആയിരിക്കും ഏപ്രില് മാസത്തെ കായംകുളം കൊച്ചുണ്ണിയുടെ ചിത്രികരണം നടക്കുക്കയെന്നാണ് റിപ്പോര്‍ട്ടുകള്.\nMar 12, 2018 2:25 pm\nആ സച്ചിനെ തനിക്കും കാണണം; നിവിന് പോളിയോട് ആഗ്രഹം തുറന്നു പറഞ്ഞ് സച്ചിന്\nഗീതു മോഹന്‍ദാസിന്റെ സംവിധാനത്തില് മൂത്തോന് എത്തുന്നു, നായകനായി നിവിന് പോളി\nമലയാള സിനിമയില് പുലിയിറങ്ങിയ വര്‍ഷം; 2016 ല് ജനപ്രീതി നേടിയ 10 ചിത്രങ്ങള്\nപ്രേമം 50 ദിവസം ഓടുമോ എന്നതില് സംശയം: നിവിന് പോളി\nഅന്‍വര് റഷീദിനെ പിന്തുണച്ച് നിവിന് പോളിയും അല്‍ഫോന്‍സ് പുത്രനും


ചേകന്നൂർ മൗലവി - കൈവിട്ടുപോയ നവോത്ഥാനം :: Janmabhumi Daily\nFriday 19 May 2017 12:25 pm IST\nപൊതുവേ, പൗരോഹിത്യത്തിന്റെയും സ്വാർഥരായ വികല പണ്ഡിതന്മാരുടെയും കൈയ്യിൽ കിടന്ന് വീർപ്പ് മുട്ടുന്ന ഇസ്ലാമിക സമുദായത്തിൽ മാറ്റത്തിന്റെയും പുരോഗമനത്തിന്റെയും ആശയങ്ങൾ അടിച്ചമർത്തപ്പെടുകയാണ് പതിവ്. തുർക്കി പോലുള്ള അപൂർവ്വം സമൂഹങ്ങളിൽ മാത്രമേ ആധുനിക ചിന്തയുടെ വെളിച്ചത്തിന് കടന്ന് ചെല്ലാൻ സാധിച്ചിട്ടുള്ളു. മധ്യകാലത്തെ സാമൂഹ്യ സാഹചര്യങ്ങൾക്കനുസരിച്ച് എഴുതപ്പെട്ട ഖുറാനിലെ നിയമങ്ങൾ ഈ ഇരുപത്തൊന്നാം നൂറ്റാണ്ടിലും അക്ഷരം പ്രതി നടപ്പാക്കുന്നിടത്താണ് സമൂഹത്തിന്റെ വ്യക്തിത്വം നിലനില്‍ക്കുന്നത് എന്ന ധാരണ അടിച്ചേല്‍പ്പിക്കപ്പെട്ട മുസ്ലിം സമുദായത്തെ അന്യ സമുദായങ്ങളും ലോകസമൂഹവും സംശയത്തോടെയാണ് എന്നും വീക്ഷിക്കുന്നത്. മറ്റെല്ലാ സമൂഹങ്ങളും മാറ്റത്തിന്റെ വെളിച്ചം ഉൾക്കൊണ്ട് ആധുനിക സമാജങ്ങളായി മാറിയപ്പോൾ ഇസ്ലാമിക സമൂഹം മാത്രം മധ്യകാല സാമൂഹ്യ വ്യവസ്ഥിതിയുടെ തടവുകാരായി അകന്ന് നിന്നു. ചട്ടമ്പിസ്വാമികളും നാരായണ ഗുരുദേവനും വിടി ഭാട്ടതിരിപ്പാടുമൊക്കെ സ്വന്തം സമുദായത്തിലെ മധ്യകാല മതാന്ധതകളെ വെല്ലുവിളിച്ച് വലിയ സാമൂഹ്യ മുന്നേറ്റം തന്നെ നടത്തിയപ്പോൾ ക്ഷേത്രങ്ങളുടെ വാതിലുകൾ എല്ലാ ജാതിക്കാർക്കും വേണ്ടി മലർക്കെ തുറന്നു. വഴികളും പൊതു ഇടങ്ങളും ദളിതനും ബ്രാഹ്മണനും ഒരുപോലെ ഉപയോഗിക്കാൻ തുടങ്ങി. നൂറ്റാണ്ടുകളിലൂടെ അടിച്ചേല്‍പ്പിക്കപ്പെട്ട അനാചാരങ്ങളെയാണ് ഇങ്ങിനെ ഒരു പരിധി വരയെങ്കിലും ഹിന്ദു സമൂഹം പിഴുതെറിഞ്ഞത്. മുസ്ലിം സമൂഹം കാലത്തിനനുസരിച്ച് ക്രിയാത്മകമായി മാറേണ്ടതുണ്ടെന്ന് രഹസ്യ സംഭാഷണങ്ങളിൽ ധാരാളം മുസ്ലിം സുഹൃത്തുക്കൾ അഭിപ്രായപ്പെടാറുണ്ട്. പക്ഷെ അത് പുറത്ത് പറയാൻ ആർക്കും ധൈര്യമില്ല. അത് ഒരിക്കൽ ധീരതയോടെ പറഞ്ഞയാൾ ഇന്ന് ജീവിച്ചിരിപ്പുമില്ല....ചേകന്നൂർ മൗലവി. 1936 ൽ ജനിച്ച ചേകന്നൂര് തികച്ചും യാഥാസ്ഥിതിക മുസ്ലിം കുടുംബത്തിൽ ജനിച്ച അദ്ദേഹം വളർന്നത് തികച്ചും സാമ്പ്രദായികമായ ചുറ്റുപാടുകളിലായിരുന്നു. വളർച്ചയുടെ പടവുകളിൽ പലയിടത്തും വച്ച് എന്തുകൊണ്ട് ഇസ്ലാം ഒറ്റപ്പെടുന്നു എന്നദ്ദേഹം ചിന്തിച്ചു. എട്ടാം നൂറ്റാണ്ടിലെ അറേബ്യൻ സാമൂഹ്യസ്ഥിതിയുടെ പശ്ചാത്തലത്തില് നബിയുടെ വാക്കുകളും ഉത്ബോധനങ്ങളും പിന്നീടുള്ള കാലങ്ങളിൽ തെറ്റിദ്ധരിക്കപ്പെട്ടതാണ്. ഈ ഭീകരമായ ഒറ്റപ്പെടലിനു കാരണമെന്ന് അദ്ദേഹം തിരിച്ചറിഞ്ഞു. പല ഹദീസുകളും വിശ്വാസ യോഗ്യമല്ല. മാറിയ ലോകക്രമത്തിനനുസരിച്ചു ഇസ്ലാമിക വീക്ഷണങ്ങളും ഖുറാനും പുനർ നിർവചിക്കപ്പെടണം എന്ന അദ്ദേഹത്തിന്റെ നിലപാടിന് പതുക്കെ അംഗീകാരം കിട്ടാൻ തുടങ്ങി. മൗലവിയുടെ പ്രസംഗങ്ങളിൽ ആൾകൂട്ടം കൂടിക്കൂടി വന്നു. അദ്ദേഹത്തിന്റെ പുസ്തകങ്ങൾക്ക് പ്രതീക്ഷിക്കാത്ത രീതിയിൽ പ്രചാരമേറി. ഏതൊരു പരിഷ്കര്ത്താവിനുമെന്ന പോലെ അദ്ദേഹത്തിനും പല തരത്തിലുള്ള ഭീഷണികൾ ഏറിവന്നു. കേരളത്തിലെ പ്രബല മുസ്ലിം വിഭാഗമായ സുന്നികളുടെ സംഘടനയായ മർകസ് ആയിരുന്നു മൌലവിക്കെതിരെയുള്ള ആക്രമണങ്ങൾക്ക് നേതൃത്വം കൊടുത്തത്. 1993 ജൂലായ് 29 നു വൈകുന്നേരം മൌലവിയുടെ വീടിനു മുൻപിൽ നമ്പർ പ്ലേറ്റില്ലാത്ത ഒരു ജീപ്പ് വന്ന് നിന്നു. നേരത്തെ എറ്റിരുന്ന ഒരു പ്രഭാഷണത്തിനു കൂട്ടിക്കൊണ്ടു പോകാനെന്നു പറഞ്ഞെത്തിയ ചെറുപ്പക്കാരുടെയൊപ്പം യാതൊരു സംശയവുമില്ലാതെ യാത്ര പുറപ്പെട്ട മൗലവി പിന്നെ മടങ്ങി വന്നില്ല. അനുയായികളും പോലീസും നാട് മുഴുവൻ അരിച്ച് പെറുക്കിയിട്ടും മൗലവിയെപ്പറ്റിയുള്ള ഒരു വിവരവും കിട്ടിയില്ല. വർഷങ്ങൾ നീണ്ട അന്വേഷണ പ്രഹസനങ്ങൾക്ക് ശേഷം മൗലവിയുടെ പത്നി ഹവ്വ ഉമ്മയുടെ അപേക്ഷ പ്രകാരം സിബിഐ അന്വേഷണത്തിനു കോടതി ഉത്തരവിട്ടു.1996 ൽ അന്വേഷനമാരംഭിച്ച സിബിഐ 2000 ൽ രണ്ട് പ്രതികളെ അറസ്റ്റ് ചെയ്തു. പ്രതികളുടെ മൊഴി പ്രകാരം ജഡം കുഴിച്ചിട്ട മലപ്പുറം ചുവന്ന കുന്നിലെ മല മുഴുവൻ മാന്തിപ്പരതിയിട്ടും ഒരു തുമ്പും കിട്ടിയില്ല. കുഴിച്ചിട്ട അന്ന് രാത്രി തന്നെ ഈ പ്രതികൾ അറിയാതെ മൃതദേഹം വീണ്ടും മാറ്റി എന്ന് പരിസരവാസികൾ പറയുന്നു. ഏതായാലും മൃതദേഹം കിട്ടാത്ത സ്ഥിതിക്ക് ശക്തമായ സാക്ഷിമൊഴികൾ ആവശ്യമായിരുന്നു. പക്ഷെ ഭയചകിതരായ സമുദായാംഗങ്ങളിൽ നിന്ന് സിബിഐക്ക് ഒരു സാക്ഷി മൊഴിയും കിട്ടിയില്ല. ഹവ്വ ഉമ്മയുടെ അപേക്ഷ പ്രകാരം കാന്തപുരം അബൂബക്കർ മുസ്ലയാരെയും പ്രതി ചേര്‍ത്തെങ്കിലും തെളിവുകളുടെ അഭാവത്തിൽ തള്ളപ്പെട്ടു. ഒടുവിൽ മൗലവിയെ ജീപ്പിൽ കയറ്റി കൊണ്ടുപോയ ഒന്നാം പ്രതി വിവി ഹംസയെ മാത്രം ശിക്ഷിച്ചു. ജീവപര്യന്തം തടവിന്. ഇപ്പോഴും എടപ്പാൾ കുറ്റിപ്പുറം റോഡിലെ ആ ചെറിയ വീടിനു സമീപമെത്തുമ്പോൾ അകാലത്തിൽ ഒടുങ്ങിപ്പോയ ഒരു കൊടുങ്കാറ്റിന്റെ മർമരം കേൾക്കാം. ഇസ്ലാമിനു നഷ്ടമായത് ഒരു വലിയ പ്രകാശമാണ്. നാരായണ ഗുരുദെവനെപ്പൊലെ സാമ്പ്രദായിക പൌരോഹിത്യങ്ങളെ വെല്ലുവിളിച്ച് ഒരു ആധുനിക സമൂഹമാകാനുള്ള സുവർണാവസരമാണ് കേരളത്തിലെ ഇസ്ലാമിനു കൈവിട്ട് പോയത്. അത് ഇസ്ലാമിന്റെ മാത്രം നഷ്ടമല്ല, മുഴുവൻ സമൂഹത്തിന്റെ കൂടിയാണ്. പ്രീണിപ്പിക്കുകയും പ്രശംസിക്കുകയും ചെയ്യുന്നവരല്ല, വിമർശിക്കുകയും വിരൽ ചൂണ്ടുകയും ചെയ്യുന്നവരാണ് യഥാർഥ മിത്രങ്ങൾ എന്ന് മുസ്ലിം സമൂഹം മനസ്സിലാക്കാത്ത കാലത്തോളം സിറിയകളിലെ സ്വർഗ്ഗഭൂമികൾ അവരുടെ ചെറുപ്പക്കാരെ വിളിച്ച് കൊണ്ടേയിരിക്കും.\nആണ്‍കുട്ടികളെ മാനഭംഗപ്പെടുത്തിയ മൗലവി അറസ്റ്റില്\nഎ.പി. അബ്ദുള് ഖാദര് മൗലവി അന്തരിച്ചു


മാന്‍വെട്ടത്ത് വാഹനങ്ങളില് മോഷണം\nFriday 1 September 2017 9:54 pm IST\nകടുത്തുരുത്തി: മാന്‍വെട്ടം മേഖലയില് വീടുകളുടെ മുറ്റത്തു കിടന്ന ഓട്ടോറിക്ഷകളും വീടുകളുടെ ജനലുകളും കുത്തിതുറന്ന്് മേഷണം. മാന്‍വെട്ടം മാംചുവട് കവലയില് കിടു ഓടുന്ന ഓട്ടോറിക്ഷകളിലാണ് മോഷ്ടാവ് കവര്‍ച്ച നടത്തിയത്. പ്ലാക്കില് പി.ആര്. രഞ്ചിത്തിന്റെ വീട്ടുമുറ്റത്ത് കിടിരുന്ന ഓട്ടോറിക്ഷയുടെ ബോക്‌സ് കുത്തിതുറന്ന് 20,000 രൂപയും പെര്‍മിറ്റ്, ലൈസന്‍സ്, ആര്‍സി ബുക്ക് എന്നിവയെല്ലാം മോഷ്ടിച്ചു. മാന്‍വെട്ടം പാലപ്പറമ്പില് പി.ബി. ഷാജിയുടെ ഓട്ടോറിക്ഷയുടെ ഡാഷ്‌ബോര്‍ഡ് കുത്തിപൊളിച്ചെങ്കിലും ഒന്നും കിട്ടാതെയിരുന്നതിനെ തുടര്‍ന്ന് വീടിന്റെ ജനലിന് സമീപം വച്ചിരുന്ന മൊബൈല് ഫോണ് മോഷ്ടിച്ചു. മുതിരക്കാലായില് റെജിയുടെ ഓട്ടോറിക്ഷയുടെ ഡാഷ് ബോര്‍ഡും കുത്തിപൊളിച്ചു. എന്നാല് ഇതില് ഒന്നും സൂക്ഷിക്കാതിരുന്നതിനാല് നഷ്ടപെട്ടില്ല. അരീച്ചിറയില് രാജുവിന്റെ പിക്കപ്പ് വാനിന്റെ ഡാഷ് ബോര്‍ഡും കുത്തി തുറന്നു. ഒട്ടും കിട്ടാതെയിരുന്നതിനെ തുടര്‍്ന്ന് വീടിന്റെ ജനല് കുത്തിപൊളിച്ചു 5000 ത്തോളം രൂപയും മൊബൈലും കവര്‍ന്നു. തടിക്കല് ബേബിയുടെ ഓട്ടോറിക്ഷയുടെ ബോക്‌സും കുത്തിപൊളിച്ചു. പൂവത്തുവേലില് ബേബിയുടെ കാര് കുത്തിതുറന്നും അരീച്ചിറയില് സജിയുടെ ടെംമ്പോയും കുത്തിതുറന്നും ആര് സി ബുക്കുകള് മോഷ്ടിച്ചു. നൂറോക്കരി ചാണ്ടിയുടെ കൈനറ്റിക്ക് ഹോണ്ടായുടെ ബോക്‌സ് കുത്തിപൊളിച്ചു മോഷണശ്രമം നടത്തി. സംഭവത്തില് ഓട്ടോറിക്ഷ തൊഴിലാളികള് ഉല്‍പെടെയുള്ളവര് കടുത്തുരുത്തി പോലീസില് പരാതി നല്‍കി.\nപട്ടാപ്പകല് മോഷണം നടത്തുന്ന അന്തര്‍സംസ്ഥാന മോഷ്ടാവ് അറസ്റ്റില്\nവക്കത്ത് മോഷണം പതിവാകുന്നു; പോലീസ് നിഷ്‌ക്രിയം


കൊവിഡ്-19 വാക്സിന് സ്വീകരിച്ച് സൂപ്പര്‍സ്റ്റാര് മോഹന്‍ലാല്. | Malayali Manasu\nHome Kerala കൊവിഡ്-19 വാക്സിന് സ്വീകരിച്ച് സൂപ്പര്‍സ്റ്റാര് മോഹന്‍ലാല്.\nകൊവിഡ്-19 വാക്സിന് സ്വീകരിച്ച് സൂപ്പര്‍സ്റ്റാര് മോഹന്‍ലാല്.\nകൊവിഡ്-19 വാക്സിന് സ്വീകരിച്ച് മലയാള സിനിമയുടെ സൂപ്പര്‍സ്റ്റാര് മോഹന്‍ലാല്. കൊച്ചിയിലെ അമൃത ആശുപത്രിയില് നിന്നുമാണ് മോഹന്‍ലാല് വാക്‌സിന്റെ ആദ്യ ഡോസ് സ്വീകരിച്ചത്. നാം കൊവിഡ് വാക്‌സിന് എടുക്കേണ്ടത് നമുക്കുവേണ്ടിയും സമൂഹത്തിനു വേണ്ടിയുമാണെന്നും മോഹന്‍ലാല് പറഞ്ഞു. എല്ലാവരും സര്‍ക്കാര് നിര്‍ദ്ദേശപ്രകാരം പല ഘട്ടങ്ങളായുള്ള വാക്‌സിനേഷനില് പങ്കാളികളാകണമെന്നും നടന് അഭ്യര്‍ത്ഥിച്ചു. മോഹന്‍ലാല് വാക്സിന് സ്വീകരിച്ച് മടങ്ങുന്നതിന്റെ ദൃശ്യം സോഷ്യല് മീഡിയയില് ശ്രദ്ധ നേടുന്നുണ്ട്\nPrevious articleവടക്കൻ പറവൂരിൽ മൂന്നര കിലോ കഞ്ചാവുമായി രണ്ട് യുവാക്കൾ പിടിയിൽ.\nNext articleഐ എസ് എൽ: എ ടി കെ ഫൈനലിൽ


ഷംസീറിന്റെ പ്രസംഗത്തിൽ പാർട്ടി പ്രതിരോധത്തിൽ - Oneindia Malayalam\nPublished : September 14, 2017, 03:25\nഷംസീറിന്റെ പ്രസംഗത്തിൽ പാർട്ടി പ്രതിരോധത്തിൽ\nComplaint filed against CPM MLA AN Shamseer related to actress case on his statement against actress.\nപീഡനക്കേസുകളില് ഇരയാക്കപ്പെട്ട പെണ്‍കുട്ടിയോട് നമ്മുടെ സമൂഹം പുലര്‍ത്തുന്ന മനോഭാവം പുരോഗമന സമൂഹത്തിന് ചേര്‍ന്നതേ അല്ല. ഇരകള് ഇരുട്ടിലാവുകയും പ്രതികള് മാന്യന്മാരായി നടക്കുകയുമാണ് പതിവ്. ആ പതിവില് വലിയൊരു മാറ്റമാണ് നടി ആക്രമിക്കപ്പെട്ട സംഭവത്തോടെ ഉണ്ടായത്. എന്നാലും കുറ്റാരോപിതനെ സംരക്ഷിക്കാന് നടിയെ ആക്ഷേപിക്കാന് മടിക്കാത്തവരും ഉണ്ട്. പിസി ജോര്‍ജ് എംഎല്‍എ തന്നെ ഉദാഹരണം. ഇപ്പോഴിതാ ഡിവൈഎഫ്‌ഐ നേതാവും സിപിഎം എംഎല്‍എയുമായ ഷംസീറിനെതിരെയും ആരോപണം ഉയര്‍ന്നിരിക്കുന്നു.\n'നന്ദിയുണ്ട് ടീച്ചര്'; ദീപ നിശാന്തിനെ ട്രോളി രമ്യ ഹരിദാസ്\nattack bail kerala kochi kavya madhavan


‘നിന്നെ കൊന്നില്ലല്ലോ?...’ വിധവയ്ക്കുള്ള പരിഗണന പോലും വിവാഹമോചിതയ്ക്ക് കിട്ടില്ല: ആളുകൾ ചോദിക്കുന്നത് | single mother story\nFriday 17 December 2021 03:53 PM IST\nകുടുംബം എന്നു പറഞ്ഞാൽ മനസ്സില് തെളിയുന്നൊരു ചിത്രമുണ്ട്. ചെറിയ ക്ലാസുകളിലെ പുസ്തകങ്ങളില് കണ്ട് മനസ്സി ല് പതിഞ്ഞ ചിത്രം. അമ്മ, അച്ഛൻ, അ മ്മൂമ്മ, അപ്പൂപ്പൻ, അനിയത്തി, അനിയന്... തുടങ്ങി ഒരുപാടു പേരുണ്ട് അവിെട.\nകാലം ഇത്ര മാറിയിട്ടും അമ്മയും കുട്ടിയും മാത്രം സന്തോഷത്തോെട ജീവിച്ചാല് അതു കുടുംബമാണെന്നു പറയാന് മടിയാണ് പലർക്കും. അച്ഛനും കുട്ടിയും േചര്‍ന്നു താമസിക്കുന്നതും ആണും പെണ്ണും മാത്രം കൂട്ടായി ജീവിക്കുന്നതും ട്രാൻസ് വ്യക്തികളുെട കൂട്ടായ്മയും ഒക്കെ ‘കൂടുമ്പോള് ഇമ്പമുണ്ടാകുന്ന കുടുംബ’ങ്ങള് തന്നെയെന്ന് ഒരിടത്തും പരാമർശിക്കുന്നില്ല. മാറ്റങ്ങൾ ഉൾക്കൊണ്ട് നിർവചിക്കാൻ കഴിയാത്തി ടത്തു നിന്നു തന്നെ നമ്മൾക്കു ‘സിംഗിൾ മദേഴ്സി’നെ കുറിച്ചു സംസാരിച്ചു തുടങ്ങാം.\nവിവാഹബന്ധം വേർപിരിഞ്ഞ് കുഞ്ഞിന്റെ ചുമതല സ്വയം ഏറ്റെടുത്ത് ജീവിക്കുന്ന നാല് അമ്മമാര്. ‘നിങ്ങ ൾ പൂർണരല്ല’, ‘നിങ്ങൾക്ക് യഥാർഥ സന്തോഷമുണ്ടാ കില്ല, നിങ്ങൾ കുഞ്ഞിന്റെ ജീവിതം കൂടി ഓർക്കണം’ തുടങ്ങിയ ആവലാതികൾ നേരിട്ടും അല്ലാതെയും കേ ൾക്കേണ്ടി വരുന്ന അമ്മമാരുടെ പ്രതിനിധകളാണിവർ.\nവരച്ചിട്ട കളത്തിനുള്ളിൽ ജീവിക്കുന്നവരെ മാത്രം സ്നേഹിക്കുന്ന സമൂഹത്തോട് പടവെട്ടി, സ്വന്തം കാര്യം നോക്കി തന്റേടത്തോടെ ജീവിക്കുന്ന അവർ ഇനി ബാക്കി പറയട്ടെ...\nഒറ്റയ്ക്കാണെന്ന് കരുതേണ്ട, ഒരുമിച്ച് തുഴയാം–ലൈല\nവിവാഹമോചനം നേടുന്നതിനേക്കാള് ബുദ്ധിമുട്ടാണ് സിംഗിൾ മദറായി ഈ നാട്ടിൽ ജീവിക്കുക എന്നത്. സിംഗിൾ പേരന്റാണെന്ന് എല്ലായിടത്തും പറയുന്ന ആളാണ് ഞാൻ. അതൊരു മോശം കാര്യമാണെന്ന് ഇതുവരെ തോന്നിയിട്ടില്ല. മാത്രമല്ല ഞാൻ ഒതുങ്ങി പരുങ്ങി ജീവിച്ചാൽ അത് എന്റെ മകനെയും ബാധിക്കും. അമ്മ എന്തോ മോശം കാര്യം ചെയ്തു എന്നവനും തോന്നരുത്. ഒത്തുപോകാൻ പറ്റാത്ത ഇടത്തു നിന്ന് മാറുന്നത് തെറ്റാണെന്ന് അവൻ പഠിക്കരുതെന്ന് ഉറപ്പിച്ചിട്ടുണ്ട്. ഡിവോഴ്സിന്റെ പേരിൽ മകന് അവന്റെ ജീവിതത്തിലെ ഒരു സന്തോഷവും മാറ്റി വയ്ക്കേണ്ടി വരരുതെന്നും നിർബന്ധമുണ്ട്.\nഎല്ലാ രേഖകളിലും ഭർത്താവിന്റെ/ അച്ഛന്റെ ഒപ്പ് വേ ണം. എന്തിന്, അധികാരികൾക്ക് പരാതി കൊടുക്കാൻ പോയാൽ പോലും ‘ഭർത്താവില്ലാത്ത പെണ്ണല്ലേ ഇതൊക്കെ ഇ ങ്ങനെ തന്നേയാകൂ’ എന്നൊരു മുൻവിധിയോടു കൂടിയുള്ള ചോദ്യങ്ങളും നോട്ടങ്ങളുമാണ് ആദ്യം.\nഎനിക്ക് ജോലിയും വരുമാനവുമുണ്ട്. അതില്ലാതെ ബ ന്ധം ഒഴിഞ്ഞ് കുഞ്ഞുമായി തനിച്ചു ജീവിക്കേണ്ടി വരുന്നവരുെട ദുരിതങ്ങള് വളരെ വലുതാണ്. സര്‍ക്കാരിന്‍റ ഭാഗത്തു നിന്ന് സ്വയരക്ഷയ്ക്കുള്ള സഹായമോ സാമ്പത്തിക സഹായമോ ഒന്നും കിട്ടാറുമില്ല.\nസിംഗിൾ പേരന്റ്സിന് സർക്കാർ സഹായവും പരിഗണനയും നൽകണം എന്നു പറഞ്ഞ് ഞാൻ കുറച്ച് അധികാരികളെ സമീപിച്ചിരുന്നു. അതിനു കിട്ടിയ മറുപടികൾ ഒരു പരിഷ്കൃത സമൂഹത്തിന് ചേർന്ന തരത്തിലേ ആയിരുന്നില്ല. വിധവകൾക്ക് കിട്ടുന്ന പരിഗണന പോലും വിവാഹമോചിതയ്ക്ക് കിട്ടാറില്ല. ‘നിന്നെ അടിച്ചില്ലല്ലോ? കൊന്നില്ലല്ലോ?’ എന്നൊക്കെയാണ് ആളുകൾ ചോദിക്കുന്നത്.\nഞാനും ആറു വയസുള്ള മകൻ ആദവും സന്തോഷമായി ജീവിക്കുന്നതു കാണുമ്പോള് അതിലൊരു കുറവ് ക ണ്ടെത്താനാണ് ആളുകളുെട ശ്രമം. ഞാന് അഭിഭാഷകയാണ്. ദുബായിലായിരുന്നു ജോലി. പിന്നീടു കൊച്ചിയിലേക്കു വന്നു. ഭർത്താവ് കുട്ടിയുടെ സംരക്ഷണത്തിനുള്ള പണം തരുന്നുണ്ട്. വല്ലപ്പോഴും കുട്ടിയെ കാണുന്നുമുണ്ട്. ഭർത്താവല്ല എന്നേയുള്ളൂ, അച്ഛനല്ലാതാകുന്നില്ലല്ലോ.\nഞങ്ങൾ പിരിഞ്ഞത് മോന്റെ കുറ്റം കൊണ്ടേയല്ല, ഞങ്ങൾ തമ്മിലുള്ള പ്രശ്നം കൊണ്ടാണെന്ന് ആദമിന് പറഞ്ഞു കൊടുത്തിരുന്നു. അതിന് സഹായിച്ചത് കഥാപുസ്തകങ്ങളാണ്. വിവാഹമോചിതരായ മാതാപിതാക്കളെയും കുട്ടികളെയും പറ്റി സംസാരിക്കുന്ന ധാരാളം പുസ്തകങ്ങള് അവനു വായിക്കാന് െകാടുത്തു.\n‘ഞാന് തനിച്ചല്ല, എന്നെ പോലെ ധാരാളം കുട്ടികളുണ്ടെ’ന്ന് അവന് അതിലൂടെ മനസ്സിലായി. കളിക്കാൻ പോകുന്നിടത്തു കുട്ടികൾ ‘എന്താ നിന്റെ അച്ഛൻ കൂടെയില്ലാത്തേ?’ എന്ന് ചോദിക്കുമായിരുന്നു. ആദ്യമൊക്കെ അത് അവനെ ബുദ്ധിമുട്ടിച്ചു. ഇപ്പോ അവൻ പറയും, ‘അച്ഛന് വേറെയാണു താമസിക്കുന്നത്’. മുതിർന്നവരേക്കാൾ കുട്ടികൾ കരുതലോടെ പെരുമാറും.\nസമൂഹം ‘പെർഫക്റ്റ്’ എന്ന് വിളിക്കുന്ന അച്ഛനും അ മ്മയും ഒക്കെയുള്ള വീട്ടിലും ആളുകൾ ആത്മഹത്യ ചെയ്യുന്നുണ്ട്. അവിടെയും കുറ്റകൃത്യങ്ങൾ നടക്കുന്നു, അവർക്കും വിഷാദരോഗമുണ്ട്... അപ്പോൾ ആരൊക്കെ ഒപ്പമുണ്ട് എന്നതല്ല പ്രധാനം. എന്ത് ന്യായം പറഞ്ഞാലും വിഷലിപ്തമായ ബന്ധത്തിൽ പെട്ട് കുട്ടികൾ അതിന്റെ ദൂഷ്യവശം അനുഭവിക്കുന്നതിലും നല്ലതാണ് പിരിയുന്നത്. അച്ഛനും അമ്മയും വഴക്കിടുന്നത് കണ്ടു വളരുന്ന കുഞ്ഞുങ്ങളെ അത്തരം സാഹചര്യത്തിൽ തന്നെ വളർത്തണം എന്ന് പറയുന്നതാണ് മോശം. അല്ലാതെ അതിൽ നിന്ന് ഇറങ്ങി വരുന്നതല്ല. സമാധാനാന്തരീക്ഷത്തിൽ സന്തോഷമായി വ ളരാനുള്ള അവകാശം കുഞ്ഞിനും നിഷേധിക്കരുതല്ലോ.


തല്‍ക്കാലം രാഷ്ട്രീയപ്രവേശനമില്ല; രജനീകാന്ത് – Media Mangalam\nതമിഴ്‌നാട്: തല്‍ക്കാലം രാഷ്ട്രീയപ്രവേശനം ഇല്ലെന്ന് പ്രഖ്യാപിച്ച് തമിഴ്‌നടന് രജനീകാന്ത്. തന്റെ ട്വീറ്റിര് പോസ്റ്റിലുടെയാണ് തല്‍ക്കാലം രാഷ്ട്രീയപ്രവേശനം ഇല്ലെന്ന് പ്രഖ്യാപിച്ചത് . എന്നെ വിശ്വസിച്ച് രാഷ്ട്രീയത്തിലിറങ്ങുന്നവരാരും ദുഃഖിക്കാന് ഇടവരരുത്. വാക്കുപാലിക്കാനാവാത്തതില് കടുത്ത വേദനയുണ്ടെന്നും രജനീകാന്ത് ട്വീറ്റില് അറിയിച്ചു.പാര്‍ട്ടിയുടെ പേരു മക്കള് സേവകക്ഷി എന്നാണെന്നും തിരഞ്ഞെടുപ്പ് ചിഹ്നം ഓട്ടോറിക്ഷ ആണെന്നും നേരെത്തെ പ്രഖ്യാപിച്ചിരുന്നു. ആരോഗ്യ പ്രശ്‌നങ്ങളാണ് കാരണമെന്ന് സൂചന. കോവിഡ് സാഹചര്യം ഒഴിവാക്കണമെന്നും ഡോക്ടര്‍മാര് പറഞ്ഞെന്ന് രജനീകാന്ത്\nrajanikandh tamil nadu election\nമാണി സി കാപ്പന് യുഡിഎഫ് സ്ഥാനാര്‍ഥിയാകും, പാല വിട്ടുനല്‍കും; ജോസഫ്\nഭാര്യയുടെ സത്യപ്രതിജ്ഞക്ക് പിന്നാലെ വനം വകുപ്പ് ജീവനക്കാരന്റെ മരണം


ഉച്ചഭക്ഷണത്തില് ചത്ത പല്ലി; 60 കുട്ടികളെ ആശുപത്രിയില് പ്രവേശിപ്പിച്ചു – BengaluruVartha\nബെംഗളൂരു: ചിത്രദുര്‍ഗയിലെ പ്രൈമറി സ്‌കൂളില് നിന്നും ഉച്ചഭക്ഷണം കഴിച്ചതിന് ശേഷം ഛര്‍ദ്ദിയും വയറുവേദനയും അനുഭവപ്പെട്ട 60 കുട്ടികളെ ആശുപത്രിയില് പ്രവേശിപ്പിച്ചു.\nചൊവ്വാഴ്ചയാണ് കുട്ടികളെ ആശുപത്രിയില് പ്രവേശിപ്പിച്ചത്. ഉച്ചഭക്ഷണത്തില് നിന്നും ഒരു കുട്ടിക്ക് ചത്ത പല്ലിയെ കിട്ടിയിരുന്നു. ഇത് രണ്ടാം തവണയാണ് ഉച്ചഭക്ഷണം കഴിച്ച കുട്ടികള്‍ക്ക് ദേഹാസ്വാസ്ഥ്യം അനുഭവപ്പെടുന്നത്.\nഇക്കഴിഞ്ഞ ജൂലൈയിലും ഈ സ്‌കൂളില് നിന്ന് ഉച്ചഭക്ഷണം കഴിച്ച കുട്ടികള് അസ്വസ്ഥത പ്രകടിപ്പിച്ചിരുന്നു. 125 വിദ്യാര്‍ത്ഥികള്‍ക്കാണ് ഉച്ചഭക്ഷണം വിതരണം ചെയ്തത്.\nപല്ലിയെ കണ്ടെത്തിയതിനെ തുടര്‍ന്ന് ഉച്ചഭക്ഷണത്തിന്റെ സാമ്പിള് വിദഗ്ധ പരിശോധനയ്ക്കായി അയച്ചു. എന്നാല് ആശുപത്രിയില് മതിയായ കിടക്ക ഇല്ലാത്തതിനാല് കുട്ടികളെ തറയില് കിടത്തിയാണ് ചികിത്സിച്ചതെന്നും ആരോപണമുണ്ട്.


കമല സുരയ്യ അന്തരിച്ചു | Madhavikutty, Kamala Surayya, obit, Kamala Das, My Story, writer കമല സുരയ്യ, മാധവിക്കുട്ടി, കമല ദാസ്, എഴുത്തുകാരി, ബാല്യകാലസ്‌മരണകള്, നീര്‍മാതളം പൂത്തകാലം, എന്റെ കഥ - Malayalam Oneindia\nPublished: May 31 2009, 9:29 [IST]\nപുനെ: മലയാളത്തിന്റെ പ്രിയപ്പെട്ട കഥാകാരി കമല സുരയ്യ (മാധവിക്കുട്ടി-75) അന്തരിച്ചു. പുനെയില് ജഹാംഗീര് ആശുപത്രിയില് ഞായറാഴ്‌ച പുലര്‍ച്ചെ രണ്ടു മണിയോടെയായിരുന്നു അന്ത്യം. പ്രമേഹം മൂര്‍ച്ഛിച്ചതിനെത്തുടര്‍ന്ന് ഏറെ നാളായി പുനെയില് ചികിത്സയിലായിരുന്ന മാധവിക്കുട്ടിയെ ശ്വാസതടസ്സത്തെ തുടര്‍ന്ന് ഏപ്രില് 17നാണ് ആശുപത്രിയില് പ്രവേശിപ്പിച്ചത്. മകന് ജയസൂര്യയും സഹായിയായ അമ്മുവും മരണസമയത്ത് അടുത്തുണ്ടായിരുന്നു.\nമാധവിക്കുട്ടി എന്ന പേരില് മലയാളത്തില് ചെറുകഥകളും നോവലുകളും കമലാദാസ് എന്ന പേരില് ഇംഗ്ലീഷില് കവിതകളുമെഴുതി രണ്ടു ഭാഷകളിലും ഏറെ ആരാധകരെ സൃഷ്ടിച്ച വ്യക്തിത്വമായിരുന്നു കമലയുടേത്.\nകവയിത്രി ബാലാമണിയമ്മയുടേയും മാതൃഭൂമി മുന് മാനേജിങ് എഡിറ്റര് വിഎം നായരുടേയും മകളായി 1932 മാര്‍ച്ച് 31ന് പാലക്കാട്ട് പുന്നയൂര്‍ക്കുളത്ത് നാലപ്പാട്ടു തറവാട്ടിലായിരുന്നു കമലാസുരയ്യയുടെ ജനനം. ഭര്‍ത്താവ് പരേതനായ മാധവദാസ്. മക്കള്: എംഡി നാലപ്പാട്, ചിന്നന് ദാസ്, ജയസൂര്യ ദാസ്.\n1999ല് ഇസ്ലാം മതവും കമല സുരയ്യ എന്ന പുതിയ പേരും സ്വീകരിച്ച കമലയുടെ തീരുമാനം ഏറെ വിവാദങ്ങള് സൃഷ്ടിച്ചിരുന്നു. സമൂഹത്തിന്റെ പല കോണുകളില് നിന്ന് വിമര്‍ശനങ്ങള് ഉയര്‍ന്നെങ്കിലും തന്റെ തീരുമാനത്തില് അവര് ധീരമായി ഉറച്ചു നിന്നു.\n14 വര്‍ഷം നീണ്ട താമസത്തിനുശേഷം 2007 ജനുവരിയിലായിരുന്നു കമല സുരയ്യ കൊച്ചിയോട് വിടപറഞ്ഞത്. ഇളയ മകന് ജയസൂര്യയ്‌ക്കൊപ്പം പൂനയിലെ ഫ്‌ളാറ്റിലേക്കായിരുന്നു കമലാസുരയ്യ പോയത്. പുനെയില് മീഡിയ കണ്‍സള്‍ട്ടന്റായി ജോലിചെയ്യുന്ന ജയസൂര്യയുടെ ഫ്‌ളാറ്റിലെ മുകളിലത്തെ നിലയിലെ ഫ്‌ളാറ്റിലായിരുന്നു കമലാ സുരയ്യയുടെ ശിഷ്ടകാല ജീവിതം.\nചെറുകഥകളും ആത്മകഥാംശമുളള രചനകളുമാണ് മാധവിക്കുട്ടിയെ മലയാളത്തിന്റെ പ്രിയങ്കരിയാക്കിയത്. ഇന്ത്യന് സ്‌ത്രീകളുടെ ലൈംഗിക അഭിനിവേശങ്ങള് രചനകളിലൂടെ തുറന്നു പറഞ്ഞ മാധവിക്കുട്ടിയുടെ പല കൃതികളും വന്‍വിവാദങ്ങള്‍ക്ക് കളമൊരുക്കി. ഓര്‍മ്മചെപ്പിലെ അനുഭവങ്ങളുടെ നേര്‍സാക്ഷ്യമായിരുന്നു അവരുടെ പല കൃതികളും.\nരചനകള്: ആദ്യ കഥാസമാഹാരം-മതിലുകള് (1955). മറ്റു കൃതികള്: തരിശുനിലം, നരിച്ചീറുകള് പറക്കുമ്പോള്, എന്റെ സ്‌നേഹിത അരുണ, ചുവന്ന പാവാട, പക്ഷിയുടെ മണം, തണുപ്പ്, മാനസി, തിരഞ്ഞെടുത്ത കഥകള്, എന്റെ കഥ, വര്‍ഷങ്ങള്‍ക്കു മുന്‍പ്, ചന്ദനമരങ്ങള്, മനോമി, ഡയറിക്കുറിപ്പുകള്, ബാല്യകാലസ്‌മരണകള്, നീര്‍മാതളം പൂത്തകാലം, വണ്ടിക്കാളകള്. ഇംഗ്ലിഷ് കവിതാ സമാഹാരങ്ങള്: സമ്മര് ഇന് കല്‍ക്കത്ത, ആല്‍ഫബറ്റ് ഓഫ് ലസ്റ്റ്, ദ് ഡിസന്റന്‍സ്, ഓള്‍ഡ് പ്ലേ ഹൗസ്, കളക്‌റ്റഡ് പോയംസ്.\nആശാന് വേള്‍ഡ് പ്രൈസ്, ഏഷ്യന് പൊയട്രി പ്രൈസ്, കെന്റ് അവാര്‍ഡ്, എഴുത്തച്‌ഛന് പുരസ്‌കാരം, സാഹിത്യ അക്കാദമി പുരസ്‌കാരം, വയലാര് അവാര്‍ഡ്- തുടങ്ങിയ പുരസ്‌കാരങ്ങള് കമലയെ തേടിയെത്തിയിട്ടുണ്ട്.\nobit kamala surayya kamala das madhavikutty writer കമല സുരയ്യ മാധവിക്കുട്ടി my story എഴുത്തുകാരി\nStory first published: Sunday, May 31, 2009, 9:29 [IST]


ലോക്ക് ഡൌണ് നിയന്ത്രണങ്ങള് കര്‍ശനമായി നടപ്പിലാക്കും ; ജില്ലാ പോലീസ് | Pathanamthitta Media\nWednesday, June 22, 2022 12:10 am\nലോക്ക് ഡൌണ് നിയന്ത്രണങ്ങള് കര്‍ശനമായി നടപ്പിലാക്കും ; ജില്ലാ പോലീസ്\nപത്തനംതിട്ട : ടെസ്റ്റ് പോസിറ്റിവിറ്റി നിരക്കനുസരിച്ച് പുനക്രമീകരിച്ച പ്രദേശങ്ങളില് നിയന്ത്രണങ്ങള് പാലിക്കുന്നത് ഉറപ്പാക്കുമെന്ന് പത്തനംതിട്ട ജില്ലാ പോലീസ് മേധാവി ആര്.നിശാന്തിനി അറിയിച്ചു.\nടിപിആര് 18 ശതമാനത്തിന് മുകളില് വരുന്ന ഡി വിഭാഗത്തില്‍പ്പെടുന്ന കുന്നന്താനം, റാന്നി അങ്ങാടി, വടശേരിക്കര, ആറന്മുള പഞ്ചായത്ത് പ്രദേശങ്ങളില് കോവിഡ് പ്രതിരോധപ്രവര്‍ത്തനങ്ങളില് പോലീസ് ശക്തമായി ഇടപെടും. രോഗവ്യാപനം തടയുന്നതിന് ജനങ്ങള് കോവിഡ് പ്രോട്ടോകോള് പാലിക്കണമെന്നും അനാവശ്യമായി ആരും പുറത്തിറങ്ങി നടക്കരുതെന്നും ലംഘനങ്ങളുണ്ടായാല് കര്‍ശനനടപടി സ്വീകരിക്കാന് പോലീസിന് നിര്‍ദേശം നല്‍കിയിട്ടുണ്ടെന്നും ജില്ലാ പോലീസ് മേധാവി പറഞ്ഞു. ട്രിപ്പിള് ലോക്ക് ഡൗണ് നിയന്ത്രണങ്ങളുള്ള ഈ പ്രദേശങ്ങളില് പരിശോധന ഊര്‍ജിതമാക്കും. കണ്ടെയ്‌മെന്റ് സോണുകളില് കര്‍ശന നിയന്ത്രണങ്ങള് തുടരും. അത്യാവശ്യകാര്യങ്ങള്‍ക്കല്ലാതെ പുറത്തിറങ്ങാന് ആരെയും അനുവദിക്കില്ല. ഈ പ്രദേശങ്ങളിലേക്കു കടക്കാനും നിയന്ത്രണമുണ്ട്. കടകളും മറ്റും പ്രവര്‍ത്തിക്കുന്നതും നിബന്ധനകള് പാലിച്ചുവേണം.\nടിപിആര്6ശതമാനത്തില് താഴെയുള്ള എ വിഭാഗത്തിള്‍പ്പെടുന്ന തദ്ദേശ സ്വയംഭരണ പ്രദേശങ്ങളില് നിയന്ത്രണങ്ങള് പാലിച്ച് സാധാരണ പ്രവര്‍ത്തനങ്ങള് അനുവദിക്കും. എല്ലാ കടകള്‍ക്കും അനുമതി രാവിലെ7മുതല് വൈകിട്ട്7വരെ പ്രവര്‍ത്തിക്കാം. സ്വകാര്യ സ്ഥാപനങ്ങളും അനുവദിക്കും. 50 ശതമാനം ജീവനക്കാര് മാത്രം. ഈ വിഭാഗത്തില് ജില്ലയില് 8 പഞ്ചായത്ത് പ്രദേശങ്ങളാണുള്ളത്.\nടിപിആര്6നും 12 നും ഇടയില് വരുന്ന പ്രദേശങ്ങള് ബി വിഭാഗത്തിലാണുള്ളത്. അവിടങ്ങളില് ഭാഗിക ലോക്ക് ഡൗണ് ആയിരിക്കും. തിരുവല്ല, പത്തനംതിട്ട, അടൂര് മുനിസിപ്പാലിറ്റികളും 35 ഗ്രാമപഞ്ചായത്തുകളും ഈ വിഭാഗത്തില്‍പ്പെടും. അവശ്യവസ്തുക്കളുടെ കടകള് മാത്രം. പ്രവര്‍ത്തനസമയം7മുതല്7വരെ. മറ്റു കടകള് തിങ്കള്, ബുധന്, വെള്ളി ദിവസങ്ങളില് മാത്രം രാവിലെ7മുതല്7വരെ 50 ശതമാനം ജീവനക്കാരെ വച്ച് പ്രവര്‍ത്തിക്കാം. ഓട്ടോറിക്ഷകള്‍ക്ക് ഓടാം, ഡ്രൈവര് കൂടാതെ രണ്ടു യാത്രക്കാരെ അനുവദിക്കും.\n12 നും 18 നുമിടയില് ടിപിആര് വരുന്ന പന്തളം മുനിസിപ്പാലിറ്റി, ഒന്‍പത് പഞ്ചായത്ത് പ്രദേശങ്ങള് കാറ്റഗറി സി യിലാണുള്ളത്. ഇവിടങ്ങളില് അവശ്യവസ്തുക്കളുടെ കടകള് മാത്രം രാവിലെ7മുതല് വൈകിട്ട്7വരെ അനുവദിക്കും. തുണിക്കടകള്, ചെരുപ്പുകടകള്, ജുവലറികള്, ബുക്ക് ഷോപ്പുകള്, റിപ്പയര് സര്‍വീസ് നടത്തുന്ന സ്ഥാപനങ്ങള് വെള്ളിയാഴ്ച മാത്രം രാവിലെ7മുതല്7വരെ 50 ശതമാനം ജീവനക്കാരെവെച്ചു പ്രവര്‍ത്തിക്കാം.\nകോവിഡ് ബാധിച്ചുള്ള മരണങ്ങളുമായി ബന്ധപ്പെട്ട മാതാചാര ചടങ്ങുകള് പരിമിതമായി നടത്താന് അനുവദിച്ചിട്ടുണ്ട്. ഓഫീസുകളിലും സ്ഥാപനങ്ങളിലും അടിസ്ഥാന പ്രതിരോധമാര്‍ഗങ്ങള് പാലിക്കേണ്ടതാണ്. പുറത്തിറങ്ങുമ്പോള് എന് 95 മാസ്‌ക്കോ ഡബിള് മാസ്‌ക്കോ നിര്‍ബന്ധമായും ഉപയോഗിക്കണം. അന്തര് സംസ്ഥാന യാത്രികര് കോവിഡ് നെഗറ്റീവ് സര്‍ട്ടിഫിക്കറ്റ് കരുതണം. ബസുകളില് പരിധിയില് കൂടുതല് യാത്രക്കാരെ അനുവദിക്കില്ലെന്നും ജില്ലാ പോലീസ് മേധാവി അറിയിച്ചു. നിബന്ധനകളും നിയന്ത്രണങ്ങളും പാലിക്കുന്നത് ഉറപ്പാക്കാന് പോലീസ് സാന്നിദ്ധ്യവും പരിശോധനയും കാര്യക്ഷമമാക്കാന് എല്ലാ പോലീസുദ്യോഗസ്ഥര്‍ക്കും കര്‍ശന നിര്‍ദേശം നല്‍കിയിട്ടുണ്ട്.\nകഴിഞ്ഞ നാലു ദിവസമായി ജില്ലയില് കോവിഡ് പ്രോട്ടോകോള് ലംഘനങ്ങള്‍ക്ക് ആകെ 214 കേസുകള് രജിസ്റ്റര് ചെയ്യുകയും 175 പേരെ അറസ്റ്റ് ചെയ്യുകയും ചെയ്തു. 13 കടകള്‍ക്കെതിരെ നടപടിയെടുത്തു. 474 വാഹനങ്ങള് പിടിച്ചെടുത്തു. മാസ്‌ക് കൃത്യമായി ധരിക്കാത്തതിന് 996 പേര്‍ക്കെതിരെയും സാമൂഹിക അകലം പാലിക്കാത്തതിന് 467 പേര്‍ക്കെതിരെയും നടപടി എടുത്തതായും ജില്ലാ പോലീസ് മേധാവി അറിയിച്ചു.\nPrevious articleഏറ്റവുമധികം ഉപദ്രവിച്ചത് സിബി മാത്യൂസ് ; ജാമ്യാപേക്ഷയെ എതിര്‍ത്ത് നമ്പി നാരായണന്\nNext articleകൈപ്പട്ടൂര് ത്രിവേണി സൂപ്പര്‍മാര്‍ക്കറ്റ് ഉദ്ഘാടനം ചെയ്തു\nവായനശാല രൂപീകരണയോഗം നടത്തി\nകക്കാട് 220 കെവി ഗ്യാസ് ഇന്‍സുലേറ്റഡ് സ്വിച്ച് ഗിയര് സബ് സ്റ്റേഷന് ജില്ലയിലെ വൈദ്യുത മേഖലയ്ക്ക് സ്ഥിരത നല്‍കും : മന്ത്രി കെ. കൃഷ്ണന്‍കുട്ടി


Vitamin C – Malayalam today news\nHome»Posts tagged with»Vitamin C\nവയറിളക്കം, ഛര്‍ദ്ദി തുടങ്ങിയവ പിടിപെട്ടവര്‍ക്ക് ക്ഷീണം മാറ്റാനും നിര്‍ജ്ജലീകരണം തടയുന്നതിനും ചാമ്പയ്ക്ക\nBy Mtoday on December 2, 2017 Agri, announcement, Health, Information, Latest News, Lifestyle\nചാമ്പയ്ക്ക എല്ലാവര്ക്കും പ്രിയപ്പെട്ടതാണ്. എന്നാല് ചാമ്പയ്ക്കയുടെ ഗുണഫലങ്ങളെക്കുറിച്ച് എത്രപേര്‍ക്ക് അറിയാം? വിറ്റാമിന് സി, വിറ്റാമിന് എ, നാരുകള്, കാല്‍സ്യം, തൈമിന്, നിയാസിന്, ഇരുമ്പ് എന്നിവ ഈ കുഞ്ഞു ചാമ്പക്കയില് അടങ്ങിയിട്ടുണ്ട്. നിരവധി ഔഷധ ഗുണവും ചാമ്പയ്ക്കക്കുണ്ട്. രക്തത്തിലെ പഞ്ചസാരയുടെ അളവ് നിയന്ത്രിക്കുന്നതില് നിര്‍ണായകപങ്ക് വഹിക്കുന്ന ചാമ്പയ്ക്ക പ്രമേഹരോഗികള് ചാമ്പയ്ക്ക കഴിക്കുന്നത് ഏറെ നല്ലതാണ്. ചാമ്പയ്ക്കയുടെ കുരു ഉള്‍പ്പടെ ഉണക്കിപ്പൊടിച്ചു പൊടിരൂപത്തില് ഭക്ഷണത്തിനും വെള്ളത്തിനുമൊപ്പം ഉപയോഗിക്കാം. വയറിളക്കത്തിനും ഛര്‍ദ്ദിക്കും ചാമ്പക്കയില് 93 ശതമാനം ജലാംശം അടങ്ങിയിട്ടുണ്ട്. കൂടാതെ ആവശ്യത്തിന് […]\nBy Mtoday on May 3, 2017 Uncategorized\nഇത് മാമ്പഴക്കാലമാണ്. നാട്ടിടങ്ങളിലും നഗരങ്ങളിലുമൊക്കെ മാമ്പഴം സുലഭമായി കിട്ടുന്ന സമയം. മാമ്പഴം ആരോഗ്യത്തിന് ഏറെ ഫലപ്രദമായ ഒന്നാണ്. നമ്മുടെ പറമ്പില് നിന്നോ നാട്ടില് നിന്നോ ലഭിക്കുന്ന മാമ്പഴം കഴിക്കുന്നതാണ് നല്ലത്. അതാകുമ്പോള്, മരുന്നടിച്ചിട്ടുണ്ടെന്ന ഭയം വേണ്ട. നമ്മുടെ ശരീരത്തിന് ഏറ്റവും അനുയോജ്യമായ ഭക്ഷ്യവിഭവമാണ് മാമ്പഴം. മാമ്പഴത്തിന് ധാരാളം പോഷകഗുണങ്ങളുണ്ട്. ദിവസവും മാമ്പഴം കഴിച്ചാല് നമുക്ക് ചില ഗുണങ്ങളൊക്കെയുണ്ട്. ചര്‍മ്മ സൗന്ദര്യം മാമ്പഴം സ്ഥിരമായി കഴിച്ചാല് ചര്‍മ്മത്തിന്റെ മിനുസവും മാര്‍ദ്ദവത്വവും വര്‍ദ്ദിക്കും. മാമ്പഴത്തില് അടങ്ങിയിട്ടുള്ള ബീറ്റ കരോട്ടിന് ആണ് […]\nപൈനാപ്പിള് :സ്വാദ് മാത്രമല്ല ആരോഗ്യ ഗുണങ്ങളുമേറെ\nBy Mtoday on April 10, 2017 Health, Lifestyle\nനമ്മുടെ നാട്ടു പറമ്പുകളിലും തൊടികളിലും ധാരാണം കാണുന്ന ഒന്നാണ് പൈനാപ്പിള്. സ്വാദ് മാത്രമല്ല ആരോഗ്യ ഗുണങ്ങള് കൊണ്ട് സമ്പുഷ്ടമാണ് ഈ മുള്‍പ്പഴം. പൈനാപ്പിള് പല രോഗങ്ങളേയും നിഷ്പ്രയാസം തുരത്തുന്നു. എന്നാല് പൈനാപ്പിളിന്റെ മാംസളമായ ഭാഗം മാത്രമല്ല ആരോഗ്യ ഗുണങ്ങള് തരുന്നത്. പൈനാപ്പിള് മൊത്തത്തില് അതിന്റെ പുറം തോല് വരെ ആരോഗ്യത്തിന്റെ കലവറയാണ്. അതുകൊണ്ട് തന്നെ വേനല്‍ക്കാലത്ത് പൈനാപ്പിള് കഴിയ്ക്കുമ്പോള് തോല് വെറുതേ കളയരുത്. പൈനാപ്പിള് തോലിട്ട് ജ്യൂസ് തയ്യാറാക്കി കുടിക്കാവുന്നതാണ്. ക്യാന്‍സറിനെ പ്രതിരോധി്ക്കുന്ന കാര്യത്തിലും മുന്നിലാണ് പൈനാപ്പിള്. […]


Malayalam news || ഇന്ധനവില: മോട്ടോര്‍വാഹന പണിമുടക്ക് പൂര്‍ണം\nഇന്ധനവില: മോട്ടോര്‍വാഹന പണിമുടക്ക് പൂര്‍ണം\nഇന്ധനവില വര്‍ധനയില് പ്രതിഷേധിച്ച് വാഹന ഉടമകളും ട്രേഡ് യൂണിയനുകളും സംയുക്തമായി നടത്തിയ 12 മണിക്കൂര് മോട്ടോര്‍വാഹന പണിമുടക്ക് സംസ്ഥാനത്ത് പൂര്‍ണം. സ്വകാര്യ ബസുകള്‍ക്കൊപ്പം കെഎസ്‌ആര്‍ടിസിയും പണിമുടക്കില് പങ്കെടുത്തതിനാല് പൊതുഗതാഗത സംവിധാനം നിലച്ചു. ഓട്ടോറിക്ഷകളും ടാക്‌സികളും സര്‍വീസ് നടത്തിയില്ല. ഓണ്‍ലൈന് ടാക്‌സി സര്‍വീസും മുടങ്ങി. മോട്ടോര്‍വാഹന മേഖലയ്‌ക്കു പുറമേ മറ്റുമേഖലകളിലെ തൊഴിലാളികളും പണിമുടക്കിന് ഐക്യദാര്‍ഢ്യമേകി. വിവിധ സ്ഥലങ്ങളില് ട്രേഡ് യൂണിയനുകളുടെ നേതൃത്വത്തില് പണിമുടക്കിന് പിന്തുണയുമായി പ്രകടനങ്ങള് നടന്നു. സൈക്കിള് നിരത്തിലിറക്കിയും പ്രതിഷേധിച്ചവരുണ്ട്. ആലപ്പി ബൈസൈക്കിള് ക്ലബ് 76 കിലോമീറ്റര് സൈക്കിള്‍ചവിട്ടിയാണ് പ്രതിഷേധിച്ചത്. കോട്ടയത്ത് സിഎസ്‌ഐ സഭയുടെ തൃതീയ ജൂബിലി കണ്‍വന്‍ഷന് നടക്കുന്ന ബേക്കര് മൈതാനത്തേക്ക് വരാന് ആരും വാഹനം ഉപയോഗിക്കരുതെന്നു സഭാ നേതൃത്വം നിര്‍ദേശം നല്‍കിയിരുന്നു. സിഎസ്‌ഐ മോഡറേറ്റര് ബിഷപ് തോമസ് കെ.ഉമ്മനും മറ്റു വൈദികര് ഉള്‍പ്പെടെയുള്ളവര് നടന്നാണ് സമ്മേളന സ്ഥലത്ത് എത്തിയത്.


നെടുങ്കണ്ടം തോവാളപ്പടിയിൽ ആർഎസ്എസ് പ്രവർത്തകന് വെട്ടേറ്റു, പിന്നിൽ സിപിഎമ്മെന്ന് ബിജെപി | RSS worker attacked and injured at Nedunkandam Tovalappadi\nനെടുങ്കണ്ടം തോവാളപ്പടിയിൽ ആർഎസ്എസ് പ്രവർത്തകന് വെട്ടേറ്റു. ആർഎസ്എസ് തോവാളപ്പടി ശാഖാ കാര്യവാഹക് തൈക്കേരി പ്രകാശിനാണ് വെട്ടേറ്റത്.\nKerala, First Published Aug 2, 2021, 5:22 PM IST\nഇടുക്കി: നെടുങ്കണ്ടം തോവാളപ്പടിയിൽ ആർഎസ്എസ് പ്രവർത്തകന് വെട്ടേറ്റു. ആർഎസ്എസ് തോവാളപ്പടി ശാഖാ കാര്യവാഹക് തൈക്കേരി പ്രകാശിനാണ് വെട്ടേറ്റത്. പിന്നിൽ സിപിഎം പ്രവർത്തകരെന്ന് ബിജെപി ആരോപിച്ചു. മേഖലയിൽ നാളുകളായ് സിപിഎം-ആർഎസ്എസ് സംഘർഷം നിലനിന്നിരുന്നു.\nഇന്നലെ രാത്രിയായിരുന്നു സംഭവം. മേസ്തിരി ജോലി ചെയ്യുന്ന പ്രകാശ് ജോലി കഴിഞ്ഞ് വീട്ടിലേക്ക് മടങ്ങുന്നതിനിടെയാണ സംഭവം. ആക്രമണത്തിൽ സാരമായി പരുക്കേറ്റ പ്രകാശിൻ്റെ മുഖത്തും കൈയ്ക്കും കാലിനും പരുക്കുണ്ട്. ഞായാറാഴ്ച രാത്രി 9.45നു തോവാളപ്പടിയില് മാരകായുധങ്ങളുമായെത്തിയ സംഘം പ്രകാശ് ഓടിച്ചിരുന്ന ജീപ്പ് തടഞ്ഞ് നിർത്തിയ ശേഷമാണ് അക്രമം നടത്തിയത്.\nമൂന്ന് ബൈക്കുകളിലെത്തിയ സംഘമാണ് ആക്രമണം നടത്തിയതെന്നാണ് വിവരം. വാഹനം തടഞ്ഞ ഉടനെ മുന്‍വശത്തെ ഗ്ലാസ് കമ്പിവടിക്ക് അടിച്ച് തകര്‍ത്തു. പിന്നാലെ മുഖത്തിനും കൈയ്ക്കും വെട്ടി. ആറംഗ സംഘമാണ് ആക്രമണത്തിന് പിന്നിലെന്ന് പ്രകാശ് പറഞ്ഞു.\nസംഭവത്തിന് പിന്നിൽ സിപിഎം ഗുണ്ടകളാണന്ന് ബിജെപി നേതാക്കൾ ആരോപിച്ചു. നെടുങ്കണ്ടം 11-ാം വാര്‍ഡ് വനിത മെമ്പര് വാക്സിന് വിതരണം രാഷ്ട്രീയം നേട്ടത്തിനായി ഉപയോഗിക്കുന്നതായി ആരോപിച്ച് ബിജെപി നേതാവ് ഫേസ്ബുക്കിൽ പോസ്റ്റിട്ടിരുന്നു.\nപോസ്റ്റിനു താഴെ ബിജെപി പ്രവർത്തകനായ പ്രകാശ് കമൻ്റിട്ടിരുന്നു. ഇതിനു മുൻപ് പഞ്ചായത്ത് തെരഞ്ഞെടുപ്പ് കാലത്ത് പ്രകാശിനെ കൈകാര്യം ചെയ്യുമെന്ന് സിപിഎം നേതാക്കൾ ഭീഷണി ഉയർത്തിയിരുന്നതായും പ്രകാശൻ പറഞ്ഞു. സംഭവത്തെക്കുറിച്ച് നെടുങ്കണ്ടം പൊലീസ് കേസെടുത്ത് അന്വേഷണം ആരംഭിച്ചു.\nകോഴിക്കോട് ക്വാറിയിലെ വെള്ളക്കെട്ടിൽ വീണ് വിദ്യാർത്ഥി മരിച്ചു


ലൈഫ് ഭവന പദ്ധതിയില് അപേക്ഷിക്കാന് അവസരം – Koottukari\nലൈഫ് ഭവന പദ്ധതിയില് അപേക്ഷിക്കാന് അവസരം\n28 July 2020 28 July 2020 Krishna R\t0 Comments\tkerala, LIFE HOUSE PLAN\nലൈഫ് ഭവന നിര്‍മ്മാണ പദ്ധതിയില് ആദ്യഘട്ടത്തില് പട്ടികയില് ഉള്‍പ്പെടാതെ പോയ ഭവനരഹിതര്‍ക്കും ഭൂരഹിതര്‍ക്കും അപേക്ഷിക്കാന് അവസരം ഒന്നു കൂടി വേണമെന്ന ആവശ്യം ഉയര്‍ന്നിരുന്നു. അവര്‍ക്ക് ആഗസ്റ്റ് ഒന്നു മുതല് പതിനാലുവരെ അപേക്ഷകള് സമര്‍പ്പിക്കാന് അവസരം ലഭിക്കും.\nഗുണഭോക്തൃ പട്ടികയില് ഉള്‍പ്പെടാതെ പോയ അര്‍ഹരായ ഗുണഭോക്താക്കളെ ഉള്‍പ്പെടുത്തുന്നതിനായി മാര്‍ഗരേഖ പുറപ്പെടുവിച്ചിട്ടുണ്ട്. ഓണ്‍ലൈന് മുഖേനയാണ് അപേക്ഷിക്കേണ്ടത്. തദ്ദേശഭരണ സ്ഥാപനങ്ങളില് സജ്ജീകരിക്കുന്ന ഹെല്‍പ്പ്ഡെസ്ക്കുകള് വഴിയോ സ്വന്തമായോ അപേക്ഷ സമര്‍പ്പിക്കാം.\nഒരു റേഷന് കാര്‍ഡില് ഉള്‍പ്പെട്ടവരെ ഒറ്റ കുടുംബമായിട്ടാണ് പരിഗണിക്കുക. 2020 ജൂലൈ ഒന്നിനു മുന്‍പ് റേഷന് കാര്‍ഡ് ഉള്ളതും കാര്‍ഡില് പേരുള്ള ഒരാള്‍ക്ക് പോലും ഭവനം ഇല്ലാത്തവരുമായ ഭൂമിയുള്ള ഭവനരഹിതര്, ഭൂരഹിത ഭവനരഹിതര് എന്നിവര്‍ക്ക് അപേക്ഷിക്കാം.\nഅപേക്ഷിക്കുന്നവരുടെ വാര്‍ഷിക വരുമാനം മൂന്നു ലക്ഷത്തില് താഴെയാകണം. പട്ടികജാതി, പട്ടികവര്‍ഗ, മത്സ്യത്തൊഴിലാളി വിഭാഗങ്ങള്‍ക്ക് നിബന്ധനകളില് ഇളവുകള് ഉണ്ട്. അപേക്ഷകള് സൂക്ഷ്മ പരിശോധന നടത്തി കരട് പട്ടിക പ്രസിദ്ധീകരിക്കും. ഗ്രാമപഞ്ചായത്തുതലത്തിലുള്ള പരാതികള് ബ്ലോക്ക് പഞ്ചായത്ത് സെക്രട്ടറിക്കും നഗരസഭകളിലെ പരാതികള് അതത് നഗരസഭാ സെക്രട്ടറിമാര്‍ക്കുമാണ് സമര്‍പ്പിക്കേണ്ടത്. പട്ടിക സംബന്ധിച്ച രണ്ടാം അപ്പീലുകള് അതത് ജില്ലാ കളക്ടര്‍മാര് പരിശോധിക്കും.\nസെപ്തംബര് ഇരുപത്തിയാറിനകം തദ്ദേശസ്ഥാപനതല അംഗീകാരവും ഗ്രാമസഭാ അംഗീകാരവും വാങ്ങി പട്ടിക അന്തിമമാക്കുന്നതിനുള്ള സമയക്രമമാണ് നിശ്ചയിച്ചിരിക്കുന്നത്. ലൈഫ് പദ്ധതിയുടെ ഒന്നും രണ്ടും ഘട്ടങ്ങളിലായി രണ്ടുലക്ഷത്തി ഇരുപതിനായിരത്തില്‍പ്പരം വീടുകള് പൂര്‍ത്തീകരിച്ച് ഗുണഭോക്താക്കള്‍ക്ക് കൈമാറിയിട്ടുണ്ട്. മൂന്നാം ഘട്ടത്തില് ഒരു ലക്ഷത്തിലധികം ആളുകള്‍ക്കാണ് ഭവനമൊരുങ്ങുന്നത്. അതു കൂടാതെയാണ് വിട്ടുപോയ അര്‍ഹരെ കണ്ടെത്താന് സര്‍ക്കാര് ഇപ്പോള് തീരുമാനിച്ചത്.\n← സംരംഭകത്വ വികസന പദ്ധതിയെ കുറിച്ച് കൂടുതല് അറിയാം\nഈണങ്ങളുടെ കൊച്ചുരാജകുമാരി ‘അലീനിയാ’ →\nപെൺകുട്ടികളെ നിങ്ങൾ നിലപാടുള്ളവരാകുക\nകണ്ണന് കാണിക്കയായി വൃദ്ധസഹോദരങ്ങളുടെ കൊട്ടനെയ്ത്ത്\n23 March 2022 23 March 2022 Krishna R\t0\nരജിത്ത് പകരുകയാണ് എല്‍ഇഡിയിലൂടെ പുതുവെളിച്ചം


ബംഗളൂരു: കോടിയേരി ബാലകൃഷ്ണന്റെ അര്‍ബുദാവസ്ഥ ഗുരുതരമാണെന്നും മകനായ താനുള്‍പെടെയുള്ള അടുത്ത കുടുംബാംഗങ്ങളുടെ സാമീപ്യം വേണ്ടതുണ്ടെന്നും കര്‍ണാടക ഹൈകോടതിയെ ധരിപ്പിച്ച് ബിനീഷ് കോടിയേരി.\nലഹരിമരുന്ന് ഇടപാടുമായി ബന്ധപ്പെടുത്തി എന്‍ഫോസ്ഴ്സമെന്റ് ഡയറക്ടറേറ്റ് (ഇഡി) അന്വേഷിക്കുന്ന കള്ളപ്പണം വെളിപ്പിക്കല് കേസില്, നാലാം പ്രതിയായ ബിനീഷ് സമര്‍പിച്ച ജാമ്യാപേക്ഷ പരിഗണിക്കാനിരിക്കെയാണിത്. കോടിയേരിയുടെ ആരോഗ്യസ്ഥിതി സംബന്ധിച്ച മെഡിക്കല് സര്‍ടിഫികെറ്റും അഡ്വ.കൃഷ്ണന് വേണുഗോപാല് മുഖേന ബിനീഷ് ഹാജരാക്കി.\nഅതേസമയം ഇഡിയെ പ്രതിനിധീകരിക്കുന്ന അഡീഷനല് സോളിസിറ്റര് ജനറല് എസ് വി രാജു കോടതിയില് ഹാജരായിരുന്നില്ല. തടസവാദം ഉടന് സമര്‍പിക്കാമെന്ന് ഇദ്ദേഹത്തിന്റെ പ്രതിനിധി കോടതിയെ അറിയിച്ചു. വിഡിയോ കോണ്‍ഫറന്‍സിങ് വഴിയായിരുന്നു നടപടിക്രമങ്ങള്. ബിനീഷിന്റെ ജാമ്യാപേക്ഷ ഇഡി പ്രത്യേക കോടതി ഫെബ്രുവരി 22ന് തള്ളിയിരുന്നു. തുടര്‍ന്നാണ് ഹൈകോടതിയെ സമീപിച്ചത്.\nകള്ളപ്പണം വെളുപ്പിക്കല് കേസില് അറസ്റ്റിലായ ബിനീഷ് കോടിയേരിയുടെ ജാമ്യാപേക്ഷ ഹൈകോടതി 22-ന് വീണ്ടും പരിഗണിക്കും. ചൊവ്വാഴ്ച കേസില് ഹൈകോടതി വാദം കേട്ടപ്പോള് ബിനീഷിനുവേണ്ടി അഡ്വ. കൃഷ്ണന് വേണുഗോപാല് ഹാജരായി. വ്യാഴാഴ്ച എന്‍ഫോഴ്‌സ്‌മെന്റ് ഡയറക്ടറേറ്റിന്റെ (ഇ.ഡി.) എതിര്‍വാദം കോടതി കേള്‍ക്കും.\nകഴിഞ്ഞ ഫെബ്രുവരിയില് ബംഗളൂരു പ്രത്യേക കോടതി (സെഷന്‍സ് കോടതി) ജാമ്യാപേക്ഷ തള്ളിയിരുന്നു. കള്ളപ്പണം വെളുപ്പിക്കല് നിരോധനനിയമപ്രകാരം കഴിഞ്ഞ ഒക്ടോബര് 29-നാണ് ബിനീഷ് കോടിയേരിയെ ഇഡി അറസ്റ്റുചെയ്തത്. നവംബര് 11-നുശേഷം പരപ്പന അഗ്രഹാര സെന്‍ട്രല് ജയിലില് ജുഡീഷ്യല് കസ്റ്റഡിയില് കഴിയുകയാണ്.


Modi govt wanted to scrap Article 370 in February- Report | കശ്മീര് പൊളിച്ചെഴുത്ത് വൈകി; ഫെബ്രുവരിയില് തീരുമാനിച്ചു... പ്രഖ്യാപനത്തിന് തൊട്ടുമുമ്പ് തിരിച്ചടി - Malayalam Oneindia\nകശ്മീര് പൊളിച്ചെഴുത്ത് വൈകി; ഫെബ്രുവരിയില് തീരുമാനിച്ചു... പ്രഖ്യാപനത്തിന് തൊട്ടുമുമ്പ് തിരിച്ചടി\nPublished: August52019, 16:59 [IST]\nദില്ലി: കശ്മീരിന് പ്രത്യേക അധികാരം നല്‍കുന്ന വകുപ്പുകള് റദ്ദാക്കാനും കശ്മീരിനെ വിഭജിക്കാനും കേന്ദ്രസര്‍ക്കാര് നേരത്തെ തീരുമാനിച്ചിരുന്നുവെന്ന് റിപ്പോര്‍ട്ട്. ഒന്നാം മോദി സര്‍ക്കാരിന്റെ കാലാവധി പൂര്‍ത്തിയാകുന്നതിന് തൊട്ടുമുമ്പ് ഇക്കഴിഞ്ഞ ഫെബ്രുവരിയില് പ്രഖ്യാപിക്കാന് ഇരുന്നതുമാണ്. എന്നാല് എല്ലാം തകിടം മറിച്ചത് പുല്‍വാമ തീവ്രവാദി ആക്രമണമായിരുന്നു. അന്നത്തെ ആക്രമണത്തില് 40 സിആര്‍പിഎഫ് ഭടന്‍മാര് കൊല്ലപ്പെട്ടതോടെ മോദി സര്‍ക്കാരിന്റെ ശ്രദ്ധ മാറുകയായിരുന്നുവെന്ന് കേന്ദ്രസര്‍ക്കാര് വൃത്തങ്ങളെ ഉദ്ധരിച്ച് ദി പ്രിന്റ് റിപ്പോര്‍ട്ട് ചെയ്തു.\nഫെബ്രുവരിയില് അന്നത്തെ ധനമന്ത്രി അരുണ് ജെയ്റ്റ്‌ലി, ബിജെപി അധ്യക്ഷന് അമിത് ഷാ, വിദേശകാര്യ മന്ത്രി സുഷമ സ്വരാജ്, ആഭ്യന്തര മന്ത്രി രാജ്‌നാഥ് സിങ് എന്നിവര് യോഗം ചേര്‍ന്നിരുന്നു. നിയമവിദഗ്ധരുമായി ആലോചിച്ചു. കശ്മീരിലെ സൈനിക സാന്നിധ്യം പരിശോധിക്കുകയും ചെയ്തു. എന്നാല് ഈ വേളയിലാണ് പുല്‍വാമയില് ആക്രമണമുണ്ടായത്. പിന്നീട് സര്‍ക്കാരിന്റെ മുന്‍ഗണനാ വിഷയം മാറി. പാകിസ്താനെ തിരിച്ചടിക്കുക എന്ന ലക്ഷ്യമായിരുന്നു പിന്നീടുണ്ടായിരുന്നതെന്ന ആഭ്യന്തര മന്ത്രാലയത്തിലെ ഉദ്യോഗസ്ഥരെ ഉദ്ധരിച്ച് റിപ്പോര്‍ട്ടില് പറയുന്നു.\n35എ വകുപ്പ് മാത്രം ഒഴിവാക്കുക എന്നതായിരുന്നു ആദ്യ ലക്ഷ്യം. പിന്നീട് വിശദമായ ചര്‍ച്ച നടത്തിയതിന് ശേഷമാണ് 370 ാം വകുപ്പും റദ്ദാക്കുക എന്ന തീരുമാനത്തിലേക്ക് എത്തിയത്.\nതിരഞ്ഞെടുപ്പില് വന് ഭൂരിപക്ഷത്തില് മോദി സര്‍ക്കാര് വീണ്ടും അധികാരത്തിലെത്തുകയും അമിത് ഷാ ആഭ്യന്തര മന്ത്രിയാകുകയും ചെയ്തതോടെ കശ്മീര് വിഷയം പ്രാധാന്യത്തിലെടുക്കുകയായിരുന്നു. പിന്നീട് ദേശീയ സുരക്ഷാ ഉപദേഷ്ടാവ് അജിത് ഡോവലിനെ കശ്മീരിലേക്ക് അയക്കുകയും നടപടികള് വേഗത്തിലാക്കുകയും ചെയ്യുകയായിരുന്നു. സംഘര്‍ഷ സാധ്യത മുന്‍കൂട്ടി കണ്ട് സൈന്യത്തെ കൂടുതല് വിന്യസിക്കുകയും രാഷ്ട്രീയ നേതാക്കളെ വീട്ടുതടങ്കലിലാക്കുകയും ചെയ്തിരുന്നു.\nModi govt wanted to scrap Article 370 in February- Report


crime News : എടിഎമ്മിലേക്കുള്ള പണവുമായി പോയ വാന് ആക്രമിച്ച് 80 ലക്ഷം രൂപ കവര്‍ന്നു - rs 80 lakh looted from cash van in delhi dwarka | Samayam Malayalam\nrs 80 lakh looted from cash van in delhi dwarka\nSamayam Malayalam | Updated: 22 Nov 2019, 05:10:00 PM\nഡല്‍ഹിയിലെ ദ്വാരകയിലാണ് എടിഎമ്മിനുള്ളില് നിറയ്ക്കാനുള്ള പണവുമായി പോയ വാനിലെ ജീവനക്കാരെ ആയുധങ്ങളുമായെത്തിയ സംഘം ആക്രമിച്ച് പട്ടാപ്പകല് 80 ലക്ഷം രൂപ കവര്‍ന്നത്\nഡല്‍ഹി: എടിഎമ്മിനുള്ളില് നിറയ്ക്കാനുള്ള പണവുമായി പോയ വാനിലെ ജീവനക്കാരെ ആക്രമിച്ച് 80 ലക്ഷം രൂപ കവര്‍ന്നു. ആയുധങ്ങളുമായെത്തിയ സംഘമാണ് കവര്‍ച്ച നടത്തിയത്. ഡല്‍ഹിയിലെ ദ്വാരകയില് വ്യാഴാഴ്‍ച ഉച്ചയ്ക്കായിരുന്നു സംഭവം. രണ്ട് ജീവനക്കാര് എടിഎമ്മിനുള്ളില് പണം നിറയ്ക്കാന് പോയ സമയത്താണ് വാഹനത്തിലുണ്ടായിരുന്ന ഡ്രൈവറെയും സുരക്ഷാ ഗാര്‍ഡിനെയും ആക്രമിച്ച് സംഘം വാഹനത്തിനുള്ളില് നിന്ന് പണം കവര്‍ന്നത്.\nAlso Read: അനുമതി വാങ്ങാതെ അയല്‍വീട്ടില് കളിക്കാന് പോയി; 12 വയസ്സുകാരിയുടെ സ്വകാര്യ ഭാഗങ്ങള് പൊള്ളിച്ച് രണ്ടാനമ്മയുടെ ക്രൂരത\nവാഹനം പിന്നീട് ദ്വാരകയിലെ സെക്ടര് 11 പ്രദേശത്തു നിന്ന് കേടായ നിലയില് ഡല്‍ഹി പോലീസ് കണ്ടെത്തി. വാഹനത്തിനുള്ളില് അബോധാവസ്ഥയിലാണ് ഡ്രൈവറും സുരക്ഷാ ഗാര്‍ഡും കിടന്നിരുന്നത്. സംഭവത്തില് പ്രതികളെ ആരെയും തിരിച്ചറിയാനായിട്ടില്ലെന്നും സിസിടിവി ദൃശ്യങ്ങള് പരിശോധിച്ചു വരുകയാണെന്നും പോലീസ് അറിയിച്ചു. വ്യാഴാഴ്‍ച ഉച്ചയ്ക്ക് 12 മണിയോടെയാണ് സംഭവമുണ്ടായതെന്നാണ് വാനിലുണ്ടായിരുന്ന ജീവനക്കാര് പോലീസിന് മൊഴി നല്‍കിയിരിക്കുന്നത്.\nAlso Read: ഡിആര്‍ഐ റെയ്‍ഡിനിടെ ആറാം നിലയിലെ ഓഫീസില് നിന്ന് പണം പുറത്തേക്ക് വലിച്ചെറിഞ്ഞു; റോഡില് 'നോട്ട് മഴ'\nനരെയ്‍നയിലെ3എടിഎമ്മുകളില് പണം നിറച്ച ശേഷം ജീവനക്കാര് മണിപ്പാല് ഹോസ്‍പിറ്റലിന് സമീപത്തെ എടിഎമ്മില് എത്തിയപ്പോഴായിരുന്നു സംഭവം. എടിഎമ്മില് പണം നിക്ഷേപിക്കുന്നതിനായി2ജീവനക്കാര് വാഹനത്തില് നിന്ന് ഇറങ്ങിയതിന് തൊട്ടു പിന്നാലെയാണ് കവര്‍ച്ചാ സംഘം വാന് തട്ടിയെടുത്തത്. തിരിച്ചെത്തിയ ജീവനക്കാര് റോഡില് വാന് കാണാതിരുന്നതിനെ തുടര്‍ന്ന് വിവരം പോലീസില് അറിയിക്കുകയായിരുന്നു. തുടര്‍ന്ന് പോലീസ് നടത്തിയ തെരച്ചിലിലാണ് റോഡരികില് ഉപേക്ഷിക്കപ്പെട്ട നിലയില് വാന് കണ്ടെത്തിയത്.\nഅനുമതി വാങ്ങാതെ അയല്‍വീട്ടില് കളിക്കാന് പോയി; 12 വയസ്സുകാരിയുടെ സ്വകാര്യ ഭാഗങ്ങള് പൊള്ളിച്ച് രണ്ടാനമ്മയുടെ ക്രൂരത ആര്‍ട്ടിക്കിള് ഷോ\nDwaraka Delhi Crime cash looted from cash van ATM cash van ATM\nWeb Title : rs 80 lakh looted from cash van in delhi dwarka\nCrimeസ്ത്രീയുടെ ശരീരം പതിനഞ്ച് കഷ്ണങ്ങളാക്കിയ നിലയിൽ; തല കാണാനില്ല\nMalappuramകാലിക്കറ്റ് സര്‍വകലാശാലാ ജീവനക്കാരന് ക്ഷേത്രക്കുളത്തില് മുങ്ങിമരിച്ചു\nIndiaആശങ്ക ഉയർത്തി കേരളവും ഡല്‍ഹിയും; മഹാരാഷ്ട്രയിൽ 5,363 കേസുകൾ\nThiruvananthapuramകൂൺ കറിയിൽ നിന്നും ഭക്ഷ്യവിഷബാധ;6പേർ ആശുപത്രിയിൽ!\nNewsറെഡ്മി K30 ശ്രേണിയിലേക്ക് പുത്തൻ S പതിപ്പ് അവതരിപ്പിച്ച് ഷവോമി


അടിയന്തിരാവസ്ഥയും എന്റെ പോലീസ് കസ്റ്റഡി ജീവിതവും – Malayalanatu Web Journal\nഅടിയന്തിരാവസ്ഥയും എന്റെ പോലീസ് കസ്റ്റഡി ജീവിതവും\nഅടിയന്തിരാവസ്ഥ പ്രഖ്യാപിച്ചതിനു ശേഷം രണ്ടു തവണ പോലീസ് എന്നെ ചോദ്യം ചെയ്തു. എനിക്ക് വരുന്ന വിദേശ പ്രസിദ്ധീകരണങ്ങളെ പറ്റി ആയിരുന്നു അനേഷണം.\nരാത്രിയിൽ പടിക്കലിന്റെ നേരിട്ടുള്ള ഉരുട്ടൽ പ്രക്രിയക്ക് ഞങ്ങളെ ഓരോരുത്തരെ ആയി വിധേയരാക്കുന്നു. പ്രക്രിയ ഇതാണ്. ജട്ടി മാത്രം ഇടീച്ചു ഒരു ബെഞ്ചിൽ കിടത്തുന്നു. കൈകൾ ബെഞ്ചിനടിയിലേക്കിട്ടു വിലങ്ങിടുന്നു. കാലിലെ തള്ള വിരലുകൾ കൂട്ടികെട്ടുന്നു. എന്നിട്ടു റോളർ വച്ചു തുട ഭാഗം അമർത്തി ഉരുട്ടുന്നു. ഈ സമയം ചൂരൽകൊണ്ടു കാൽ പാദത്തിൽ അടിച്ചുകൊണ്ടിരിക്കും. വായിൽ തുണി കയറ്റും, ശബ്ദം വരാതിരിക്കാൻ.\n1976 മാർച്ച് ഒന്നാം തീയതി കൊല്ലം SP ഓഫീസിൽ ചെല്ലണമെന്ന് പോലീസ് അറിയിച്ചു. ഇതിന് രണ്ടാഴ്ച മുമ്പ് ബെന്നി എന്ന ആൾ എന്നെ വന്നു കണ്ടിരുന്നു . ‘കെ എൻ രാമചന്ദ്രൻ അറസ്റ്റിലായതായാണ് വിവരമെന്നും അതിനാൽ ഇനിമുതൽ താനായിരിക്കും എം എൽ പാർട്ടിയുടെ ആളായി എന്നെ കാണുന്ന’തെന്നും അറിയിച്ചു. സിപിഐ (എം എൽ) ന്റെ വിദേശ ബന്ധങ്ങൾ ഞാനായിരുന്നു ചെയ്തിരുന്നത്. തിരുവനന്തപുരത്തുവച്ചു കാണാൻ തീരുമാനിക്കുകയും ചെയ്തു.\nകൊല്ലത്തു ചെല്ലാൻ ആവശ്യപ്പെട്ടപ്പോഴേ എനിക്ക്, അകത്തായേക്കുമെന്നു സംശയമുണ്ടായി. അന്ന് കളക്ടർ ആയിരുന്ന ബാബു ജേക്കബ് ഐ എ എസ് എന്റെ അദ്ധ്യാപകനായിരുന്നു. അല്ലാതെയും അറിയാമായിരുന്നു. ഞാൻ അദ്ദേഹത്തോട് വിവരം പറഞ്ഞു. എന്നെ ചോദ്യം ചെയ്തു വിടാൻ അദ്ദേഹം എസ് പി യോട് ആവശ്യപ്പെട്ടു. വൈകിട്ടു ഞാൻ വീട്ടിലെത്തി. രാത്രി ഒരു മണിയോടെ ക്രൈം ബ്രാഞ്ച് ഡിവൈഎസ് പി രവീന്ദ്രന്റെയും സർക്കിൾ ഇൻസ്‌പെക്ടർ അലക്സാണ്ടറിന്റെയും നേതൃത്വത്തിലുള്ള സായുധ പോലീസ് വീടുവളഞ്ഞ്, എന്നെ അറസ്റ്റുചെയ്തു. എന്നെക്കൂടാതെ എന്റെ കസിൻ സുരേഷിനേയും അവർ കസ്റ്റഡിയിൽ എടുത്തു. പത്തനംതിട്ട സ്റ്റേഷനിൽ കൊണ്ടുപോയി. കളക്ടർ വഴി അറസ്റ്റു തടയാൻ ശ്രമിച്ചതിന്റെ പേരിൽ മർദിച്ചു. പെരുനാട്ടിൽ നിന്നും സ്റ്റുഡിയോ നടത്തിയിരുന്ന ഭാസിയേയും ഭാസിയുടെ സ്റ്റുഡിയോയിൽ ജോലി ചെയ്തിരുന്ന രവിയേയും സ്റ്റേഷനിൽ കൊണ്ടുവന്നു. ഞങ്ങളെ നാലുപേരെ വെളുപ്പിന് ശാസ്തമംഗലത്തുള്ള പടിക്കലിന്റെ ഓഫീസിൽ എത്തിച്ചു. രാവിലെ നോക്കിയപ്പോൾ ഞങ്ങളെ പോലെ ധാരാളം പേർ അവിടെ ഉണ്ടെന്ന് കണ്ടു. ഓഫിസ് സമയം കഴിയുമ്പോൾ മർദനവും ചോദ്യം ചെയ്യലും തുടങ്ങും. രാത്രി ഒന്നു രണ്ടു മണി വരെ തുടരും. അഞ്ചാം തീയതി വൈകിട്ട് ബെന്നിയേയും മറ്റു ചിലരേയും അറസ്റ്റുചെയ്തു കൊണ്ടുവരുന്നു. അപ്പോഴാണ് ബെന്നി, ജോയി ആണെന്നറിയുന്നത്. രാത്രിയിൽ പടിക്കലിന്റെ നേരിട്ടുള്ള ഉരുട്ടൽ പ്രക്രിയക്ക് ഞങ്ങളെ ഓരോരുത്തരെ ആയി വിധേയരാക്കുന്നു. പ്രക്രിയ ഇതാണ്. ജട്ടി മാത്രം ഇടീച്ചു ഒരു ബെഞ്ചിൽ കിടത്തുന്നു. കൈകൾ ബെഞ്ചിനടിയിലേക്കിട്ടു വിലങ്ങിടുന്നു. കാലിലെ തള്ള വിരലുകൾ കൂട്ടികെട്ടുന്നു. എന്നിട്ടു റോളർ വച്ചു തുട ഭാഗം അമർത്തി ഉരുട്ടുന്നു. ഈ സമയം ചൂരൽകൊണ്ടു കാൽ പാദത്തിൽ അടിച്ചുകൊണ്ടിരിക്കും. വായിൽ തുണി കയറ്റും, ശബ്ദം വരാതിരിക്കാൻ . മയങ്ങാൻ പോകുന്ന സമയം വിലങ്ങഴിച്ചു കുറെ വെള്ളം കുടിക്കാൻ തരും. ഇതിനു ശേഷമാണ് ചോദ്യം ചെയ്യൽ.\nഅന്നത്തെ പാർട്ടിയിലെ മൂന്നാമനായിരുന്നു ജോയി. രാമചന്ദ്രൻ പിടിയിലായി. ജോയിയെക്കൂടി കിട്ടിയതോടെ ആകെ സന്തോഷം. കെ വേണു ആയിരുന്നു സെക്രട്ടറി .\nജോയിയെ അവർ ചോദ്യം ചെയ്യാൻ കൊണ്ടുപോയി. കുറെ കഴിഞ്ഞപ്പോൾ പൊലീസ് വന്നു എന്നെ കൊണ്ടുപോയി. ‘നീ ഞങ്ങളോട് കള്ളം പറയുകയായിരുന്നു’ എന്നു പറഞ്ഞു മർദനം . എനിക്ക് എന്താണ് അവർ മനസിലാക്കിയതെന്നു ഒരു വിവരവും ഇല്ല. അറുപതുകളുടെ അവസാനം കെ വേണു തിരുവനന്തപുരത്തു വന്നപ്പോൾ മുതൽ ഞങ്ങൾ അറിയും. കുറെ മർദിച്ചിട്ടു അലക്സാണ്ടർ എന്റെ നാഭിക്കു ചവിട്ടാൻ വന്നു. ഈ സമയം ഡി വൈ എസ് പി രവീന്ദ്രൻ എന്നെ പിടിച്ചു മാറ്റി. എന്നിട്ടു രൂപയുടെ കാര്യം എന്നു പറഞ്ഞു. അതോടെ എന്തു വെളിവാക്കി എന്നു മനസിലായി. പിന്നീട് ചെയ്യാൻ കഴിയുന്നത് അത് സമ്മതിക്കുകയും മറ്റെല്ലാം പറയാതിരിക്കയും എന്നതാണ്. അതായത് പൊലീസിന് പുതിയതായി ഒരു വിവരവും കൊടുക്കാതിരിക്കുക .\nസിപിഐ എം എൽ ചാരൂ മജൂംദാർ രൂപീകരിച്ച സമയത്തുതന്നെ വിദേശ ഇന്ത്യക്കാരുടെ വിപ്ലവ പ്രസ്ഥാനമായി ഇതിനെ അംഗീകരിക്കുന്ന വിപ്ലവ പാർട്ടി, കമ്മ്യൂണിസ്റ്റ് പാർട്ടി ഓഫ് കാനഡ (മാർക്സിസ്റ്റ് – ലെനിനിസ്റ്റ്) നേതാവായ ഹർദയാൽ ബയിൻസ് തുടങ്ങിയിരുന്നു. അതിന്റെ പേർ ഹിന്ദുസ്ഥാനി ഗദർ പാർട്ടി എന്നായിരുന്നു. രണ്ടു പാർട്ടികളുടേയും ചെയർമാൻ ബൈയിൻസ് ആയിരുന്നു. ഞങ്ങൾക്ക് ഇവരുമായി ബന്ധം ഉണ്ടായിരുന്നു. ഞങ്ങളുടെ പ്രസിദ്ധീകരണമായ Mass Line എന്ന ഇംഗ്ലീഷ് പ്രസിദ്ധീകരണത്തിന് അവർ സാമ്പത്തിക സഹായം ചെയ്തിരുന്നു.\nആകെ രണ്ടു തവണയായി ഇരുപതിനായിരം രൂപ കിട്ടി . രണ്ടു ലക്കം ഇറങ്ങിയപ്പോൾ ചില അഭിപ്രായ വ്യത്യാസങ്ങൾ ഉണ്ടാകുകയും പ്രസിദ്ധീകരണം നിർത്തിവയ്ക്കുകയും ചെയ്തു. പ്രശ്നങ്ങൾ പരിഹരിക്കാൻ അന്ന് അമേരിക്കയിൽ റിസർച് ചെയ്തിരുന്ന മോഹൻ കുമാറിനെ ഇങ്ങോട്ടയച്ചു. മോഹൻകുമാർ നേരെ എന്റെ വീട്ടിൽ വന്നു. പേരും ഒന്നും ചോദിക്കരുതെന്നും അടുത്ത ആഴ്ച വരുമ്പോൾ കൂടുതൽ വിശദമായി സംസാരിക്കാമെന്നും പറഞ്ഞു. എനിക്ക് അന്ന് താടിയുണ്ട്. എന്റെ പ്രൊഫസറിന്റെ മകനല്ലേ എന്ന് സംശയം അപ്പോഴേ ഉണ്ടായി . ഞാൻ തിരുവനന്തപുരത്തുപോയി പൈ സാറിന്റെ മകൻ എവിടെയാണെന്ന് അന്വേഷിച്ചപ്പോൾ അമേരിക്കയിൽ എന്നറിഞ്ഞു. അപ്പോഴേ മോഹൻകുമാർ തന്നെയാണിയാൾ എന്നു മനസിലായി. പിറ്റേ ആഴ്ച വന്നപ്പോൾ പേർ പറഞ്ഞു- മോഹൻ അത്ഭുതപ്പെട്ടു. അപ്പോൾ ഞങ്ങൾ ഒന്നിച്ചു എന്ജിനീയറിങ് കോളേജിൽ പഠിച്ചിട്ടുള്ള കാര്യം ഓർമിപ്പിച്ചു. അങ്ങനെ രഹസ്യം പൊളിഞ്ഞു.\nടി എൻ ജോയ് കൊടുങ്ങല്ലൂരിലെ പഴയ കമ്മ്യൂണിസ്റ്റായ ടി എൻ കുമാരന്റെ അനുജനായിരുന്നു. മുഖ്യമന്ത്രി അച്യുതമേനോന്റെ പ്രൈവറ്റ് സെക്രട്ടറി ടി എൻ ജയചന്ദ്രൻ ഐ എ എസ് ജോയിയുടെ കസിനായിരുന്നു. പടിക്കലും ജയചന്ദ്രനും ഫ്ലൈറ്റിൽ ഡൽഹിക്കു പോയപ്പോൾ തന്റെ അനുജനെ കൈയിൽ കിട്ടുമെന്ന് പടിക്കൽ പറഞ്ഞിരുന്നു. സെക്രട്ടേറിയറ്റിന് സമീപം ബസിൽ നിന്നും ഇറങ്ങാൻ തീരുമാനിച്ചു വന്ന ജോയി അവിടെ എത്തിയപ്പോൾ ജയചന്ദ്രൻ കണ്ടെങ്കിലോ എന്നു വിചാരിച്ചു കിഴക്കേകോട്ടയിലേക്കു പോയി. അക്കാലത്ത് വർക്കലയിൽ ബുക്സ്റ്റാൾ നടത്തിയിരുന്ന വിജയൻ പോലീസ് അന്വേഷണത്തെ ഭയന്നു ഒളിവിൽ പോയി. വിജയന്റെ സുഹൃത്തും നാട്ടുകാരനായ അനന്തപദ്മനാഭൻ അന്ന് കാര്യവട്ടത്ത് പഠിക്കുന്നു. അനന്തപദ്മനാഭനെ പോലീസ് ചോദ്യം ചെയ്തു5ന് വിജയൻ കിഴക്കേക്കോട്ട ബസ് സ്റ്റാൻഡിൽ എത്തുമെന്ന് മനസ്സിലാക്കി.\nയു പി ജയരാജ് എന്ന ചെറുകഥാകൃത്തു സൈബീരിയയിൽ നിന്ന് വരുന്ന ദേശാടനാകിളികളെപ്പറ്റി, അതിന്റെ സന്ദർശനത്തെ ആർക്കും ചെറുക്കാൻ കഴിയില്ലെന്നതിനെ പറ്റി കഥ എഴുതിയിട്ടുണ്ടെന്നു പറഞ്ഞു. ഈ ആളിനെ വേണു കാണാതിരിക്കില്ലെന്നും പറഞ്ഞു.\nജോയി ബസിൽ നിന്നും ഇറങ്ങുമ്പോൾ പോലീസ് വിജയനെ കാത്തുനിൽക്കയാണ്. വിജയൻ സ്റ്റാൻഡിലേക്കു.വരുമ്പോൾ ജോയിയെ കണ്ടു ചിരിക്കുന്നു. അതോടെ ജോയിയേയും വിജയനേയും കസ്റ്റഡിയിൽ എടുക്കുന്നു. ജോയിയെ കിട്ടിയതോടെ അവർ വലിയ ഇരയെ പിടിച്ചതിലുള്ള സന്തോഷത്തിലായി.\nമോഹൻ കുമാറിനെ കാണാനാണ് വന്നതെന്ന് അറിഞ്ഞ്, കെൽട്രോണിൽ ജോലിചെയ്തുകൊണ്ടിരുന്ന മോഹൻകുമാറിനേയും പിറ്റേദിവസം അറസ്റ്റു ചെയ്യുന്നു.\nപോലീസിന്റെ ഭാഷയിൽ ഇന്ത്യ ഗവർമെന്റിനെ അട്ടിമറിക്കാൻ വിദേശ സഹായം കൈപ്പറ്റിയവരാണ്. ആകെ കിട്ടിയ ഇരുപതിനായിരം രൂപയ്ക്കാണ് ഈ വിശേഷങ്ങൾ. എന്നേയും മോഹൻകുമാറിനേയും കെ എൻ രാമചന്ദനേയും പലഭാഗത്തായി ഇരുത്തി കുറെ ദിവസം ചോദ്യം ചെയ്തു. കോടതിയിൽ സമർപ്പിക്കാനുള്ള ഒരു തെളിവും കിട്ടിയില്ല. പിന്നീട് എന്നേയും മോഹൻ കുമാറിനേയും ജോയിയേയും രാമചന്ദ്രനെ ഇട്ടിരുന്ന സ്‌പെഷ്യൽ സെല്ലിലേക്കു മാറ്റി. അവിടെ കാലിൽ ചങ്ങലയിൽ, cctv ക്യാമറയുടെ കീഴിൽ നിലത്തു ഇരുത്തി.\nഭാസിയുടെ സ്റ്റുഡിയോയിൽ ജോലി ചെയ്തിരുന്ന രവിയേയും ഭാസിയുടെ കൂടെ അറസ്റ്റു ചെയ്തിരുന്നു. രവിയെ പോലീസ് പാചകക്കാരനാക്കി. രാവിലെ നാലഞ്ചു കഷണം കപ്പ. ഉച്ചക്ക് വളരെ കുറച്ചു ചോറ് . വൈകിട്ടു അന്നത്തെ രാത്രിയിലെ ഇൻചാർജായ പോലീസ് ഓഫീസറിന്റെ ഇഷ്ടം.\nഏതു സമയത്തും മർദനം ഉണ്ടാകും . രാത്രിയിൽ ധാരാളം പേരെ ഞങ്ങളുടെ മുൻപിൽ കൊണ്ടുവന്നു മർദ്ദിക്കും. എന്നിട്ടു ഇതുപോലെ കിടക്കേണ്ടി വരുമെന്ന് അവരോടു പറയും. നാല് മാസത്തോളം ദിവസവും ഇത് തുടർന്നു . മറ്റുള്ളവരെ ഭീകരമായി മർദിക്കുന്നത് കാണുന്നത് നമുക്ക് മർദനം ഏൽക്കുന്നതിലും ഭീകരം ആണ്.\nനാലഞ്ചു ദിവസം കഴിഞ്ഞു പോലീസ് എന്റെ വീട്ടിൽ പോയി അലമാരയിൽ ഉണ്ടായിരുന്ന മുഴുവൻ പുസ്തകങ്ങളും ടൈപ്പ്റൈറ്ററൂം എന്റെ ഡിഗ്രി സർട്ടിഫിക്കറ്റും എടുത്തുകൊണ്ടുപോന്നു. പുസ്തകങ്ങൾ എസ് പി മുരളീകൃഷ്ണദാസ് കൈക്കലാക്കി. ഒരു മാസം കഴിഞ്ഞു എന്റെ മുണ്ടുകളും ഷർട്ടുകളും തന്നയക്കാൻ എന്റെ അച്ഛന് കത്തെഴുതിച്ചു . ഒരു പോലീസുകാരൻ പോയി എല്ലാം കൊണ്ടുവന്നു. ഇങ്ങനെ മൂന്നു മാസത്തോളം പോയി. ഒരുദിവസം ചോദ്യം ചെയ്ത ശേഷം എന്തെങ്കിലും പറയാനുണ്ടോ എന്നു പടിക്കൽ എന്നോട് ചോദിച്ചു. ഇതുവരെ പല്ലുതേക്കുകയും കുളിക്കുകയും ചെയ്തിട്ടില്ലെന്ന് പറഞ്ഞു. മൂന്നു മാസത്തിനു ശേഷം ആദ്യമായി ആ ഞയറാഴ്ച്ച ഞങ്ങളെ കുളിക്കാൻ അനുവദിച്ചു, കൂടാതെ മുടി വടിച്ചും കളഞ്ഞു. അപ്പോൾ തോന്നി, അടുത്തകാലത്തൊന്നും മോചനമില്ലെന്ന് .\nവിദേശസഹായം കിട്ടിയതിന്റെ ഒരു രേഖയും അവർക്ക് കിട്ടാതിരുന്നപ്പോൾ കോടതിയിൽ കാണിക്കാൻ ഒന്നും ഇല്ലാതായി. പിന്നീട് കനേഡിയൻ പാർട്ടിയുടെ ആരെയെങ്കിലും വരുത്തി അറസ്റ്റുചെയ്തു വിദേശബന്ധം തെളിയിക്കാനുള്ള ശ്രമമായി. അതിനു വേണ്ടി ധാരാളം കത്തുകൾ അവർ പറയുന്നതുപോലെ എഴുതി കനേഡിയൻ പാർട്ടി ഓഫീസിലേക്ക് അയപ്പിച്ചു. ഞാനും അവരും തമ്മിലുള്ള ധാരണയിൽ പാർട്ടി ഓഫീസിലേക്കു എന്റെ ലെറ്റർ വന്നാൽ പോലീസ് കസ്റ്റഡിയിലാണെന്നു മനസിലാക്കണമെന്നായിരുന്നു. അങ്ങനെ മാസങ്ങൾ കടന്നുപോയിട്ടും അവരിൽ നിന്നും ഒരു മറുപടിയും കിട്ടിയില്ല .\nമൂന്നു മാസത്തിനു ശേഷമാണെന്നു തോന്നുന്നു കെ വേണുവിനെയും കൊണ്ടുവന്നു. ഞങ്ങളെ ഒരു വലിയ ഡൈനിങ്ങ് ടേബിളിന് ചുറ്റുമാണ് കെട്ടിയിട്ടിരുന്നത്. ഒരു പോലീസുകാരൻ എപ്പോഴും അവിടെ ഉണ്ടായിരിക്കും. എഴുനേറ്റു നിൽക്കാൻ അനുവാദം ഇല്ല . പരസ്പരം സംസാരിക്കാൻ പാടില്ല. രാത്രി ചാർജ് SI ക്കോ സബ് ഇൻപെക്ടർക്കോ ആയിരിക്കും. പതിനാറോളം പേർ ഉണ്ടായിരുന്നു. ഒരാൾ ഡ്യൂട്ടിയിൽ വന്നാൽ പിറ്റേ ഡ്യൂട്ടി പതിനേഴാം ദിവസം . മൂന്നു മാസം കഴിഞ്ഞതോടെ ചിലർ രാത്രിയിൽ വന്നു സംസാരിച്ചുകൊണ്ടിരിക്കുമായിരുന്നു.അത് ഞങ്ങൾക്ക് സന്തോഷമുള്ള കാര്യമായിരുന്നു. എന്തെങ്കിലും സംസാരിക്കുക എന്നത്. സിനിമാ നടൻ കൂടിയായ അസീസ് നല്ല രീതിയിലെ ഇടപെട്ടിട്ടുള്ളൂ. പിന്നീട് ഒരു കരീം. അങ്ങനെ നാലഞ്ചുപേർ.\nഒരാൾക്ക് കെ എൻ രാമചന്ദ്രൻ ഒരുവീടിന്റെ പ്ലാനും എസ്റ്റിമേറ്റും മറ്റു പൊലീസുകാർ അറിയാതെ രാത്രി വരച്ചുകൊടുത്തു. വീടിന്റെ പണി കഴിഞ്ഞപ്പോൾ ഞങ്ങൾക്ക് ഒരു പാർട്ടി തന്നു. അതായത്, ഇഷ്ടമുള്ള ആഹാരം വരുത്തി തന്നു. അതെങ്ങനെയോ മുകളിൽ അറിഞ്ഞു. മേലുദ്യോഗസ്ഥന്മാരുടെ ഒറ്റുകാർ എവിടേയും കാണും\nപിന്നെ കുറെ കാലത്തേക്ക് കാര്യങ്ങൾ വളരെ പ്രയാസത്തിലായിരുന്നു. മൂത്രം ഒഴിക്കാനും മറ്റും ഇത്ര തവണയെ കൊണ്ടുപോകൂ എന്നുമറ്റുമുള്ള നിബന്ധന കർശനമാക്കി .\nവേണുവിനെ അറസ്റ്റുചെയ്തു ഞങ്ങളുടെ സ്‌പെഷ്യൽ സെല്ലിൽ ആക്കിയപ്പോൾ എന്റെ അടുത്താണ് ചങ്ങലയിൽ ഇട്ടത്. ‘നീ നിന്റെ നേതാവിനെ കണ്ടിട്ടില്ലല്ലോ ഇനി കണ്ടോ.’ എന്ന് പറഞ്ഞു. ഞങ്ങൾ തമ്മിൽ വർഷങ്ങളായുള്ള\nപരിചയം അവർ അറിഞ്ഞില്ല .\nവേണുവിനെ അറസ്റ്റ് ചെയ്യുന്നതിനു ഒരുമാസം മുൻപ് ഒരു രാത്രിയിൽ SI കരീം തന്റെ ഡ്യൂട്ടി സമയത്തു രാത്രിയിൽ ഞങ്ങളോട് സംസാരിച്ചിരുന്നു. യു പി ജയരാജ് എന്ന ചെറുകഥാകൃത്തു സൈബീരിയയിൽ നിന്ന് വരുന്ന ദേശാടനാകിളികളെപ്പറ്റി, അതിന്റെ സന്ദർശനത്തെ ആർക്കും ചെറുക്കാൻ കഴിയില്ലെന്നതിനെ പറ്റി കഥ എഴുതിയിട്ടുണ്ടെന്നു പറഞ്ഞു. ഈ ആളിനെ വേണു കാണാതിരിക്കില്ലെന്നും പറഞ്ഞു. എന്തായാലും ജയരാജിനെ കാണാൻ ചെന്ന സമയത്താണ് പോലീസ് വേണുവിനെ അറസ്റ്റ് ചെയ്യുന്നത്.\nമാവോ മരിച്ചത് ആരോ പറഞ്ഞറിഞ്ഞു . സെപ്റ്റംബർ മാസത്തോടെ എനിക്ക് ആഹാരം കഴിച്ചാൽ ഛർദ്ദിക്കാൻ തോന്നുന്ന അവസ്ഥ ഉണ്ടായി. ഞാൻ വളരെ ക്ഷീണിച്ചു. മർദനത്തിലല്ലാതെ സാധാരണ അസുഖം മൂലം മരിക്കേണ്ടിവരുന്ന സ്ഥിതി. ഇരുപത്തിമൂന്നു സെപ്റ്റംബറിൽ എന്നെയും മോഹൻകുമാറിനെയും ഡെപ്യൂട്ടി കമ്മീഷണർ ഭുവനേന്ദ്രനാഥൻ നായർ MISA അനുസരിച്ചു ജയിലിൽ ആക്കി. ഞങ്ങളെ രണ്ടുപേരെയും ഇരുപത്തി രണ്ടിന് കേശവദാസപുരത്തുനിന്ന് അറസ്റ്റ് ചെയ്തതായാണ് രേഖയിൽ കാണിച്ചിരുന്നത്.\nജീവിതത്തിന്റെ, മറക്കാനാവാത്ത ഒരു ഘട്ടം..\nUncategorized • ഓർമ്മ\nആകാശം തുറന്നിട്ട ആശ്ലേഷങ്ങൾ\nഡൽഹി തിരഞ്ഞെടുപ്പ് ഫലം\nനഷ്ടമാകുന്ന ലിബറല് ഇടങ്ങള്\nമോദിയായിരിക്കില്ല ഇന്ത്യയുടെ അടുത്ത പ്രധാനമന്ത്രി.


വിഷുദിനത്തിൽ വാഹനാപകടം: ബൈക്ക് യാത്രികൻ മരിച്ചു | 16Apr2021\nകല്ലടിക്കോട് : വിഷുദിനത്തിൽ ദേശീയപാത കരിമ്പ പനയമ്പാടത്തുണ്ടായ വാഹനാപകടത്തിൽ ഒരാൾ മരിച്ചു. മൂന്നുപേർക്ക് പരിക്കേറ്റു. ബൈക്ക് യാത്രികനായ ആലത്തൂർ മേലാർകോട് സ്വദേശി ചാട്ടറപ്പറമ്പിൽ പരേതനായ കുമാരന്റെ മകൻ രതീഷാണ് (36) മരിച്ചത്. കൂടെയുണ്ടായിരുന്ന ഭാര്യ ധന്യ, മക്കൾ അമർനാഥ്, ആരവ് നാഥ് എന്നിവരെ പരിക്കുകളോടെ പെരിന്തൽമണ്ണ സ്വകാര്യ ആശുപത്രിയിൽ പ്രവേശിപ്പിച്ചു.\nബുധനാഴ്ച വൈകീട്ട് 4.30-നായിരുന്നു അപകടം. കാഞ്ഞിരപ്പുഴയിലെ ഭാര്യവീട്ടിലേക്ക് കുടുംബസമേതം ബൈക്കിൽ വരുമ്പോൾ മണ്ണാർക്കാട് ഭാഗത്തുനിന്ന് വരികയായിരുന്ന കാർ ബൈക്കിൽ ഇടിക്കുകയായിരുന്നു. നിയന്ത്രണം വിട്ട ബൈക്ക് സമീപത്ത് നിർത്തിയിട്ടിരുന്ന ലോറിയുടെ മുൻവശത്ത് ഇടിച്ചു. കാറിലുള്ള ആർക്കും പരിക്കില്ല.\nകെട്ടുപണിക്കാരനായ രതീഷ് ഉച്ചയ്ക്കുശേഷമാണ് വീട്ടിൽനിന്ന് പുറപ്പെട്ടത്. മഴ പെയ്താൽ പനയമ്പാടം ഭാഗത്ത് അപകടം നിത്യസംഭവമാകുകയാണ്. വലിയ ഇറക്കവും വളവ് തിരിഞ്ഞുവരുന്ന റോഡും ആയതിനാൽ വാഹനങ്ങൾ നിയന്ത്രിക്കാനാവാത്തതാണ് അപകടങ്ങളുടെ കാരണം.


Xiaomi Redmi Note4goes out of stock on Flipkart in just2seconds - Malayalam Gizbot\nഷവോമി റെഡ്മി നോട്ട്4രണ്ട് സെക്കന്‍ഡിനുളളില് ഫ്‌ളിപ്കാര്‍ട്ടില് ഔട്ട് ഓഫ് സ്റ്റോക്ക്!\nUpdated: Monday, January 23, 2017, 13:12 [IST]\nഷവോമിയുടെ 5000 mAh Gimbal എത്തി; വില 6300 മാത്രം!\nചൈനീസ് സ്മാര്‍ട്ട്‌ഫോണ് നിര്‍മ്മാതാക്കളായ ഷവോമി റെഡ്മി നോട്ട്4ഇന്ന് അതായത് ജനുവരി 23ന് ഉച്ചയ്ക്ക് 12 മണി മുതല് ഫ്‌ളിപ്കാര്‍ട്ടിലും മീ.കോം (Mi.com) ലും വിപ്ന ആരംഭിച്ചു. ഷവോമിയുടെ ഏറ്റവും മികച്ച സ്മാര്‍ട്ട്‌ഫോണായിരുന്നു റെഡ്മി നോട്ട് 3, എന്നാല് നോട്ട്4ഇതിനേയും കടത്തിവെട്ടിയിരിക്കുകയാണ്.\nഎന്നാല് കഴിഞ്ഞ ഫ്‌ളാഷ് സെയിലിനെ പോലെ രജിസ്റ്റര് ചെയ്യേണ്ട ആവശ്യം ഇപ്പോള് ഇല്ലായിരുന്നു. എന്നാല് ഏതാനും മിനിറ്റുകള്‍ക്കുളളില് തന്നെ റെഡ്മി നോട്ട്4വിറ്റു കഴിഞ്ഞു. ഡാര്‍ക്ക് ഗ്രേ, ബ്ലാക്ക് എന്നീ വേരിയന്റിലാണാ ഈ ഫോണ് എത്തിയിരിക്കുന്നത്.\nകഴിഞ്ഞ വര്‍ഷമാണ് ഈ ഫോണ് ചൈനയില് ഇറങ്ങിയത്. പുതിയ മോഡലിലെ ഷവോമിക്ക് ഗ്ലാസ് , അലൂമിനിയം മോഡലാണ്.\nമാര്‍ച്ച് 31നു ശേഷമുളള ജിയോ താരിഫ് പ്ലാനുകള് ഞെട്ടിക്കുന്നു!\nഈ ഫോണിന്റെ സവിശേഷതകള് നോക്കാം\nറെഡ്മി നോട്ട് 4ന് സ്‌നാപാഡ്രാഗണ് 625, അഡ്രിനോ 506 ജിപിയു എന്നിവയാണ്. ഈ ഫോണിന് 4100എംഎഎച്ച് ബാറ്ററിയാണ് ഉള്‍പ്പെടുത്തിയിരിക്കുന്നത്. 13എംബി റിയര് ക്യാമറയില് CMOS സെന്‍സര് ഉള്‍പ്പെടുത്തിയിട്ടുണ്ട്. 5എംബി മുന് ക്യാമറയുമാണ് ഇതില്.\nമൂന്നു വേരിയന്റിലാണ് ഈ ഫോണ് ഇറങ്ങിയിരിക്കുന്നത്. 2ജിബി റാം 16ജിബി റോം വില 9,999 രൂപ. 3ജിബി റാം 32ജിബി റോം വില 10,999 രൂപ, 4ജിബി റാം 64ജിബി ഇന്റേര്‍ണല് സ്റ്റോറേജ് വില 12,999 രൂപ.\nഎങ്ങനെ യുഎസ്ബി പെന്‍ഡ്രൈവ് ഉപയോഗിച്ച് നിങ്ങളുടെ പിസി അണ്‍ലോക്ക്/ലോക്ക് ചെയ്യാം!\nThe recently launched Xiaomi Redmi Note4was up for sale in India today noon onwards, exclusively on Flipkart.\nആന്‍ഡ്രോയിഡ് ഓറിയോ അപ്‌ഡേറ്റ് ലഭിച്ച വാവെയ് ഫോണുകള്


ഉരുളക്കിഴങ്ങ് കര്‍ഷകരെ കോടതി കയറ്റി പെപ്സികോ; ഗുജറാത്തില് പ്രതിഷേധം – USMalayalee.com\nHome വാരാന്ത്യം\tഉരുളക്കിഴങ്ങ് കര്‍ഷകരെ കോടതി കയറ്റി പെപ്സികോ; ഗുജറാത്തില് പ്രതിഷേധം\nചിപ്സില് ഉപയോഗിക്കുന്ന പ്രത്യേക ഇനം ഉരുളക്കിഴങ്ങുകള് കൃഷി ചെയ്ത ഒമ്പതു കര്‍ഷകരില് നിന്നും നഷ്ടപരിഹാരം ആവശ്യപ്പെട്ട് ബഹുരാഷ്ട്ര കമ്പനി പെപ്സികോ നിയമയുദ്ധം തുടങ്ങിയതോടെ ഗുജറാത്തില് കര്‍ഷകരുടെ പ്രക്ഷോഭം ശക്തമാകുന്നു. വിഷയത്തില് സര്‍ക്കാര് ഇടപെടണമെന്ന് ആവശ്യപ്പെട്ട് കര്‍ഷക സംഘടനകള് രംഗത്തു വന്നു.\nപെപ്സികോയുടെ ഹര്‍ജി പരിഗണിച്ച അഹമ്മദാബാദ് ഹൈക്കോടതി പ്രദേശത്തെ കോള്‍ഡ് സ്റ്റോറേജിലേക്കും അന്വേഷണം വ്യാപിപ്പിക്കാന് അഹമ്മദാബാദിലെ കൊമേഴ്സ്യല് കോടതിക്കു നിര്‍ദേശം നല്‍കി. ആരോപണ വിധേയരായ കര്‍ഷകര് തങ്ങളുടെ ഉത്പന്നങ്ങള് സമീപത്തെ കോള്‍ഡ് സ്റ്റോറേജുകളില് സംഭരിക്കുന്നുവെന്ന കമ്പനിയുടെ ആരോപണം പരിഗണിച്ചാണ് നടപടി.\nഎഫ്എല് 2027 എന്ന സങ്കര ഇനത്തില്‍പ്പെട്ട ഉരുളക്കിഴങ്ങിന്‍റെ അവകാശം പ്രൊട്ടക്ഷന് ഓഫ് പ്ലാന്‍റ് വെറൈറ്റീസ് ആന്‍ഡ് ഫാര്‍മേഴ്സ് റൈറ്റ്സ് ആക്ട് 2001 പ്രകാരം തങ്ങള്‍ക്കാണെന്നു പെപ്സികോ അവകാശപ്പെടുന്നു. സബര്‍കന്ദ, ആരവല്ലി ജില്ലകളിലെ കര്‍ഷകര്‍ക്കെതിരെയാണ് പെപ്സികോ നിയമനടപടി സ്വീകരിച്ചത്. ഉരുളക്കിഴങ്ങ് കൃഷി ചെയ്യുന്നതും വില്‍ക്കുന്നതും താല്‍ക്കാലികമായി തടഞ്ഞുകൊണ്ട് കഴിഞ്ഞ ദിവസം മൂന്ന് കര്‍ഷകര്‍ക്ക് അഹമ്മദാബാദിലെ കൊമേഴ്സ്യല് കോടതി നോട്ടീസ് അയയ്ക്കുകയും ചെയ്തിരുന്നു.\nഅനുമതിയില്ലാതെയാണ് ഈ ഇനത്തില്‍പ്പെട്ട ഉരുളക്കിഴങ്ങ് കൃഷി ചെയ്തതെന്നും അതു നിയമപ്രകാരം കുറ്റകരമാണെന്നും കമ്പനി കര്‍ഷകര്‍ക്ക് അയച്ച നോട്ടീസില് പറയുന്നു. കമ്പനിയുടെ പരാതിയെ തുടര്‍ന്ന് ഈ ഉരുളക്കിഴങ്ങ് കൃഷി ചെയ്യുന്നതും വില്‍പ്പന നടത്തുന്നതും അഹമ്മദാബാദിലെ കൊമേഴ്സ്യല് കോടതി തടഞ്ഞിരുന്നു. സാംപിളുകള് പരിശോധിക്കാനും അന്വേഷണം നടത്തുന്നതിനും കമ്മിഷണറെ കൊമേഴ്സ്യല് കോടതി നിയോഗിച്ച സാഹചര്യത്തിലാണ് ഹൈക്കോടതിയുടെ നിര്‍ദേശം.\nകേസ് പിന്‍വലിക്കാന് പെപ്സികോ കമ്പനി തയാറാകുന്നതുവരെ പെപ്സികോയുടെ ഉരുളക്കിഴങ്ങ് ഉല്‍പ്പന്നങ്ങള് ബഹിഷ്ക്കരിക്കാന് കിസാന്‍സഭ ആഹ്വാനം ചെയ്തു. വിള വകഭേദങ്ങളും കര്‍ഷകരുടെ അവകാശങ്ങളും സംരക്ഷിക്കാനുള്ള (പിപിവി ആന്‍ഡ് എഫ്ആര്) നിയമത്തിന്‍റെ വ്യവസ്ഥകള്‍ക്കു വിരുദ്ധമായ കേസാണ് പെപ്സികോ കമ്പനി കര്‍ഷകര്‍ക്കുമേല് ചുമത്തിയിരിക്കുന്നതെന്നും ശക്തമായി തന്നെ നേരിടുമെന്നും കര്‍ഷക സംഘടനകള് പറയുന്നു.\nനാല് ഏക്കറില് താഴെ മാത്രം ഉരുളക്കിഴങ്ങ് കൃഷി ചെയ്യുന്ന കര്‍ഷകര്‍ക്കെതിരെയാണ് 1.05 കോടി നഷ്ടപരിഹാരം ആവശ്യപ്പെട്ടു പെപ്സികോ കേസ് കൊടുത്തിരിക്കുന്നത്. കോര്‍പ്പറേറ്റുകള്‍ക്കു മാത്രം അനുകൂലമായ പേറ്റന്‍റ് നിയമങ്ങള് സാധാരണ മനുഷ്യരുടെ ജീവിക്കാനുള്ള അവകാശത്തെ പോലും ഹനിക്കുന്നതാണെന്നാണ് കര്‍ഷകരുടെ പൊതുവികാരം.\nപ്രാദേശികമായി ലഭിച്ച വിത്ത് ഉപയോഗിച്ചാണ് കര്‍ഷകര് കൃഷി ചെയ്തതെന്നും കമ്പനി ഉന്നയിക്കുന്ന നിയമപ്രശ്നങ്ങളെക്കുറിച്ചു പലര്‍ക്കും അറിയില്ലായിരുന്നെന്നും വഡോദരയിലെ കര്‍ഷക കൂട്ടായ്മയുടെ ഭാരവാഹി കപില് ഷാ കഴിഞ്ഞ ദിവസം തന്നെ വ്യക്തമാക്കിയിരുന്നു.\n2009ലാണ് എഫ്എല് 2027 എന്ന സങ്കര ഇനത്തില്‍പ്പെട്ട ഉരുളക്കിഴങ്ങ് ഇന്ത്യയില് ആദ്യമായി വ്യാവസായികമായി കൃഷി ചെയ്തത്. പഞ്ചാബിലെ ഏതാനും കര്‍ഷകര്‍ക്ക് ഈ ഉരുളക്കിഴങ്ങ് കൃഷി ചെയ്യാനുള്ള ലൈസന്‍സ് കമ്പനി നല്‍കിയിട്ടുണ്ട്. കമ്പനിക്കു മാത്രമേ ഈ ഉരുളക്കിഴങ്ങ് വില്‍ക്കാവൂ എന്ന വ്യവസ്ഥയിലാണ് ഇത്. അനുമതിയില്ലാതെ ആരെങ്കിലും ഉല്‍പ്പാദിപ്പിച്ചാല് അത് നിയമലംഘനമാകുമെന്നും പെപ്സികോ പറയുന്നു.\nഎന്നാല് പിപിവി ആന്‍ഡ് എഫ്ആര് നിയമത്തിന്‍റെ പരിധിയില് നിന്നു കര്‍ഷകരെ ഒഴിവാക്കിയിട്ടുണ്ടെന്നും രജിസ്റ്റര് ചെയ്ത വിത്തുകള് ബ്രാന്‍ഡ് ചെയ്ത് വില്‍ക്കാത്തിടത്തോളം കാലം ഏതിനം വിളകളും കൃഷി ചെയ്യാനും വില്‍ക്കാനും ഉള്ള അവകാശം കര്‍ഷകര്‍ക്കുണ്ടെന്നും കര്‍ഷക സംഘടനകളും ചൂണ്ടിക്കാണിക്കുന്നു.\nഉരുളക്കിഴങ്ങ് കര്‍ഷകരെ കോടതി കയറ്റി പെപ്സികോ; ഗുജറാത്തില് പ്രതിഷേധം was last modified: April 27th, 2019 by admin\nഇടതുമുന്നണി കേരളത്തില് 18 സീറ്റ് നേടും, രാഹുല് സ്വാധീനമുണ്ടാക്കിയില്ല കോടിയേരി


മാര്‍ഗരറ്റ് മാഡത്തിന്റെ സത്യാന്വേഷണ പരീക്ഷണം! - Boolokam\nHome Literature Stories മാര്‍ഗരറ്റ് മാഡത്തിന്റെ സത്യാന്വേഷണ പരീക്ഷണം!\nമാര്‍ഗരറ്റ് മാഡത്തിന്റെ സത്യാന്വേഷണ പരീക്ഷണം!\nപേള് റീജന്‍സി ഹോട്ടലിന്റെ നാലാം നിലയിലെ ‘ഗ്രീഷ്മ’ കോണ്‍ഫറന്‍സ് ഹാളില് ഒത്തുക്കൂടിയിരിയ്ക്കുന്ന നാല്പത്തഞ്ചോളം പൂര്‍വ്വവിദ്യാര്‍ത്ഥികളെയും അവരുടെ കുടുംബാംഗങ്ങളെയും അഭിസംബോധന ചെയ്ത് മാര്‍ഗരറ്റ് ടീച്ചര് ഇങ്ങനെ തുടങ്ങി.\n‘ എന്റെ പ്രിയ കുട്ടികളെ, നിങ്ങളെ കുട്ടികളായി തന്നെ കാണാനാണു എനിയ്‌ക്കെന്നും ആഗ്രഹം. എങ്കിലും, നിങ്ങള് വളര്‍ന്നതിലും, സ്വയം പര്യാപ്തത നേടിയതിലും, ഗൃഹസ്ഥരായതിലും ഞാന് സന്തോഷിയ്ക്കുന്നു. നമ്മുടെ വിദ്യാലയത്തില് നിന്ന് നിങ്ങള് പടിയിറങ്ങിയതിന്റെ ഇരുപത്തഞ്ചാം വാര്‍ഷികാഘോഷങ്ങള്‍ക്ക് ക്ഷണിയ്ക്കാനായി സലാവുദ്ദീനും, കുടുംബവും എന്നെ കാണാനെത്തിയപ്പോള്, ഒരു മലയാളം അദ്ധ്യാപികയ്ക്ക് ഇത്തരം വേളകളില് എന്തു പ്രസക്തി എന്നാലോചിച്ച് ഞാന് ഒഴിഞ്ഞു മാറാന് തുടങ്ങിയതാണു. ‘ഇല്ല’, എന്ന് ഒരു വാക്ക് പറഞ്ഞിരുന്നെങ്കില്, ഗള്‍ഫില് നിന്ന് അവധിയ്‌ക്കെത്തിയ സലാവുദ്ദീന് തന്റെ വിലപ്പെട്ട സമയം മിനക്കെടുത്താതെ ഒഴിഞ്ഞുപോകുകയും ചെയ്‌തേനെ. എന്നാല്, ഞാന് പഠിപ്പിച്ച കവിതകളെക്കാളുപരി എന്റെ ജീവിതം നിങ്ങള്‍ക്കൊരു പാഠപുസ്തകമായെങ്കില് എന്നൊരു ചിന്ത എന്നെ സ്വാര്‍ത്ഥയാക്കി. നിങ്ങളെ വീണ്ടും കുറച്ച് നേരത്തേയ്‌ക്കെങ്കിലും വിദ്യാര്‍ത്ഥികളായി ലഭിയ്ക്കുന്ന അസുലഭാവസരം!’\nശീതീകരിച്ച ഹാളിലെ തണുപ്പ് സഹിയ്ക്കാഞ്ഞിട്ടെന്നോണം സാരിത്തലപ്പു കൊണ്ട് ടീച്ചര് തല മൂടി. ചന്ദനനിറത്തിലുള്ള ഓര്‍ഗണ്ടി സാരിയിലും അവരുടെ ശരീരം അല്പം പോലും സ്ഥൂലിച്ചതായി തോന്നിയില്ല. പ്ലാറ്റ്‌ഫോമിലേയ്ക്ക് നിരങ്ങിക്കയറിയ ഒരു കൊച്ചുകുട്ടിയെ കൈകളിലെടുത്ത്, നെറ്റിയില് മുകര്‍ന്ന്, സാവകാശം സ്‌റ്റേജിലെ ഒരു കസേരയില് ഇരുത്തി. ടീച്ചര് തുടര്‍ന്നു,\n‘…. നിങ്ങള്‍ക്കറിയാവുന്ന പോലെ എന്റെ ഔദ്യോഗികജീവിതം ആരംഭിയ്ക്കുന്നത്, ഇതേ വിദ്യാലയത്തില് നിങ്ങള് എട്ടാംതരത്തില് പഠിയ്ക്കുമ്പോഴായിരുന്നല്ലോ? ഒരു തുടക്കക്കാരിയെ നിങ്ങള് ആദ്യമാദ്യം പാഠഭാഗങ്ങളിലെ അനാവശ്യ സംശയങ്ങള് കൊണ്ട് കുഴപ്പിയ്ക്കാന് ശ്രമിച്ചിരുന്നെങ്കിലും, അധികം വൈകാതെ ഞാന് നിങ്ങള്‍ക്ക് പ്രിയങ്കരിയായി മാറുകയായിരുന്നുവെന്നാണു എന്റെ വിശ്വാസം. കൃഷ്ണഗാഥയിലെ ഈരടികള് ഈണത്തില് ചൊല്ലിത്തന്ന്, ഞാന് ക്‌ളാസ് റൂമിന്റെ നടുവിലൂടെ നടക്കുമ്പോള്, നിങ്ങളില് കുസൃതിക്കാര് പിറകില് നിന്ന് ഞാനറിയാതെ എന്റെ സാരിത്തലപ്പ് തൊട്ടുനോക്കിയിരുന്നതും, കുറെക്കൂടെ ധൈര്യമുള്ളവര് മുടിയിഴകള് തൊടാന് ശ്രമിച്ചിരുന്നതും ഞാന് അറിഞ്ഞിരുന്നില്ലെന്നാണോ നിങ്ങള് കരുതിയിരുന്നത്?\nഅതെ കുട്ടികളെ, ഞാന് നിങ്ങളുടെ ആ കുസൃതികളോരോന്നും ആസ്വദിയ്ക്കുകയായിരുന്നു. അവിവാഹിതയായ, രസകരമായി പഠിപ്പിയ്ക്കുന്ന, അതിസുന്ദരിയല്ലെങ്കിലും കാണാന് തരക്കേടില്ലാത്ത ഒരു അദ്ധ്യപികയുടെ ആകര്‍ഷണവലയത്തില് കഴിയുന്ന ഒരുപാട് വിദ്യാര്‍ത്ഥികള്! വൈകീട്ട് വീട്ടിലെത്തിയാല്, അന്നത്തെ മുഴുവന് സംഭവങ്ങളും അമ്മയും, അനുജത്തിമാരുമായി പങ്കുവെച്ച്, പൊട്ടിചിരിച്ചിരുന്ന സായാഹ്നങ്ങള്! കുടുംബപ്രാര്‍ത്ഥനയ്ക്കും, അത്താഴത്തിനും ശേഷം വിലാസിനിയുടെയും, കെ. സുരേന്ദ്രന്റെയും, മലയാറ്റൂരിന്റെയും കഥാപാത്രങ്ങളുമായുള്ള സല്ലാപങ്ങള്! വര്‍ണ്ണാഭമായ ആ ദിനങ്ങളില് സ്വന്തമായി എന്തൊക്കെയോ കുത്തികുറിയ്ക്കാനും ഞാന് സമയം കണ്ടെത്തിയിരുന്നു. എന്റെ ജീവിതത്തിന്റെ സുവര്‍ണ്ണകാലഘട്ടം എന്നുതന്നെ വിശേഷിപ്പിയ്ക്കാവുന്ന ഏതാനും വര്‍ഷങ്ങള്!\nഇതിനിടയില് സ്‌ക്കൂളിന്റെ അന്നത്തെ ഡയറക്ടറച്ചന് വഴിയും, ഹെഡ്മാസ്റ്റര് വഴിയും എനിയ്ക്ക് ധാരാളം വിവാഹാലോചനകള് വന്നിരുന്നു. നമ്മുടെ രസതന്ത്രം വകുപ്പിലെ സണ്ണിമാഷും അവരുടെ അപ്പച്ചന് വഴി ഒരിയ്ക്കല് എന്റെ അമ്മയോട് ആഗ്രഹം പ്രകടിപ്പിച്ചിരുന്നു. ഇത് എങ്ങനെയൊ പരസ്യമാകുകയും, ഏതാനും ദിനങ്ങള് വിദ്യാലയത്തില് ‘മാര്‍ഗരറ്റ് + സണ്ണി’ എന്ന ചുവരെഴുത്ത് പ്രചരിയ്ക്കുകയും ചെയ്തിരുന്നല്ലോ? അതില് നിങ്ങളിലാര്‍ക്കും തന്നെ പങ്കുണ്ടായിരുന്നില്ലെന്ന് നിങ്ങളുടെ സഹധര്‍മ്മിണിമാരെപ്പോലെ ഞാനും വിശ്വസിയ്ക്കാന് ശ്രമിയ്ക്കാം.” ടീച്ചര് പുഞ്ചിരിയ്ക്കാന് ശ്രമിയ്ക്കുകയായിരുന്നെന്ന് അവരുടെ നേര്‍ത്ത മേല്ചുണ്ടിനു മീതെയുള്ള നനുത്ത രോമങ്ങളുടെ ചലനങ്ങളില് നിന്ന് സദസ്സ് ഊഹിച്ചുകാണണം.\n‘… അമ്മയും, അനുജത്തിമാരും ആയിടെ നിത്യേന എന്നെ വിവാഹത്തിനു നിര്‍ബന്ധിയ്ക്കാറുണ്ടായിരുന്നു. ഒരു ആണ്‍തുണ എനിയ്ക്കും, അതുവഴി കുടുംബത്തിനു ഒരു സംരക്ഷകനും എല്ലാവരും ആത്മാര്‍ത്ഥമായി ആഗ്രഹിച്ചിരുന്നുതാനും. എന്നാല് ഞാന് പറഞ്ഞല്ലോ, അദ്ധ്യാപനവും, വായനയും, എഴുത്തുമായി ജീവിതം ആസ്വദിച്ചിരുന്ന എനിയ്ക്ക് വിവാഹം ഒരു ബാദ്ധ്യതയാകുമോ എന്ന ശങ്കയായിരുന്നു. ഒരു അപരിചിതന് കടന്നുവന്ന് എന്റെ പകിട്ടാര്‍ന്ന സ്വകാര്യജീവിതത്തിന്റെ നിറം കെടുത്തുന്നത് അനുവദിയ്ക്കാന് എനിയ്‌ക്കെന്തോ മനസ്സുവന്നില്ല. ഒരു വിധത്തില് അമ്മയെ പറഞ്ഞ് സമ്മതിപ്പിച്ച്, അനിയത്തിമാര്‍ക്ക് വഴി മാറി കൊടുക്കുകയായിരുന്നു, ഞാന്.’\nനേരിയ പച്ച ഷെയ്ഡുള്ള പവര് ഗ്‌ളാസ്സ് കണ്ണില് നിന്നെടുത്ത് ടീച്ചര് ഹാളില് വെളിച്ചം കുറവാണോ എന്ന് സംശയിയ്ക്കുന്നതുപോലെ നടുവിലായി തൂക്കിയിരിയ്ക്കുന്ന ഷാണ്ട്‌ലിയറിലേയ്ക്ക് നോക്കി. കണ്ണട കൈലേസുകൊണ്ട് തുടച്ച് തിരിച്ച് വെയ്ക്കുന്നതിനിടയില്, നനഞ്ഞുതുടങ്ങിയ കണ്‍കോണുകള് മൃദുവായി ഒപ്പിയപ്പോഴും, ഒരു ചെറുപുഞ്ചിരി ചുണ്ടുകളില്‍നിന്ന് മായാതിരിയ്ക്കാന് അവര് ശ്രദ്ധിച്ചിരുന്നു.\n‘..കുറച്ച് വര്‍ഷങ്ങള് കഴിഞ്ഞതോടെ നിങ്ങളുടെ ജൂനിയേഴ്‌സ് എന്നോട് ക്‌ളാസ്സ് റൂമില് കുസൃതികളൊന്നും കാണിയ്ക്കാതായി. എനിയ്ക്കതില് അസ്വഭാവികതയൊന്നും തോന്നിയില്ല. ആരോ എഴുതിയതു പോലെ ‘അവര്‍ക്ക് പുതിയ മേച്ചില്പ്പുറങ്ങള്’ എന്ന് ഞാന് ആശ്വസിച്ചു. എഴുത്തിലും, വായനയിലും അധികം സമയം ചെലവഴിച്ചു. എന്റെ രചനകള് അക്കാലത്ത് അനുകാലികങ്ങളില് അച്ചടിമഷി പുരണ്ട് പുറത്തിറങ്ങുന്നതില് കൗതുകം തോന്നിയിരുന്നു. എങ്കിലും, ആ ഘട്ടത്തില് ഞാന് സ്‌കൂളില് കൂടുതല് കര്‍ക്കശക്കാരി ആകുകയായിരുന്നെന്ന് സ്വയം വിലയിരുത്തേണ്ടി വരും. ഒറ്റയ്ക്കും, തെറ്റയ്ക്കും വന്നിരുന്ന വിവാഹാലോചനകള്, ഒരു പരിധി വരെ എന്റെ ദുരഭിമാനം മൂലം മുന്നോട്ടുപോയതുമില്ല.\nഅടുത്ത ഘട്ടം ഏറെ ശ്രമകരമായിരുന്നു. കുട്ടികള് എന്നെ ഭയപ്പെടുന്നതുപോലെ ക്‌ളാസ്സ്മുറിയില് പെരുമാറിത്തുടങ്ങി. പഠിപ്പിയ്ക്കുന്നതിനിടയില് ഞാന് വിദ്യാര്‍ത്ഥികള്‍ക്ക് നേരെ എറിഞ്ഞിടുന്ന നിസ്സാരചോദ്യങ്ങള് പോലും ചുവരുകളില് തട്ടി പ്രതിധ്വനിച്ചു. സ്വാഭാവികമായ ഒഴുക്ക് നഷ്ടപ്പെടുന്നതില് നിരാശപ്പെട്ട് ഞാനവരോട് പലപ്പോഴും കയര്‍ക്കുമായിരുന്നു. അതിനും പ്രതികരണമില്ലാതെ വരുമ്പോള്, കൂടുതല് ദേഷ്യം പ്രകടിപ്പിയ്ക്കുകയോ, അല്ലെങ്കില് അന്നത്തെ ക്‌ളാസ്സ് ഇടയ്ക്ക് വെച്ച് നിറുത്തുകയോ പതിവായി. ഇത് ഒരു അവിവാഹിതയുടെ ളൃൗേെൃമശേീി ആയി മുദ്രകുത്താന് തുടങ്ങി. കുട്ടികള് അവരുടെ അറിവുകേടു കൊണ്ടാണെങ്കില്, സഹപ്രവര്‍ത്തകര് അവരുടെ പരിചയസമ്പത്ത് കൊണ്ട്.\nഎന്റെ പ്രശ്‌നങ്ങള് എന്നെക്കാള്, അഭ്യുദയാംകാക്ഷികളായ എന്റെ സഹപ്രവര്‍ത്തകരും, നാട്ടുകാരും അവരുടേതായി ഏറ്റെടുത്ത ആ വര്‍ഷങ്ങള് ഞാന് ഓര്‍ക്കാന് കൂടി താല്പര്യപ്പെടുന്നില്ല. ആ ഘട്ടത്തില് എന്റെ അമ്മ ഉണ്ടായിരുന്നത് മാത്രമായിരുന്നു, ആശ്വാസം.”\nഹാളില് തണുപ്പുണ്ടായിരുന്നെങ്കിലും ടീച്ചര്‍ക്ക് തൊണ്ട വരളുന്നത് പോലെ തോന്നിയോ? മേശപ്പുറത്തുനിന്ന് ഒരു ചെറിയ കുപ്പി മിനറല് വാട്ടര് തുറന്ന് ഗ്‌ളാസ്സിലൊഴിയ്ക്കാന് മിനക്കെടാതെ നേരെ വായിലേക്കൊഴിയ്ക്കുകയായിരുന്നു, അവര്. ആ കുപ്പിയുടെ പകുതിയിലധികം കുടിച്ച് തീര്‍ത്തശേഷം, കസേരയില് അനങ്ങാതിരിയ്ക്കുന്ന കുട്ടിക്കുറുമ്പന്റെ കവിളില് കളിയായി നുള്ളി, ആ കുപ്പി അവനു നല്കി. ഒരു ക്ഷമാപണത്തോടെ തുടര്‍ന്നു.\n‘ നിങ്ങളുടെ കണ്ണുകളിലെ അക്ഷമ എനിയ്ക്ക് വായിച്ചെടുക്കാനാവുന്നുണ്ട് , കുട്ടികളെ. ഒരു ദീര്‍ഘദൂര ഓട്ടക്കാരനെ പോലെ, മത്സരത്തിന്റെ ഓരോ ലാപ്പിലും എന്തനുഭവപ്പെട്ടു എന്ന് ടീച്ചര് വിശദീകരിയ്ക്കാന് ഒരുമ്പെട്ടാല്, ഞങ്ങളുടെ ഈ ഏല േീേഴലവേലൃ …?? ഇല്ല, ഞാന് അടുത്ത അഞ്ചു നിമിഷങ്ങള്‍ക്കകം മൈക്രോഫോണ് വിട്ടു തരുമെന്ന് ഉറപ്പു തരുന്നു.\nഅനിയത്തിമാരും, അമ്മയുമില്ലാതെ ആ തറവാട്ടുകെട്ടിടത്തില് ഒറ്റയ്ക്ക് കഴിയാന് തുടങ്ങുമ്പോള്, ഞാന് എന്റെ നാല്പതുകളുടെ രണ്ടാം പകുതിയില് പ്രവേശിച്ചിരുന്നു. കുട്ടികള്‍ക്ക് എന്നോട് ഒരു തരം സഹതാപമായിരുന്നെന്ന് ഞാനറിഞ്ഞു. പലരും എന്നെ ഒരു അമ്മയുടെ സ്ഥാനത്താണു കണ്ടിരുന്നതെന്ന് പറയുമായിരുന്നെങ്കിലും, എനിയ്ക്കത് അരോചകമായിരുന്നു. ഒറ്റയ്ക്ക് കഴിഞ്ഞിരുന്ന ഞാന് അനുജത്തിമാര്‍ക്കും, അവരുടെ കുടുംബക്കാര്‍ക്കും ഒരു തലവേദനയാണെന്ന് ഒളിഞ്ഞും, തെളിഞ്ഞുമുള്ള സൂചനകള്! സ്വന്തമെന്ന് കരുതിയവരില് നിന്നുള്ള തിക്താനുഭവങ്ങള് എന്റെ എഴുത്തിനു മൂര്‍ച്ച കൂട്ടി.\nകമ്പ്യൂട്ടര് ലാബിലെ പ്രസന്നടീച്ചറാണു എന്നെ കീബോര്‍ഡിലൂടെ മലയാളം എഴുതാന് പഠിപ്പിച്ചത്. ആദ്യമാദ്യം ആയാസകരമായിരുന്നെങ്കിലും, അക്ഷരങ്ങളോടുള്ള അഭിനിവേശം എന്നെ ആ ടെക്‌നിക് സ്വായത്തമാക്കാന് സഹായിച്ചു. ഞാന് ‘സായാഹ്നം’ എന്ന പേരില് ഒരു ബ്‌ളോഗ് തുടങ്ങി. കലാലയജീവിതത്തിലെ നീക്കിയിരുപ്പുകളില് നിന്ന് ചികഞ്ഞെടുത്ത ഒരു പരീക്ഷാ ഹാള് ടിക്കറ്റിലെ ഒരു പാസ്‌പോര്‍ട് സൈസ് ഫോട്ടോ പ്രസന്നടീച്ചര് എന്റെ പ്രൊഫൈലില് ചേര്‍ത്തു. ആ ഫോട്ടോയുടെ വശ്യതയോ, എന്റെ എഴുത്തിന്റെ മേന്മയോ എന്ന് നിശ്ചയമില്ലെങ്കിലും, ബൂലോകത്ത് എനിയ്ക്ക് ആരാധകര് ഏറെയായിരുന്നു.\nബ്‌ളോഗിലൂടെയുള്ള വായനക്കാരുടെ പ്രതികരണങ്ങള് എന്നെ കൂടുതല് കൂടുതല് എഴുതാന് പ്രേരിപ്പിച്ചു. അലസതയില് കുടുങ്ങുന്ന ഇടവേളകളില് പോലും ആസ്വാദകരുടെ ‘പോസ്‌റ്റൊന്നും കാണാനില്ലല്ലോ?’ എന്ന സ്‌നേഹാന്വേഷണം എന്നെ തട്ടിയുണര്‍ത്തുമായിരുന്നു. നിരാശയിലും, കുറ്റബോധത്തിലും, അവഗണനയിലും മനം നൊന്ത് കഴിഞ്ഞിരുന്ന എനിയ്ക്ക് അങ്ങനെ സൗഹൃദങ്ങളുടെ ഒരു പുതിയ ലോകം തുറന്നു കിട്ടുകയായിരുന്നു.\nഒറ്റപ്പെടുന്നവരുടെ വിങ്ങലുകളും, ഏങ്ങലുകളുമായിരുന്നു എന്റെ എഴുത്തിനു വിഷയീഭവിച്ചിരുന്നത്. അതു കൊണ്ടുതന്നെ എന്റെ കടുത്ത ആരാധകര്‍ക്ക് പോലും അവ പൂര്‍ണ്ണമായി ഉള്‍ക്കൊള്ളുവാന് കഴിയുമായിരുന്നോ എന്ന് എനിയ്ക്ക് സംശയമുണ്ടായിരുന്നു. എന്റെ കവിതകളില് ഞാന് ഒളിപ്പിച്ച് വെച്ചിരുന്ന സ്വകാര്യദു:ഖങ്ങള് പോലും ഒരേ ഫ്രീക്വന്‍സിയില് ആസ്വദിച്ചിരുന്ന ഒരു വായനക്കാരന് ഇതിനിടെ എന്നെ വിസ്മയിപ്പിച്ചുക്കൊണ്ടിരുന്നു. ഒരു ഘട്ടത്തില് എന്നോട് വിവാഹാഭ്യര്‍ത്ഥന നടത്താന് പോലും മുതിര്‍ന്ന അദ്ദേഹത്തിന്റെ കവിതാപ്രേമം എത്ര തീവ്രമായിരുന്നെന്ന് ഞാന് വിശദീകരിയ്‌ക്കേണ്ടതില്ലല്ലോ? ഞാന് അമ്പതിനോടടുത്ത് പ്രായമുള്ള ഒരു അദ്ധ്യാപികയാണെന്ന് അറിയിച്ചിട്ടും, അദ്ദേഹം പിന്തിരിയാന് തയ്യാറായില്ല. കുടുംബവുമായി ചേര്‍ന്നുപോകാന് സാധിയ്ക്കുന്നില്ലെന്നും, ബന്ധങ്ങളുടെ കെട്ടഴിച്ച് മനസ്സിനിണങ്ങിയ ഒരു ജീവിതത്തിലേയ്ക്ക് അതെത്ര ഹ്രസ്വമായാലും കടന്നുവരാന് അനുവദിയ്ക്കണമെന്നും യാചനാഭാവം.\nആദ്യം ചിരിച്ചുതള്ളാന് തുടങ്ങിയ എനിയ്ക്ക് അദ്ദേഹത്തിന്റെ നിരന്തരമായ അഭ്യര്‍ത്ഥനകള് കണ്ടില്ലെന്ന് നടിയ്ക്കാനായില്ല. ദുര്‍വ്വാശികളും, തെറ്റായ തീരുമാനങ്ങളും എന്നെ തോല്പിച്ചുകൊണ്ടിരിയ്ക്കുകയാണെന്ന് ആത്മപരിശോധനയിലൂടെ അംഗീകരിച്ചുകൊണ്ടിരുന്ന ദിനങ്ങള്! ഒറ്റപ്പെട്ട വിജയങ്ങള്‍ക്കായി ഞാനും കൊതിച്ചു. പ്രസന്നടീച്ചറുടെ സഹായത്തോടെ സോഷ്യല് നെറ്റ് വര്‍ക്കിലൂടെ കൂടുതല് അന്വേഷിച്ചപ്പോള്, ഒരു ഞെട്ടലോടെയാണു ഞങ്ങള് ആ സത്യം മനസ്സിലാക്കിയത്. ‘അദ്ദേഹം’ എന്ന് ഞാന് വിശേഷിപ്പിച്ചയാള് ഇന്ന് കുടുംബസമേതം ഈ ഹാളില് സന്നിഹിതനാണു. എന്റെ ഒരു പൂര്‍വ്വവിദ്യാര്‍ത്ഥി തന്നെയാണു ഈ വിഷമഘട്ടത്തില് എന്നറിഞ്ഞപ്പോള്, ഇതെങ്ങനെ അഭിമുഖീകരിയ്ക്കുമെന്ന ആശയക്കുഴപ്പത്തില് ദിവസങ്ങള് തള്ളിനീക്കുന്നതിനിടയിലാണു, സലാവുദ്ദീന് എന്നെ ക്ഷണിയ്ക്കാന് വന്നു കയറുന്നത്.’\nമാര്‍ഗരറ്റ് ടീച്ചര് തൂവാല കൊണ്ട് കഴുത്തിലും, മേല്ചുണ്ടിലും ഉരുണ്ടുകൂടിയ വിയര്‍പ്പുകണങ്ങള് ഒപ്പിയെടുത്തു. മുന്നിലിരിയ്ക്കുന്നവരുടെ പ്രതികരണം അറിയാന് അതിയായ ആഗ്രഹമുണ്ടായിരുന്നെങ്കിലും തന്റെ നോട്ടം ആരിലെങ്കിലും തറച്ചുനിന്നെങ്കിലോ എന്ന് ഭയപ്പെട്ടതു കൊണ്ട്, ഹാളിന്റെ പിന്‍ഭാഗത്തായി ഭക്ഷണം സജ്ജീകരിയ്ക്കുന്ന ജോലിക്കാര്‍ക്കുനേരെ അലക്ഷ്യമായി കണ്ണുകളയച്ചു കൊണ്ട് തുടര്‍ന്നു.\n‘.. എന്റെ വിദ്യാര്‍ത്ഥികളില് ആരെയും ഞാന് അധമരായി കാണുന്നില്ല. എന്നാല് നാം സൗകര്യപൂര്‍വ്വം വിസ്മരിയ്ക്കുന്ന ഒരു വസ്തുത ഞാനിവിടെ ഓര്‍പ്പിയ്ക്കാന് ആഗ്രഹിയ്ക്കുന്നു. വിദ്യാഭ്യാസത്തിനു ശേഷം ജീവിതയാഥാര്‍ത്ഥ്യങ്ങളുമായുള്ള ഏറ്റുമുട്ടുന്നതിനിടയില്, നമ്മുടെ ജീവിതപങ്കാളിയില് നിന്ന് ചോര്‍ന്നു പോകുന്ന സര്‍ഗ്ഗവാസനകള് കണ്ടറിഞ്ഞ്, പിന്നീട് സാഹചര്യമൊരുങ്ങുമ്പോള് അവ പരിപോഷിപ്പിയ്ക്കുവാന് ശ്രദ്ധിയ്‌ക്കേണ്ട ബാദ്ധ്യത നിങ്ങള്‍ക്കുണ്ട്. ലൈഫ് പാര്‍ട്ണറെ കുട്ടികളെ വളര്‍ത്താനോ, പണമുണ്ടാക്കാനോ ഉള്ള യന്ത്രങ്ങള് മാത്രമായി കാണുമ്പോള് അക്ഷരത്തെറ്റുകള് ജീവിതത്തിലേയ്ക്ക് കടന്നുവരാന് അവസരമൊരുങ്ങുന്നു.\nഏവര്‍ക്കും നന്ദി പറഞ്ഞുകൊണ്ട് ഞാനെന്റെ എളിയ വാക്കുകള് അവസാനിപ്പിയ്ക്കട്ടെ. നിങ്ങളൊരുക്കിയ ഈ സ്‌നേഹവിരുന്നില് പങ്കെടുക്കാന് എനിയ്ക്ക് നിര്‍വ്വാഹമില്ല. നിങ്ങളുടെ ആകാംക്ഷയും, ആശങ്കയും വകവെയ്ക്കാതെ ഞാന് കടന്നുപോയാലേ, ഇന്നിവിടെ പരാമര്‍ശിച്ച നിങ്ങളുടെ സഹപാഠിയ്ക്ക് ഇതൊരു അടഞ്ഞ അദ്ധ്യായമായി കരുതി ജീവിതം തുടരാനാകൂ. എന്റേത്, ഒരു ജീവിതം എങ്ങനെ ആയിക്കൂടാ എന്ന് നിങ്ങളെ പഠിപ്പിയ്ക്കുന്ന ഒരു തുറന്ന പുസ്തകവുമായി അവശേഷിയ്ക്കട്ടെ!\nകുട്ടികളേ, നിങ്ങള്‍ക്ക് എന്നും നന്മകള് മാത്രം ആശംസിയ്ക്കുന്നു! ‘\nസ്തബ്ധരായ പൂര്‍വ്വവിദ്യാര്‍ത്ഥികള്‍ക്കും, കുടുംബാംഗങ്ങള്‍ക്കും ഇടയിലൂടെ മാര്‍ഗരറ്റ് ടീച്ചര് സ്വതസിദ്ധമായ പുഞ്ചിരിയോടെ, സാരിയുടെ ഞൊറികള് ഒതുക്കിപ്പിടിച്ച് ധൃതിയില് പുറത്തേയ്ക്ക് നടന്നു?\nPrevious articleവഴിതെറ്റിപ്പോയ ഒരു വെടിയുണ്ട\nNext articleഞാന് ആദ്യമായി കണ്‌ട തലവെട്ട് !


കൊക്കൂണ് 2018ന് കൊച്ചിയില് തുടക്കം\nSat Jan 19 2019 09:50:25 GMT+0530 (IST)\nകൊച്ചി: സൈബര് സുരക്ഷയ്ക്കായി കേരള പോലിസിന്റെ സഹകരണത്തോടെ സംഘടിപ്പിക്കുന്ന കൊക്കൂണ് 2018ന് കൊച്ചിയില് തുടക്കമായി. സൈബര് സുരക്ഷയും സൈബര്‍ലോകത്തെ ഭാവിയും ചര്‍ച്ചചെയ്യുന്ന ഇന്ത്യയിലെ തന്നെ ഏറ്റവും പ്രചാരമുള്ള കോണ്‍ഫറന്‍സിന്റെ 11ാം പതിപ്പ് റോബോട്ടായ ഇന്‍കര് സാന്‍ബോട്ടാണ് ഉദ്ഘാടനം ചെയ്തത്. ചടങ്ങില് സംസ്ഥാന പോലിസ് മേധാവി ലോക്‌നാഥ് ബെഹ്‌റ മുഖ്യാതിഥിയായിരുന്നു.\n2007ല് ആദ്യ കോണ്‍ഫറന്‍സ് ആരംഭിക്കുമ്പോള് 200ല് താഴെ പ്രതിനിധികളാണു പങ്കെടുത്തത്. എന്നാല്, ഇന്നു രാജ്യാന്തരതലത്തില് നിന്നുള്ളവര് ഉള്‍പ്പെടെ 1000ലധികം പ്രതിനിധികളാണു പങ്കെടുക്കുന്നത്. ഇതുതന്നെ കൊക്കൂണിന് ലഭിക്കുന്ന പ്രാധാന്യമാണെന്ന് ഡിജിപി പറഞ്ഞു.\nസമൂഹത്തില് വര്‍ധിച്ചുവരുന്ന സൈബര് ആക്രമണങ്ങള്‍ക്ക് പ്രതിരോധം നല്‍കാന് ഇത്തരത്തിലുള്ള കോണ്‍ഫറന്‍സുകള് നല്‍കുന്ന പിന്‍ബലം ശക്തമാണെന്ന് സൈബര് ഡോം നോഡല് ഓഫിസറും തിരുവനന്തപുരം റേഞ്ച് ഐജിയുമായ മനോജ് എബ്രഹാം പറഞ്ഞു. സമ്മേളനം ഇന്നു സമാപിക്കും.


Emalayalee.com - സബര്‍മതി' രമ്യ ഹരിദാസ് എംപിക്ക് ആലത്തൂരില് ഓഫീസ് ആയി\nപാലക്കാട്: ആലത്തൂരിലെ എംപി രമ്യാ ഹരിദാസിന് ഓഫീസ് ആയി. സബര്‍മതിയെന്നാണ് ഓഫീസിന് നല്‍കിയിരിക്കുന്ന പേര്. ആലത്തൂര് ടിബിക്ക് സമീപം വാടകയ്‌ക്കെടുത്ത വീടിന്റെ താഴത്തെ നിലയിലാണ് എംപിക്ക് ഓഫീസ് ഒരുക്കിയിരിക്കുന്നത്. മുതിര്‍ന്ന കോണ്‍ഗ്രസ് നേതാവും മുന് എംപിയുമായ വിഎസ് വിജയരാഘവന് ഓഫീസിന്റെ ഉദ്ഘാടനം നിര്‍വഹിച്ചു.\nജീവിതത്തില് ഏറെ ഇഷ്ടപ്പെടുന്ന ഗാന്ധിയന് ചിന്തകളിലൂന്നിയാണ് ഓഫീസിന് സബര്‍മതിയെന്ന് പേരിട്ടതെന്ന് രമ്യ ഹരിദാസ് എംപി പ്രതികരിച്ചു. എംപിക്കു വേണ്ടിയുളള യൂത്ത് കോണ്‍ഗ്രസിന്റെ കാര് വാങ്ങല് വിവാദത്തില് കലാശിച്ചു. ഇതേ തുടര്‍ന്ന് രമ്യയുടെ യാത്രയ്ക്ക് ഇനിയും സ്ഥിരം വാഹനമായിട്ടില്ല. ഓഫീസെടുത്തതിന് പിന്നാലെ എംപിയുടെ ഇടപെടല് തേടി നിരവധി അപേക്ഷകളും ലഭിച്ചിട്ടുണ്ട്.


നോര്‍ത്ത് കരോലീനയില് ഇന്‍ഫോസിസ് ഹബ് തുറന്നു - FUTURE KERALA - Daily on Business Economy and Society\nബെംഗളുരു: അമേരിക്കയിലെ നോര്‍ത്ത് കരോലീനയില് ഇന്‍ഫോസിസ് ഹബ് തുറന്നു. യുഎസിലെ ഇന്ത്യാനപൊലിസിലും കണക്റ്റിക്കട്ടിലും അടുത്തിടെ ഇന്‍ഫോസിസ് ഹബ് ആരംഭിച്ചിരുന്നു.\nനോര്‍ത്ത് കരോലീനയിലും അമേരിക്കയിലുമുള്ള അക്കാദമിക് സ്ഥാപനങ്ങള്‍ക്ക് പിന്തുണ നല്‍കാനാണ് പ്രധാനമായും ലക്ഷ്യമിടുന്നതെന്ന് ഇന്‍ഫോസിസ് പറയുന്നു. ലോകോത്തര നിലവാരമുള്ള വിദ്യാഭ്യാസവും പരിശീലനവും വഴി യുഎസ് ടെക്‌നോളജി നൈപുണ്യ മേഖലയില് മികച്ച മുന്നേറ്റത്തിന് സഹായിക്കുമെന്ന് ഇന്‍ഫോസിസ് സിഇഒ സലില് പരേഖ് പറഞ്ഞു.\nബെംഗളുരു ആസ്ഥാനമായി പ്രവര്‍ത്തിക്കുന്ന പ്രമുഖ ഐടി കമ്പനിയായ ഇന്‍ഫോസിസ് 10,000 അമേരിക്കക്കാര്‍ക്ക് തൊഴില് നല്‍കുമെന്ന് കഴിഞ്ഞ വര്‍ഷം പ്രഖ്യാപിച്ചിരുന്നു. കൂടാതെ നാല് ടെക്‌നോളജി,ഇന്നൊവേഷന് ഹബുകള് സ്ഥാപിക്കുമെന്നും കമ്പനി വ്യക്തമാക്കിയിരുന്നു.\n2017 മുതല് 4700 ല് അധികം അമേരിക്കക്കാരെ ഇന്‍ഫോസിസ് റിക്രൂട്ട് ചെയ്തിട്ടുണ്ട്. യൂസര് എക്‌സ്പീരിയന്‍സ്, ക്ലൗഡ്, ആര്‍ട്ടിഫിഷ്യല് ഇന്റലിജന്‍സ്, ബിഗ് ഡാറ്റ, കമ്പ്യൂട്ടര് സയന്‍സ് കഴിവുകള് മുതലായവയില് ഇവര്‍ക്ക് കൂടുതല് പരിശീലനം നല്‍കാനാണ് പദ്ധതി. ഡൊണാള്‍ഡ് ട്രംപ് ഭരണകൂടംഎച്ച് 1ബി വിസ ചട്ടങ്ങള് കര്‍ക്കശമാക്കിയതോടെയാണ് അമേരിക്കയില് കൂടുതല് തദ്ദേശീയരെ നിയമിക്കാന് ഇന്‍ഫോസിസ് ഒരുങ്ങിയത്.\nപാര്‍ക്‌സിന്റെ വേനല്‍കാല ശ്രേണി വിപണിയില്